
Ons is `n gesin vs 


Ons spaar 
by die regte plek 


Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 

en bewys dat Boet en Sus verstandig 
grootgemaak word. 

BEPERKTE FINANSIES? 
MIN RUIMTE? 


U kan nog 'n egte pyporrel gebruik 


Die noodsaaklikheid vir bale gemeentes om 'n goedkoop errel 
te koop beteken hoegenaamd nle dat u u langer tevrede hoef 
te stel met 'n noodhulp soos 'n harmonlum of 'n elektroniese 
errel nle. As u 'n bedrag van lets oor die R1,500.00 byeen kan 
bring, kan u 'n egte pyporrel kry; 'n egte $.A.O.B.-standaard- 
model-pyporreli (dieselfde as wat In die grootste kerke van 
Buld-Afrika aangetref word) - anders slegs In een opelg - 
formaat. In alle ander opsigte - materlale, vakmanskap, klank, 
Intonasie - beskik dit oor al die beste elenskappe wat ken- 
merkend was van pyporrels deur die eeue. 

Soos alle $.A.O.B.-pyporrels, gee dit gelnsplreerde 'lelding 
aan die gemeentelike sang. Dit Is gewaarborg vlr 18 jaar maar 
sal 'n leeftyd hou. Die aksie ie elektries - onderhoudskoste 
onbeduldend. Vir 'n rapsie meer kry u 'n pedaalbord by - ef 'n 
losstaande speeltafel en swelkas. 

DIE SINODE VAN EMDEN 
4—13 OKTOBER 1571 


Die denke van die reformatore in die 16de eeu 
het sy neerslag gevind in die een belydenisskrif na 
die ander. 


In 1530 is op die ryksdag te Augsburg in Duits- 
land die geloofsbelydenis van die Protestantse vorste 
en stede in Duitsland ingedien. Dit staan bekend 
onder die naam Augsburgse Confessie. 


Gedurende 1561 is die Nederlandse Geloofsbe- 
lydenis bestaande uit 37 artikels opgestel deur die 
latere geloofsmartelaar, Guido de Bray en aan die 
koning van Spanje, die destydse heerser oor Wes- 
Europa, aangebied. 





Die seël van Emden met die randskrif: Godts Kerck vervolgt 
verdreven heft Godt hyr trost gegeven. 


Die volgende jaar 1562, het die Heidelbergse 
Kategismus, opgestel in opdrag van keurvors Frede- 
rik van die Palts in Duitsland, die lig gesien. 


[7] Blaai om 

DIE SINODE VAN EMDEN 


En nou vier honderd jaar gelede naamlik op 
4—13 Oktober 1571 is op die sinode van Emden 
in Wes-Dutsland die grondslag gelê vir die same- 
lewing van die verskillende vlugtelingskerke onder 
die kruis. 


Die stad Emden, wat in die sestiende eeu 'n 
bekende handelsentrum was, het die toevlugsoord 
geword van Protestantse vlugtelinge uit Nederland, 
Vlaandere, Frankryk, Engeland en so meer. Soms 
het byna 'n hele gemeente met predikant en al 
daarheen uitgewyk. 


Gou het die Hervorming ingang in Emden gevind 
toe Graaf Etzard aan Maarten Luther die versoek 
gerig het om vir hom 'n protestantse predikant te 
stuur. Reeds gedurende 1518 is die evangelie in 
Lutherse gees in Emden verkondig. 


In 1540 het Johannes a Lasco daarheen gekom 
en hy het daar met groot vrug gewerk. Ook het hy 
die eerste predikantevergadering gestig, die soge- 





[7] Van vorige bladsy 


naamde ,,coetus'”, wat gereeld saamgekom en veel 
vir die kerklike lewe beteken het en onder andere 
manne gehelp het wat deur selfstudie hulle self 
gevorm het vir die bediening in die jong protestantse 
gemeentes. 


En nou, na vier honderd jaar pluk ons nog die 
vrugte van die vaders in die dae van die Kerkher- 
vorming. En juis omdat die hervormers by die lig 
van die Woord van God en onder die leiding van die 
Heilige Gees die kerk van Roomse dwaalleer her- 
vorm het, juis daarom hou, nieteenstaande aller- 
hande aanslae deur die eeue heen en tot in ons 
20ste eeu, hulle werk nog stand. En dit sal alleen 
standhou in die komende eeue as die kerk van die 
toekoms deur die genade van God bly by die Woord 
van God as die ligdraer in 'n donkere wêreld. 


,En hierdie Woord van onse God hou stand in 
ewigheid. (Jes. 40:8). 


— Joh. Dreyer. 





LELIKE BESKULDIGINGS 


In die jongste uitgawe van die maandblad, Pro 
Veritate, van die Christelike Instituut het daar 'n 
bylae verskyn in die vorm van 'n ope brief waarin 
lelike bewerings gemaak word. Die emosionele ont- 
boesemings is deurtrek met politiek, met die inte- 
grasie-ideologie en met bitterheid. So word 'n hef- 
tige, bittere aanval gemaak op die ,,Dutch Reformed 
Churches” en hulle word vergelyk met die Duitse 
Christene ten tyde van Hitler. Die Suid-Afrikaanse 
beleid word gestel naas die van die Duitse-nasionaal- 
sosialisme en dit word as nazisties bestempel. 


Onder die loepe word, wat die kerke beref, veral 
geneem die Ned. Geref. Kerk, en ook die Ned. Herv. 
Kerk. 


Wat eersgenoemde betref, dit laat ons verder 
buite bespreking om dan een en ander te sê oor die 
aanval op die Hervormde Kerk. 


Die Hervormde Kerk kom onder skoot oor artikel 
III van die Kerkwet wat dan berug sou wees. Daar- 
oor word soos volg geskryf: 


,What could be more like the infamous, ,,Aryan 
Clause” of the Deutsche Christen than the notorious, 
,Artikel II” of the Nederduitsch Hervormde Kerk 
which prohibits people who are not White from 
belonging to it?” 


Nou sal ek niks verwonder as die meeste of 
verreweg die meeste van die 45 ondertekenaars, 
wat volgens die name geoordeel almal op drie na 
Engelse medeburgers is, nog nooit die betrokke 
artikel onder oë gehad het nie. 

Soos baie betogers doen, val hulle maar in en 
,Skreeu” saam. 


Daarom is dit goed dat die artikel in al sy 
,Nnotoriousness” 'n keer volledig afgedruk moet 
word. Dit lui soos volg: 


,Die Kerk, bewus van die gevare wat ver- 
menging van blank en nie-blank vir altwee groepe 
inhou, wil geen vermenging in sy midde toelaat nie, 
maar beoog die stigting van eie volkskerke onder 
die verskillende volksgroepe, in die oortuiging dat 
aldus die bevel van die Here: ,Maak dissipels van 
al die nasies” Mattheus 28:19, die beste tot sy reg 
sal kom en dat die eenheid in Christus deur so 'n 
werkverdeling nie geskaad sal word nie. Tot die 
Nederduitsch Hervormde Kerk van Afrika behoort 
daarom slegs blanke persone.” 


Die Hervormde Kerk is van mening dat sy 
metode om volkskerke te stig, wat Christus bely, 
as praktiese uitwerking so 'n werkverdeling nie 
alleen regverdig nie, maar konform die Skrif is. 
Want die Hervormde Kerk verwerp die ideologiese 
integrasie en die gelykskawing en uitwissing van 
alle etniese grense. Die Kerk glo dat God self die 
verskeidenheid tussen volke (Hand. 17:26) en 
mense wil, en dat volgens die Woord verskillende 
nasies tot die eindtyd daar sal wees ondanks die 
gelykmakingsproses en ywer van die hedendaagse 
integrasioniste (Openb. 7:9; 11:9; 14:6). 


Hierdie yweraars beroep hulle gewoonlik op die 
woord van Galate 3:28: 


,Daar is nie meer Jood of Griek nie, daar is nie 
meer slaaf of vryman nie, daar is nie meer man of 
vrou nie, want julle is almal een in Christus Jesus.” 


Maar in hierdie teks gaan dit nie oor uitwissing 
van grense tussen volke en mense nie. Dit gaan in 
hierdie hoofstuk oor die onmag van die wet om te 
red, en dit wys na die verlossing wat daar is in 
Christus Jesus vir Jood én Griek, vir slaaf én vry- 
man, vir man én vrou. Hulle is almal een voor God 
in sonde en verwerplikheid, en kan almal alleen deur 
Christus gered word. 


Die Hervormde Kerk glo dat deur so 'n werk- 
verdeling elke volk die beste geleentheid kry om 
God te dien soos God dit aan elke volk in besonder 
skenk sonder om hulle volkseie te verag en nage- 
maakte ,,blankes” te word. God gee immers aan 
elke volk en aan elke mens sy besondere gawes en 
talente en na sy alwyse raad gee Hy aan elke volk 
en aan elke mens soveel as wat hy as volk en as 
mens nodig het om daarmee die raad van God te 
dien (1 Petrus 4:10). Sommige ontvang veel, ander 
minder (Matt. 25:15). 

Die Hervormde Kerk sien integrasie nie as 'n 
goddelike opdrag nie, maar as 'n uitvloeisel van die 
Franse Rewolusie en van die 20ste eeuse rewolusie 
en daarom verwerp ons dit. 

Ons wys ten slotte daarop, dat in dieselfde 
uitgawe waarin so uitgevaar word teen die ,,Dutch 
Reformed Churches” daar ook 'n bydrae verskyn 


uit die pen van die gewese sekretaris van die 
Wêreldraad van Kerke naamlik dr. Visser 't Hooft. 
Dit adem 'n ander gees as dié van die 45 onder- 
tekenaars van die Ope brief. 


Na sy ,,critical self-reflection” kom hy onder 
andere by die volgende konklusie: 

“If 'apartheid' is replaced by 'development ac- 
cording to kind' (eiesoortige ontwikkeling. Joh. D.) 
and if this latter concept is interpreted in such a 
way that this development is not imposed by one 
race on another race, but each race chooses freely 
the nature of the development it desires and seeks 
at the same time to arrive at an understanding with 
the other race concerning common purposes for 
the whole of society, a way out of the present 
deadlock may be found.” 


Dr. Visser 't Hooft wat daar ver is, Sien ons 
strewe beter in as die 45 mense wat hier onder 
ons woon. 

Die ,way out van Visser 't Hooft is die mening 
van kerk en volk in Suid-Afrika met hierdie onder- 
skeid dat ons in Suid-Afrika nie so haastig is met 
de beplande oplossing as dr. Visser 't Hooft nie en 
wel omdat ons ons inheemse volksgroepe beter ken 
en daarom weet dat hulle geleidelik gevorm moet 
word tot selfstandigheid en gehelp moet word om 
vrylik te kies die vorm van ontwikkeling wat hulle- 
self verkies. 

— Joh. Dreyer. 





BUITEBLAD 


DIE KOORSBOOM 


Hierdie bewoner van veral Oos- 
Transvaal en Mosambiek kom ook in 
Botswana en Rhodesië voor. Dit groei 
reguit hoog tot 50 voet en sy wit- 
geel bas is kenmerkend. 


Dit is een van die weinige akasia- 
bome wat van baie water hou. Die 
wetenskaplike naam is Acacia 
xanthophloea Benth en is ontleen aan 
die Griekse naam wat ,,geelbas” bete- 
ken. Die Engelse naam is Sulphur 
Bark (dink aan sy swawelgeel bas) of 
Fever Tree. Die naam Koorsboom het 
in die opsig met koors te maak: Die 
boom groei in leegtes, vlak panne of 
vleie en daar word die malaria mu- 
skiet gevind — en so koorsboom. 


UEEEEEEELE ESE EDE SKEER RE ERGER EES KERR KA RED AR DA DNE NNNEE 


Onder gunstige omstandighede sal 
dit ligte ryp — soos in Pretoria oor- 
jeef. 


— P. M. Smith. 


Dankbetuiging 


MEVROU C. M. JANSON EN 
BETUIG GRAAG HULLE DANK EN WAAR- 
DERING VIR AL DIE BLYKE VAN MEEGE- 
VOEL EN HULPVERLENING TYDENS DIE 


HEENGAAN VAN J. H. H. JANSON. 


KINDERS 

GORDEKKING...... 


Habakuk 2:4: 


sKyk, sy siel is opgeblase in hom 
en nie reg nie. Maar die regverdige, 
deur sy geiooi sal hy lewe.” 


Hervormingsdag is `n dag van be- 
S1InINg EN VEraNLWOOrdIng. Vis MmoeL 
besin 90r wat ons m die merknervoi- 
MmIing OnNLVANng he, Maar erselideruyd 
moet ons Vlr ons rekenskap see Vd 
wat ons daarvan alreeds wee VErl00r 
het. in ons tyd ls dit hmeel ernsug 
die vraag m hoeverre ons as Protes- 
tante alweer vlr ons die reg opge- 
els het om God met `n vrye gewete 
te dien, d.w.s. om (God te dien Soos 
ons wil, elkeen op ons e€le manier 
Soos dit in ons kraam pas? 


Teenoor hierdie reg wat ons vir ons- 
self toegeëien het sê die Kerkhervor- 
ming beslis: Nee! God kan alleen 
waarlik gedien word volgens sy 
Woord. In ons diens van God staan 
ons dus nie neutraal om daarin wille- 
keurig na eie goeddunke te handel 
nie. Hy het ons sy Woord gegee as 
ons enigste norm en rigsnoer. Daar- 
om het dit in ons tyd dringend nood- 
saaklik geword om te besin of die 
Bybel nie weer, soos in die dae van 
die Kerkhervorming, herontdek moet 
word nie. Met allerlei vooropgesette 
godsdienstige beskouinge en vrome 
Kerktradisies wil die mens steeds die 
Bybel laat buikspreek en dit beteken 
dat die standpunte en situasies die 
Bybel deur hom laat spreek soos dit 
hom pas. Hierteenoor stel die kerk- 
hervorming dat die Bybel Gods Woord 
is wat ongeag onsself en van buite 
onsself ons aanspreek, gevange neem 
en op Gods weg rig. Dit gaan dus 
daarom dat ons steeds moet bid om 
die verligting van die Heilige Gees om 
in die Bybel die Woord van God te 
beluister. 


En dit kom daarop neer dat ons 
weer en weer die Hervorming moet 
gaan ontdek. Wat het dit na ons ge- 
bring? As antwoord op hierdie vraag 
sal blyk dat dit wat na ons gebring 
is nie van benede, vanuit die mens 
na boontoe opgeklim het nie, maar 
juis van Bo af, van God af, seënend 
op ons neergedaal het. Nie uit die 
mens nie maar uit God is dit en deur 
die dankbaarheid van die mens heen 
kom dit weer tot lof van God terug. 
Hierdie subtiele gedagte wat in die 
hart van die Hervorming gelê het, is 
opgesluit in ons teks: ,Maar die reg- 
verdige, deur sy geloof sal hy lewe.” 


Die profeet Habakuk sien die grote 
bedreiging van die Chaldiërs wat teen 


HERVORMINGSDAG 


Juda aangerol kom. Hy het dit onder- 
ken as die straigerig van God oor Sy 
skuidige Volk. Van Gods kant Is hy 
onderrig dat die magtige konmg van 
hierdie heidense volk slegs werkKlulg 
1s In die hand van God. Maar hoewel 
hy dit so verstaan en om daaronder 
skik — want hy is nie blind vir sy 
Volk se sondes nie — tog skep dit vir 
hom `n geweldige probleem. Dit is so 
waar: Juda is nie sonder sonde nie, 
maar hierdie heidene is tog soveel 
skuldiger! Hoe kan so `n geweldenaar 
wat sy perke so ru oorskrei en daarby 
nog soveel voorspoed beleef, wat hom 
met soveel aanmatiging verryk het, 
wat sy ele krag en sukses vir hom tot 
god gemaak het, hoe kan hy instru- 
ment in Gods hand wees? 


Dat God hierdie instrumente ge- 
bruik kan hy wel verstaan, maar dat 
God hom toelaat om so ru en wille- 
keurig op te tree, is vir hom net on- 
begryplik. Hierdie besmette tugmiddel 
in die hand van God oor sy skuldige 
volk kan hy net nie in ooreenstem- 

ming bring met die heiligheid van 
God nie. Daarom kla hy: ,U wat te 
rein is van oë om die kwaad aan te 
sien en die onreg nie kan aanskou 
nie, waarom aanskou U die trouelose, 
swyg U wanneer die goddelose dié 
verslind wat regverdiger is as hy?” 


Hierdie werktuig van God is opge- 
blase en eiegeregtig, is hoogmoedig 
en hoegenaamd nie reg voor God nie. 
Hy is nie regverdig nie en sal ook 
nooit rus en vreugde daarin vind om 
reg voor God te wees nie. Hoe kan 
God dit toelaat? Dan twis die profeet 
met God oor hierdie ongehoorde ding. 
Hy het moeite om God te verstaan. Die 
Godsbestuur is vir hom onbegryplik. 


Habakuk twis met God maar hy 
doen dit in die geloof. Daar is ook `n 
twis met God wat nie uit die geloof is 
nie. Die ongeloof twis ook met God 
— dit is egter `n getwis teen God. Dit 
voer tot verbittering, opstand en ver- 
harding en dit eindig in die dood. Die 
geloof daarenteen twis met God in 
die huis van God, onder die Woord van 
God. Dit worstel met God om God. 
Die twis van die geloof kom voort 
uit bestrede geloof, soek na die ant- 
woord van God en daarom eindig dit 
in vrede, heil en lewe. So worstel 
Habakuk met hierdie vraag. Sal hy nou 
'n antwoord verkry deur die skerpte 

van sy eie denke of deur die vaardig- 
heid van sy ele verstand: Nee, hoor 
naar wat ny doen ,,Op my wagtoring 
Wil ek gaan staan en op 'n skansmuur 
my stei, en ek Wil speur om te sien 
wat Hy im my sal spreek en wat ek op 
my Kiagcie moet antwoord.” 


Hy neem sy toevlug tot God. Hy wag 
op die antwoord van God. Die spreke 
van God sal die lig op sy pad wees. 
En dan ontvang hy ook die antwoord. 
Hierdie antwoord bring nou nie mee 
dat alles sonder meer verklaar word 
en dat hy op elke vraag nou uitsluitsel 
ontvang nie. Hy verneem slegs: ,,Die 
regverdige sal uit die gelooi lewe.” 
Dit is asof God hiermee vir hom sê: 
Jy het my Woord! Glo my op My 
woord! Weet dit dat My beloftes vir 
jou vasstaan. Weet dit dat God vir jou 
die enigste moontlikheid is. Weet dit 
dat my genade oor jou is en my 
genade is vir jou genoeg. Nou weet 
Habakuk dat hy niks anders voor 
God kan bring en niks anders kan 
toon nie as net hierdie blik vol ver- 
troue wat op die vaderlike goedheid 
van God gerig is nie. Alleen deur die 
geloof kan die regverdige lewe. Geen 
ander uitvlug red hier die lewe nie. 
Geen vergoeiliking, geen ander ge- 
tuie as hierdie enkele getuie nl. God 
self, kan hier as hulp ingeroep word. 
nie. En wie so alleen op God hoop 
net soos hy is, die staan op die regte 
plek voor God, die staan reg voor God, 
want hy staan daar waar alleen Gods 
reg oor hom en vir hom kan geld. Wie 
So reg voor God staan, sien dinge ook 
reg en loop sy pad reg omdat hy 
staan en loop in die krag en reg van 
God. In alles vertrou hy op God, wag 
hy op God. Hy mag uit sy geloof 
alleen lewe. 


Daarom staan dit vir hom ook vas 
dat God sy eie wonderbaarlike gang 
met mense het. Wag maar as God 
vertoef, moenie twyfel nie. Die geloof 
weet dat God se belofte waar is. Die 
gelowige weet dat die uitkoms ge- 
wis kom omdat dit God is wat kom. 
Dit is alles waar omdat hy staan 
waar God hom geplaas het: in die reg 
van God, in die krag van God, in die 
belofte van God, in die verbond van 
God. 


Die opgeblasene staan nie reg voor 
God nie omdat hy staan waar hy self 
wil staan: in eie krag, in eie reg en 
eie vermoë. Daarom dan ook dat die 
profeet `n sesvoudige wee oor hom 
uitspreek. Die regverdige wat deur 
God geregverdig is, wat deur God in 


die gelyk toestel is, is standvastig al 
word alles ook hier onderstebo gekeer. 

Uit die geloof alleen! Die Apostel 
Paulus haal hierdie selfde woord aan 
om dit te stel teenoor die eiegeregtig- 
heid van die Fariseërs wat in die 
grond van die saak niks anders as 
heidendom is nie. Hulle wil weer langs 
die Babeltorings van goeie werke en 
eie prestasies opklim tot God. So sien 
Paulus dat die erfdeel van God weer 
bedreig word met al die opgeblasen- 
heid van `n Sogenaamde vrome hei- 
dendom — `n heidendom wat Christus 
as die enigste Borg en Redder wil 
wegneem en in die plek van Sy ver- 
lossing deur genade en vergewing die 
stapei van eie goeie werke en ver- 
dienste wil kom stel. Wie egter slo in 
Hom wat esoddeloses regverdig, wie 
vasstaan in die beloftes van God, die 
staan op die regte plek voor God, die 
Staan daar waar God self in die soen- 
offer van sy Seun alles vir hom goed 
en reg gemaak het. 

In Christus is hierdie profetiese 
woord vervul. Hy is dié Regverdige 
wat uit sy geloof gelewe het selfs 
deur die dood heen. Die einde van 
sy pad van alle vlees was: ,,Vader in 
u hande gee ek my gees oor.” Op 
hierdie fondament is sy gemeente ge- 
bou. Maar die kerk het daarna weer 
op die pad van die krag en reg van 
mense gegaan. Algaande het nie die 
kruis nie maar die krag van mense die 
leuse geword. En omdat hulle die ge- 
geregtigheid deur Christus nie geken 
het nie, het hulle hul eiegeregtigheid 
weer begin oprig. Menslike moontlik- 
hede het die alfa en omega geword. 
Vir hulle het Christus tevergeefs ge- 
sterwe. Hulle het gedink dat hulle 
ten dele of geheel sonder hierdie 
Middelaar die mas kan opkom. 


Maar na sy tevergeefse worsteling 
te midde van en met hierdie menslike 
moontlikhede, het Luther weer uit- 
gekom by hierdie profetiese woord. 
Te midde van sy wanhoop oor homself 
het hv met God geworstel om God. 
Toe het hv oog en hart ontvang vir die 
moontlikheid van God in Jesus Chris- 
tus. In vlammende letters het die 
waarheid. die beloftes van God voor 
hom te staan gekom. En so het Luther 
weer die hartaar van die kerk ontdek. 
Die regverdige sal uit die geloof 
lewe.” 


Geloof Alleen! Wat is ons met al 
ons werke sonder geloof? Gee `n werk- 
same lewe rus of gee geloof rus in `n 
werksame lewe? Alleen die geloof in 
God se beloftes bring onherroeplik die 
vrugte van dankbaarheid voort. Ons 
rus, ons vrede. ons heil is gegrond in 
die werk van God in Jesus Christus. 
Dit is 'n ewig vasstaande werk. Glo 
dit en jy sal lewe! 


Amen. 


“VOORLOPERS” VAN DIE KERKHE RVORMING 


As Wiclif en Hus voorlopers van die 
sestiende eeuse Kerkhervorming ge- 
noem word, dan moet hierdie bena- 
ming verkeerde gedagtes na vore kan 
roep. Die herontdekking en die deur- 
dring wees van die kern van die evan- 
gelie soos by Luther en Calvyn was 
nog nie hulle deel nie. In vergelyking 
met Luther was hulle nog te veel mid- 
deleeus en die vooronderstellings van 
hulle besware het ook die stempel 
hiervan gedra. Dit was ook nie te 
danke aan hulle gedagtes dat Luther 
tot sy Reformatoriese insigte gekom 
het nie, aangesien hy eers na die 
godsdiens-eesprek te Leipzig van 1519, 
werklik van naderby met hulle ge- 
skrifte kennis gemaak het, toe die 
Hervorming reeds baan gebreek het. 


DS. J. H. KOEKEMOER 








Tog kan hulle as wegbereiders ge- 
sien word in die sin dat hulle arbeid 
`n klimaat geskep het wat vir die 
kerkhervorming gunstig was, deurdat 
hulle weer die Bybel tot maatstaf ge- 
maak het vanwaar uit die leer en 
die lewe van die kerk en die kerk- 
mense beoordeel moes word en gepoog 
het om die Bybel weer by die volk 
te Kry. 


John Wiclif (1324-1384). 


Wiclif, wat `n afstammeling was van 
'n adelike familie van Yorkshire in 
Engeland is waarskynlik gebore in die 
jaar 1324. Hoewel hy besonder aanleg 
getoon het in die lyn van wiskunde, 
fisika en filosofie, het hy hom aan die 
Universiteit van Oxford tog hoofsaak- 
lik toegelê op die teologiese studie en 
dan meer in die besonder op die studie 
van Kerkreg en die kerklike politiek 
in Engeland. Spoedig het hy naam ver- 
werf as akademiese dosent en bekwa- 
me kanselredenaar. Na verkryging van 
`n doktorsgraad in die teologie word 
`n gemeente aan hom toegewys, maar 
hy bly nog aan die Universiteit van 
Oxford verbonde en word in 1563 
hoogleraar in die teologie. 


Dit was eers op vyftigjarige leeftyd 
dat Wielif werklik na vore getree het 
en dan wel op die nasionaal-politieke 
terrein. Vanweë sy afwysing van die 
wêreldlike mag van die clerus en die 
verwerping van kerklike besit as synde 
in stryd met die leer van Christus en 
ook die hoofoorsaak van die verval 





ent. 


John Wiclif 


in die kerk, word hy in die politiek 
betrek as hy in 1874 as raadgewer 
deelneem aan onderhandelinge te 
Brugge tussen afgevaardigdes van 
Engeland aan die een kant en die 
Pous aan die ander kant. 


Daar het naamlik gedurende die 
regeringstyd van koning Eduard TII 
(1327-1877) 'n konflik ontstaan tus- 
sen Engeland en die Pous, vanweë 
die steun van die Fransgesinde pouse 
van Avignon aan Frankryk met wie 
Engeland sedert 1337 in die sogenaam- 
de honderdjarige oorlog betrokke was, 
asook vanweë kerklike belastings wat 
aan die pouse betaal moes word. Hier- 
teen het die Engelse koning asook die 
toonaangewende deel van die parle- 
ment in opstand gekom en wette daar- 
gestel om geld in die land te hou en 
die Engelse onderdane vry te kry van 
die regspraak van die curie. 


As Wilclif dan in die konflik die 
kant van die koning kies en die kerk 
sy aanspraak op wêreldlike mag en 
besit ontsê, is dit byna vanselfspre- 
kend dat hy in die politiek betrokke 
sou raak. Vandaar dat die hertog van 
T,ancashire, die derde seun van koning 
Eduard III, wat gedurende die laaste 
jare van sy vader se koningskap 'n 
belangrike rol in die landsregering ge- 
speel het, Wiclif, nie sonder politiek 
selfsugtige redes nie, onder sy be- 
skerming neem. Terug van Brugge 
af. word Wiclif deur bemiddeling van 

die koninklike hof predikant van 
Luttersworth, maar behou ook nog sy 
professoraat aan Oxford. 


Wiclif gaan nou verder en publiseer 
twee werke naamlik De divino dominio 
en De civili dominio waarin hy sy ge- 
dagtes verder uiteensit dat die kerk 
geen wêreldlike besit behoort te hê 
nie, aangesien dit alleen aan die staat 
toekom. Verder stel hy dat die mags- 
misbruik van die kant van die kerk 
genoegsame rede is vir die wêreld- 
like mag om in te gryp en hy spoor 
ook die owerheid aan om die verkwis- 
ting van kerklike goedere deur die 
clerus teen te gaan deur dit op te 
eis. As gevolg van hierdie gedagtes 
kry hy 'n groot deel van die adel en 
die burgery aan sy kant. 


Teenstand teen `Wiclif se siening 
van die kant van die clerus het nie 
uitgebly nie. In 1877 word hy gedaag 
om voor die biskop van London te 
verskyn. As gevolg van die optrede 
van veral die hertog van Lancashire 
en lede van die adel het daar niks van 
die verhoor gekom nie. 


Ook die Pous, Gregorius XI. gryp 
dan in en vaardig in Mei 1877 nie 
minder nie as vyf banbulle teen Wiclif 
uit. Daarin is gestel dat agtien van 
Wiclif se uitsprake ergerlik en on- 
waar is en gevaarlik vir kerk en staat. 
Hierdie optrede van die pous het egter 
ook sonder gevolg gebly. 


Na die dood van Eduard TIT het die 
minderjarige Richard TI (1377-1399) 
koning geword met die hertog van 
Lancashire as regent. Dit het Wiclif 
se posisie verstewig. Tn 1388 het hy 
wel sy saak voor die aartsbiskop te 
Lambetta verdedie. maar dan het hy 
die steun van die openbare mening 
agter hom en kon die aartsbiskop niks 
meer doen as om hom te verbied om 
hom oor die betwiste leringe uit te 
laat nie. Wiclif het hom egter nie 
aan hierdie verbod gesteur nie en 
het rustig voortgegaan om sy gedagtes 
te verdedig en te verbrei in preke, 
geskrifte en ook in die uitsendings van 
poor priests”, of boetepredikers of 
ook spottend lLollarde (— onkruid- 
saaiers genoem.) 


Tn 1381 het Wiclif se invloed. wat 
reeds wyd verbrei was, egter 'n kwaai 
terugslag gekrv as 'n opstand onder 
die Eneelse boere gelei deur W. 
Tvler en John Ball. veral gemik teen 
die hertog van Lancashire. uitbreek. 
Hoewel die belangrikste oorsake van 
die boere opstand ekonomies van aard 
was. is dit tog in 'n sekere mate in die 
hand gewerk deur die prediking van 
die Lollarde. Wiclif het wel die self- 


KERKHERVORMING 


sugtige houding van die landhere af- 
gekeur, tog het hy aan die anderkant 
die boere opstand ook nie goedgekeur 
nie. 


Hierdie boere opstand, tesame met 
sy aanval op die kerklike leerstuk 
van die transubstansiasie, het baie 
van sy eertydse vriende en aanhangers 
van hom vervreem. 


Sy teenstanders het nou die oomblik 
gunstig geag om Wiclif te stuit. Die 
aartsbiskop van Canterbury (Kantel- 
berg) wat `n ou vyand van Wiclif was, 
het nog in 13881 te London `n sinode 
byeengeroep wat as die ,aardbewing- 
sinode” bekend staan vanweë 'n 
hewige aardskudding wat die teen- 
woordiges op die sinode die skrik op 
die lyf gejaag het. Hoewel sy naam 
nie genoem is nie, is op hierdie sinode 
tien stellings van Wiclif as ketters en 
veertien as onwaar veroordeel. 


Die koning en die Hoërhuis was nou 
wel bereid om teen die sogenaamde 
ketterye op te tree, maar het egter 
gestuit op die teenstand van die Laer- 
huis, sodat die saak nie finaal besleg 
kon word nie. Die Sinode van Oxford 
van 1382 slaag egter wel daarin om 
Wielif uit die Universiteit weggewerk 
te kry, hoewel hulle nie kan verhinder 
dat hy nog rustig sv werk kan voort- 
sit vanuit sy pastorie te Luttersworth 
nie. 


Sy hoofwerk onder die titel Trialo- 
pus, waarin sy teologiese en filoso- 
fiese gedastes saamgevat is, het hy 
kort voor sy dood voltooi. 


Op 31 Desember 1384 is hy na 'n 
beroerte aanval oorlede. Sv beendere 
is egter nie met rus gelaat nie. maar 
is in 1427 na `n besluit van die kon- 
silie van Constanz van 1415 en op 
bevel van pous Marthinus V opgegra- 
we en verbrand. 


Hoewel Wiclif eers werklik sterk 
na vore getree het as gevolg van die 
nasionaal-politieke gebeure, was die 
grond van sy oortuigings eerder gods- 
dienstig as nasionalisties van aard. 
Dit was juis sy studie van die Heilige 
Skrif wat sy oë laat oopsaan het vir 
verskillende afwykings in die kerk en 
wat ook by hom die begeerte wakker 
geroep het om die kerk terug te lei na 
die toestande van die apostoliese tvd. 


Steeds meer en meer het hy hom 
beroep op die Heilige Skrif alleen as 
die enigste outoriteit en norm vir 
leer en lewe. So het hy byvoorbeeld 
in sy werk De veritate saerae serip- 
turae hom alleen beroep op die Skrif 
en op die uitsprake van die ou kerk- 

like leraars, terwyl hy konsilies en 
pouslike dekrete buite rekening ge- 
laat het. Hy het ook gestel dat die ge- 
sag van die Skrif nie op die uitsprake 
van die kerk berus nie, maar op die 
feit dat dit die Woord van God was 
wat van begin tot end die leer van 
die saligheid deur Christus bevat het. 

Aangesien Wiclif baie duidelik die 
Skrif as die enigste outoriteit en norm 
gesien het waaraan elke uitspraak en 
besluit van die pous en die konsilies 
getoets moes word, wou hy dat elkeen 
`n Bybel in die hand sou hê. Vandaar 
dat hy met medewerking van andere 
'n vertaling van die Vulgaat (Latynse 
Vertaling) in Engels die lig laat sien 
het. Juis hierdie Bybelvertaling het `n 
sterk Bybelse vroomheid onder die 
Engelse volk bevorder. 


Hier moet opgemerk word dat hy 
egter steeds die evangelie as 'n ,,nu- 
we wet”, die ,,Wet van Christus”, ge- 
sien het, sodat die gedagte van ver- 
dienste deur goeie werke steeds teen- 
woordig was. 


Wiclif se troue en noukeurige Skrif- 
studie en gehoorsaamheid aan die 
Skrif alleen, moes ten slotte daarop 
uitloop dat hy al meer afwykings in 
die Roomse Kerk raaksien waarop hy 
dan aanvalle geloods het soos onder 
andere die hiërargie, die monnike 
ordes, die verering van heiliges en 
relikwieë, die pousdom en die trans- 
substansiasieleer by die Avondmaal. 


Wat die ekklesiologie aanbetref het 
Wiclif geleer dat die een heilige al- 
gemene Kerk, dit is die gemeenskap 
van die uitverkorenes. onsigbaar is. 
Hiervan het hy dan skerp onderskei 
die kerk as vergadering van alle be- 
lydende Christene, dit wil sê die 
sigbare kerk. Wie lidmaat was van 
die sigbare kerk, was nog nie vanself- 
sprekend ook lidmaat van die ware 
kerk nie. Hy praat ook van die ecclesia 
militans (strydende kerk) en ecclesia 
triumphans (triomferende kerk). Hoe- 
wel hy aanvanklik ook nog gewag 
gemaak het van die kerk wat in die 
vagevuur verkeer, wat nog goed 
Rooms was, het hy tog later die hele 
Roomse leer van die vagevuur ook aan 
felle kritiek onderwerp. 


Van hierdie kerk, stel hy, is Chris- 
tus en nie die pous nie, die enigste 
hoof, wat die kerk regeer deur pres- 
biters of biskoppe en diakens. Dat die 
hiërargie die kerk sou uitmaak, ver- 
werp hy en stel dat die ware kerk 
uitgemaak word deur die gemeenskap 
van die uitverkorenes waarin elke 
gelowige priester is. 

Van hieruit maak hy dan 'n skerp 
aanval op die kerklike hiërargie en 
die pousdom. Die feit dat die pous in 


rykdom, leuen en geweld lewe is vir 
hom openbaring daarvan dat die pous 
'n antichris was en nie die uitver- 
korene wat as stedehouer van Christus 
op aarde opgetree het nie. 


Wiclif het egter nie die pous as So- 
danig verwerp nie, omdat dit nodig 
en van belang kon wees vir die goeie 
orde in die kerk. Voorwaarde was eg- 
ter dat die pous dan duidelik in leer 
en lewe Christus, wie se ryk nie van 
hierdie wêreld was nie, moes navolg. 
Die Woord van God moes daarom ook 
steeds die toetssteen wees, ook vir 
die voorskrifte van die pous. Dat juis 
Rome of Avignon (die setel van die 
pouse vanaf 1309 tot 1377 tydens die 
sogenaamde ,,Babiloniese ballingskap” 
van die pouse) die setel van die pous 
moes wees, het Wiclif afgewys. Daar- 
om het hy gestel dat die Drie-enige 
God op enige plek, en nie net te 
Rome of Avignon nie, gevind kan 
word. Dat die pous die sleutelmag sou 
hé of dat die priesters sonde sou kan 
vergewe, het Wiclif beslis verwerp. 
Die Roomse leer van die oortollige 
goeie werk wat deur Christus en die 
heiliges aan die kerk as `n skat gegee 
Sou wees, het hy as `n blote versinsel 
afgewys. 


Sulke gebruike soos beelde-, heilige- 
en relikwieëverering, dodemisse, af- 
late en bedevaarte het Wiclif as in 
stryd met die Skrif verwerp terwyl hy 
die monikke ordes tesame met die 
verwêreldlikte pousdom daarvan be- 
skuldig het dat hulle verantwoordelik 
was vir die invoering van al die mis- 
bruike en dwaalleringe in die kerk. 


In die verhouding kerk en staat het 
Wiclif `n sekere ondergeskiktheid van 
die kerk aan die staat geleer. Beide 
was instellinge van God. Die kerk 
moes geestelike diens lewer in die pre- 
diking en uitdeling van die sakra- 
mente, terwyl die owerheid die be- 
skerming van al sy onderdane en die 
regspraak tot taak gehad het. Nou 
het Wiclif egter geleer dat in die geval 
waar die clerus hulle dienende en 
lerende funksie ten aansien van Gods 
Woord sou versaak om wêreldse mag 
in die hande te kry, het die koning 
die taak gehad om oor die clerus 
.evangeliese” heerskappy te oefen en 
die kerk van sy verwêreldliking te 
verlos. Die kerk en sy ampsdraers 
moes arm wees en nie allerlei ryk 
wêreldse besittings hê nie, want dit 
het aan die staat toegekom. Die clerus 
moes die staatswette gehoorsaam en 
selfs die pous het geen reg gehad 
om hulle van hierdie gehoorsaamheid 
te onthef nie. Vandaar sy verklaring 
dat die Engelse kerkgoedere staats- 
eiendom was. Soos wat hy die Heilige 
Skrif gesien het as enigste grondslag 


vir die geloof, het hy dit ook gesien 
as volkome genoegsame norm vir die 
wêreldlike gesag. Daarom het hy dit 
noodsaaklik geag dat die koning 
teoloë onder sy raadsmanne moes hê 
wat die Skrif kon verklaar. 


Wat sy sakramentsleer aanbetref het 
Wiclif verskeie van die sewe Roomse 
sakramente as onskriftuurlik verwerp 
soos die vormsel, die laaste oliesel en 
die priesterwyding terwyl hy die bieg 
as 'n uitvindsel van latere tyd aandui. 
In die verhouding prediking en sakra- 
ment het hy gestel dat die prediking 
van die evangelie veel hoër geag be- 
hoort te word as die bediening van 
die sakramente. 


Meer radikaal was Wiclif in sy ver- 
werping van die transsubstansiasie- 
leer, wat hy as 'n ,,nuwe leer” be- 
skou het. In skerp taal het hy die 
gedagte dat die priester deur die kon- 
sekrasiewoorde Christus werklik teen- 
woordig stel in brood en wyn veroor- 
deel as 'n heidense beskouing en gods- 
lastering. So, het hy gestel, word die 
Godheid onder die skepsel gestel en 
by aanbidding van die hostie word die 
skepsel en nie die Skepper nie, aan- 
bid. Vir hom was dit duidelik dat 
in die Avondmaalsleer van die vroeë 
kerk die brood en wyn, gewoon brood 
en wyn gebly het en alleen op figuur- 
like en sakramentele wyse die lig- 
gaam en bloed van die Here geword 
het. Al was Christus dan ook liggaam- 
lik teenwoordig, kon Hy nie met die 
oog gesien en met die mond geëet 
word nie, maar kon Hy alleen in die 
geloof deur die mens tot hom geneem 
word. 


`n Reformator in die sin van Luther 
en Calvyn was Wiclif seker nie. Hy 
het steeds 'n wettiese beskouing op 
die evangelie nagehou en vir hom 
was die evangelie net 'n ,nuwe wet” 
wat deur die mens vervul moes word 
met die oog op sy saligheid. Die 
moontlikheid van verdienste deur 
goeie werke het dus nog steeds 'n 
belangrike rol gespeel. Verder het 
Wiclif armoede as 'n wesenlike deel 
van die Christendom beskou. 


Aan die ander kant het Wiclif tog 
ook weer vasgehou daaraan dat die 
Heilige Skrif die enigste reël was 
vir leer en lewe, terwyl hy ook baie 
sterk klem laat val het op die alge- 
mene priesterskap van die gelowige. 


Hoewel Wiclif sehoop het dat die 
hervorming van die kerk soos hy dit 
gesien het, spoedig tot stand sou 
kom. is vele van sy volgelinge en dan 
veral die Lollarde, vervolg en op die 
brandstapels omgebring. Die gevolg 
was dat van Wiclif se gedagtes in die 
kerk weinig tereg gekom het. Heelte- 
mal is die Wiclifisme eeter ook nie 
uitgeroei nie en dit het bly voortleef 


in sogenaamde konventikels waar 
steeds aan die ,,wet van Christus” 
vasgehou is, totdat dit uiteindelik in 
die sestiende eeuse hervorming opge- 
gaan het. 





Johannes Hus. (1369-1415). 


Wiclif se leerstellings het sy rykste 
vrugte nie in Engeland nie, maar in 
Boheme gedra. Verskeie 'Tjeggiese 
studente wat aan die Universiteit van 
Oxford gestudeer het, het daar met 
Wiclif se leer in aanraking gekom en 
dit na hulle vaderland oorgedra waar 
Prof. Johannes Hus van die Universi- 
teit van Praag een van die vurigste 
voorstanders en verkondigers van hier- 
die leer geword het. 


Hus is in 13869 of 13870 in Husinec 
uit 'n eenvoudige en arm Boheemse 
gesin gebore. Voor sy universitêre op- 
leiding het Hus na die Universiteit 
van Praag gegaan waar hy in 1396 die 
Magister Artium graad behaal. Tn 1400 
is hy tot priester gewy. Tn 1402, nog 
voordat hy gepromoveer het, het hy 
rektor van sy alma mater geword. Hier 
het Hus begin om, onder invloed van 
Wiclif en aangevuur deur sy sterk 
nasionaal-tsjeggiese patriotisme, deur 
middel van sy besondere redenaars- 
talent, skerp aanvalle te maak op die 
talle misstande in die kerk en veral 
op die verwêreldliking van die clerus. 
As meester van sy moedertaal. het 
hy in die Bethlehemskapel in Praag, 
waar hy spesifiek aangestel is as pre- 
diker in die volkstaal, baie groot ge- 
hore getrek en spoedig het hy 'n ge- 
weldige invloed en aanhang onder die 
Tsjeggiese volk gehad. Hus se vuri- 
ge patriotisme het sy aanhang onder 
die volk, wat nie alleen ontevrede 
was met die kerklike misstande nie, 
maar wat ook verbitter was teen die 
Duitse gesante se baasspelery in 
Praag, vergroot. 

Hierdie verwikkelinge het Hus in 
ernstige botsing gebring met die Duit- 
sers wat dosente aan die Universiteit 
van Praag was. Hierdie Duitsers, wat 
fel veroordelend gestaan het teenoor 
Wiclif se gedagtes, wou op die Uni- 
versiteit, deur `n meerderheid van 
stemme, sake na hulle wense reël en 
dit het Hus se saak bemoeilik. In 
1409 het die Boheemse koning Wenzel 
die Universiteitsowerhede opdrag ge- 
gee om die konsilie van Pisa en 
Alexander V as pous te erken. Die 
Duitsers het geweier en dit het mee- 
gebring dat die koning hulle hul meer- 
derheidsstem aan die Universiteit ont- 
neem het. Dit het weer tot gevolg ge- 
had dat sowel die Duitse dosente as 
Duitse studente Praag verlaat het om 
'n nuwe Universiteit te Leipsig tot 
stand te bring. 


Aartsbiskop Sbynko van Praag, wat 
aanvanklik beskermend teenoor Hus 
opgetree het, het ook nou sy vyand 
geword. Die aartsbiskop wat ten 
gunste was van die erkenning van 
Gregorius XII as die wettige pous, 
waarvoor hy op die steun van die 
Duitsers gereken het het nou die 
skuld vir die vertrek van die Duitsers 
op Hus gepak en het aan Hus die repu- 
tasie van ketter besorg. Tog het die 
aartsbiskop hom betyds aan Alexander 
V as pous onderwerp en ontvang dan 
die opdrag van Alexander om streng 
teen alle dwaalleraars op te tree. 
Sbynko het `n kommissie aangewys 
om die ketterklagtes te ondersoek en 
hulle verklaar dat 17 geskrifte van 
Wiclif wat in Praag in omloop was, 
ketters was en dus uitgelewer en 
verbrand moes word. Verder het die 
aartsbiskop 'n verbod geplaas op pre- 
diking in alle kapelle in Praag om 
daarmee Hus se steeds groter wor- 
dende invloed aan bande te 1ê. 


Desondanks het Hus se invloed on- 
der die volk steeds groter geword en 
hy beroep hom op die nuwe pous 
Johannes XXIII om die aartsbiskop 
se maatreëls ter syde te stel. Die aarts- 
biskop het geantwoord deur Hus in 
die ban te doen. Hierop het die ver- 
ontwaardiging van die burgery ont- 
vlam en hulle het in heftige reaksie 
Hus se saak opgeneem. 


Intussen het Hus kalm voortgegaan 
met sy prediking en het hy, ook op 
aandrang van die koning, geweier om 
na Rome te gaan om daar voor 'n 
verteenwoordiger van die pous te ver- 
skyn. Ook die veroordeling deur hier- 
die pouslike verteenwoordiger kan 
Hus en sy aanhangers nie tot ander 
insiete beweeg nie. 


Vroeg in 1412 het pous Johannes 
XKXIIT `n aflaat uitgeskryf met die oog 
op `n oorlog teen die koning van 
Napels wat aan die afgesette pous 
Gregorius XIT skuiling gebied het. Dit 
het `n skerp veroordeling van die 
hele aflaatpraktyk aan Hus ontlok 
en in die openbaar is `n voorstelling 
van die aflaatbul verbrand. 


Vir Hus was die afloop van hierdie 
gebeure egter minder gelukkig. Die 
Tsjeggiese teologiese fakulteit, wat 
hom tot op daardie stadium gesteun 
het, het hom nou hieroor veroordeel 
en die koning het hierin by hulle aan- 
gesluit. Ook uit Rome is die pouslike 
banbul oor hom uitgespreek en is `n 
lasbrief vir sy inhegtenisname uitge- 
reik. 


Die konflik met die pous het al 
skerper geword en Hus het nie ge- 
huiwer om die pous `n hond van die 
duiwel, 'n vyand van Christus en die 
Bees uit Openbaring te noem nie en 
met verbygaan van die pous beroep 
Hus hom op `n konsilie. Dit het die 
spanning in Praag geweldig laat op- 
laai. Die koning het nou probeer om 
die moeilikhede op `n ander wyse op 
te los en dring by Hus aan om Praag 
te verlaat. Hus het gehoor gegee en 
na die suide van Boheme vertrek. Dit 
het egter nie verhinder dat sy volks- 
genote steeds in groot getalle na sy 
prediking gaan luister het nie. Tnder- 
daad het Hus nou die leier van byna 
die gehele Tsjeggiese volk geword. 


Terwyl Hus in die suide van Bo- 
heme in ballingskap verkeer het, het 
hy sy belangrikste werk ,,Oor die 
Kerk” voltooi benewens uitgebreide 
korrespondensie wat hy met sy vrien- 
de oral onderhou het. 


Die verwarring op die kerklike ter- 
rein het al groter geword want afge- 
sien van die onrus in Boheme was 
daar na die konsilie van Pisa nie 
minder nie as drie pouse wat al drie 
op alleenheerskappy aanspraak ge- 
maak het. 


Die gedagte van Cyprianus dat die 
kerk deur 'n konsilie geregeer moes 
word, wat in die kerk verdring is 
deur die leer van Calixtus in verband 
met die pous as die absolute hoof wat 
die kerk alleen regeer, is nou weer 
na vore gehaal en daar is gedink dat 
'n groot algemene konsilie soos te 
Nicea of Chalcedon gehou moes word 
om orde in die chaos op kerklike ge- 
bied te verkry. Omdat nie veel van 
een van die drie pouse verwag is nie, 
is daar al meer gekyk na koning Sig- 
mund, 'n broer van koning Wenzel, 

van Boheme, om die leiding te neem 
om so `n konsilie byeen te kry. Beide 
vanweë hierdie aandrang, asook van- 
weë die feit dat Sigmund bekommerd 
was oor die beroeringe in sy erfland 
Boheme, het hy met behulp van een 
van die pouse, Johannes JCXITIT, `n 
konsilie opgeroep om aan die einde 
van 1414 te Constanz byeen te kom. 


Koning Sigmund het Hus oorgehaal 
om na die konsilie te gaan onder ge- 
leide van `n brief waarin die besker- 
ming van die koning en die ryk aan 
hom toegesê is. Hus self was vol moed 
dat die konsilie, wat immers byeen- 
oekom het om orde in die kerklike 
chaos te skep, tot sy standpunt sou 
kon oorhaal. Te laat sou Hus besef 
dat die konsilie nie aan sy hoë ver- 
waetinge sou voldoen nie. 


Die konsilie, wat uit 29 kardinale, 
3 patriarche, 33 aartsbiskoppe, 150 
biskoppe, 300 doktore in die teologie 
en honderde van die laere clerus, as- 
ook talle uit die adel, bestaan het, het 
met groot prag en praal in Constanz 
byeengekom. Die begaafde, maar se- 
delose, pous Johannes XXIIIT het ook 
sy deel tot die swier van die konsilie 
bygedra met sy groot gevolg. Die kon- 
silie het met vele vrolikhede gepaard 
gegaan en vele van die teenwoordi- 
ges, van hoog tot laag, het hulle aan 
allerlei uitspattighede skuldig gemaak. 


Hus, wat van koning Sigmund die 
versekering gekry het dat hy nie as 
aangeklaagde voor die konsilie sou 
verskyn nie, het spoedig na sy aan- 
koms in Constanz gevind dat `n klag 
van Wicliftiese kettery teen hom in- 
gebring is deur sy voormalige kollegas 
van die teologiese fakulteit van Praag. 
Die feit dat uit Boheme verneem is dat 
die aanhangers van Hus by die nag- 
maal ook die beker aan die leke ge- 
gee het, wat in stryd was met die 
bepalings van die Roomse Kerk, het 
die aanklaers se saak verder ver- 
sterk. 


In November 1414 is Hus gevange 
geneem en in 'n sel van die Domini- 
kaner klooster te Constanz opgesluit. 
Hoewel Sigmund nie baie gelukkig 
was oor die verloop van sake nie, het 
hy besef dat bevryding van Hus op 
ontbinding van die konsilie sou uit- 
loop, met die gevolg dat hy verlief 
geneem het. 


Die aanklaers het die felle kritiek 
wat Hus oor die pousdom, die kerk 
en die clerus uitgespreek het en 
waarin hy met Wiclif ooreengekom 
het op die voorgrond gestel. Op 4 
Mei 1415 het die konsilie Wiclif met 


sy leer veroordeel. Aan Hus is nooit 
die geleentheid gebied om hom voor 
die konsilie te verdedig nie. Toe hy 
wel op 7 en 8 Junie voor die konsilie 
verskyn het, was dit nie om sy saak 
te kan stel nie, maar is alleen die eis 
aan hom gestel om sy bewerings te 
herroep. Hus het geantwoord dat `n 
deel van die stelling wat hom ten 
laste gelê is, nie deur hom geleer 
is nie, terwyl hy die dinge wat hy 
wel geleer het alleen sou herroep in- 
dien dit van uit die Heilige Skrif as 
dwalinge bewys sou word. 

Nadat die konsilie bepaal het dat 
die beker by die Avondmaal nie aan 
die leke gegee sou word nie, het 
hulle Hus as ketter tot die vuurdood 
veroordeel. 


Op 6 Julie 1415, sy verjaardag, het 
Hus biddend op die brandstapel ge- 
sterf. 


Hus was in sy kritiek op die verval 
in die kerk baie minder oorspronklik 
en radikaal as wat die geval met 
Wiclif gewees het. Dat Wiclif 'n baie 
groot invloed op hom gehad het, het 
Hus self getuig. Dit was juis die 
boeke en geskrifte van Wiclif wat sy 
0ë geopen het vir baie van die mis- 
stande in die kerk. Hus het dan ook 
nou aangesluit by Wiclif en het in 
baie van sy werke eenvoudig Wiclif 
woordeliks oorgeskryi. 


Aan die ander kant was Hus ook 
minder radikaal as Wiclif en het hy 
nog meer dwalinge van die Middel- 
eeuse Kerk as sy voorganger vasge- 
hou. Aan die sewe sakramente van die 
Roomse Kerk het hy bly vashou en 
Wiclif se verwerping van die trans- 
substansiasieleer het hy nie gedeel 
nie. Hy het wel gestel dat dit prin- 
sipieel korrek was dat ook die leke 
die beker by die Avondmaal sou ont- 
vang en het hom daarvoor beroep op 
die woorde van Jesus met die instel- 
ling van die Nagmaal. Hierin het hy 
wel verskil met die Roomse Kerk wat 
die beker, op grond van die vrees dat 
moontlik enkele druppels van die 
bloed van Christus by die gebruik 
verlore kan gaan, aan die leke ontsê 
het. 

Verder het hy ook nog bly vas- 
hou aan die Roomse leer van die ver- 
dienste uit goeie werke, die vagevuur, 
die voorbedes van die heiliges en die 
Maria-verering. 

Hus se kritiek was daarom ook nie 
soseer gerig op die leer van die kerk 
nie, as op die verkeerde lewensprak- 
tyk van veral die clerus. 

Waarin Hus wel met die Roomse 
kerk verskil het was in sy siening 
van die aflaat en die pousdom. 

Wat die aflaat aanbetref het hy dit 
in skerp taal in die openbaar ver- 
oordeel. Hy het verklaar dat die aflaat 
alleen maar kan lei tot ydele hoop en 


dat baie makliker gesondig sou word. 
Die priesterlike absolusie het hy ook 
nie as noodsaaklik gesien vir die mens 
om vergewing van sonde te verkry 
nie. Die priester kon ook nie sondes 
vergewe nie, maar kon alleen maar 
verklaar dat die werklik berouvolle 
sondaar deur God vergewe sou word. 


Hus het nie die bestaansreg van die 
priesterskap en die pouslike hiërargie 
ontken nie, maar het tog gestel dat 
indien 'n priester al sou dit die pous 
self wees, in stryd sou handel met die 
Wet van God, dit wil sê die Ou en 
Nuwe 'Testament, dan kon hy nie 
langer as priester voor God beskou 
word nie en dan behoort hy ook nie 
tot die ware kerk van die uitverkore- 
nes nie. Inteendeel, dan is hy niks 
anders as die dienskneg van die anti- 
chris of die antichris self nie en dan 
is niemand ook verplig om hom te 
gehoorsaam nie. Christus was die 
enigste hoof van die kerk. Juis omdat 
hy pous Johannes XXIII as so 'n 
ongehoorsame priester gesien het, het 
Wieclif so skerp teen hom te velde 
getrek. 


Die groot betekenis van Hus lê daar- 
in dat hy steeds tot die einde toe bly 
vashou het aan die Heilige Skrif, waar- 
aan die leer en die lewe van die kerk 
en van die clerus gemeet moes word. 
In wese het Wiclif hier die hiërargie 
in die kerk verwerp, hoewel hy dit nie 
so uitdruklik gestel het nie. Miskien 
het Hus se teenstanders hierdie feit 
beter begryp as Hus self, vandaar 
hulle hardvogtige optrede. 


Aan die ander kant het Hus net soos 
Wielif steeds die evangelie as ,nuwe 
wet” gesien wat deur die mens ver- 
vul moes word. 


Wat Hus se volgelinge en mede- 
standers aanbetref, is een van Sy 
groot vriende Hieronymus van Praag 
slegs 'n jaar na Hus op dieselfde wyse 
as Hus op die brandstapel omgebring. 
Hierdie gruweldade het die Boheemse 
volk tot opstand teen die leuenagtige 
Sigmund beweeg en die bloedige soge- 
naamde Hussietiese oorloë het uitge- 
breek en tot in 1436 voortgeduur. Nog 
die koninklike nog die pouslike leërs 
was in staat om die Hussiete 'n ne- 
derlaag toe te dien. 


Onder die Hussiete het daar egter 
twee partye ontstaan naamlik: 


1. Die meer gematigde Utraguiste 
of ook genoem Calixtyne. (Laasge- 
noemde naam omdat hulle die calix of 
avondmaalskelk ook vir die leke op- 
geëis het). Hierdie groep het met die 
Roomse 'n verdrag aangegaan wat tot 
gevolg gehad het dat daar in Boheme 
naas die Roomse ook `n Hussietiese 
kerk ontstaan het met erkende regte. 


2. Die meer radikale groep was die 
Taboriete genoem en hulle het uit- 
druklik alles wat nie op die Skrif 
berus het nie, verwerp. Hulle het 
noodgedwonge in die bergagtige dele 
van Boheme in groepies gaan leef as 
die gemeente van die Morawiese 
Broeders. 

BIDDAG VIR DIE GESAAIDES — SY SEUN EN ALLES 


Romeine 8:32: ,,Hy wat selfs sy eie 
Seun nie gespaar het nie, maar Hom 
vir ons almal oorgegee het, hoe sal 
Hy nie saam met Hom ons ook alles 
genadiglik skenk nie?” 


Dit is so deur die kerk bepaal dat 
Sondag 10 Oktober, die jaarlikse ,,Bid- 
dag vir die gesaaides” in die kerk 
gehou sal word. Ons doen dit want as 
gelowiges besef ons maar al te goed 
dat ons in die versorging van die lig- 
gaam, op God se voorsienigheid toe- 
gewys is en dat ons in die daaglikse 
arbeid van God afhanklik is. 


Ons is burgers van twee wêrelde. 
As aardbewoners het ons hier 'n plig 
en arbeid te verrig. Dit is ons lot dat 
ons in die sweet van ons aangesig, 
brood sal eet. Sonder brood sal die 
mens nie lewe nie, en daarom mag ons 
dan ook probeer sorg vir die stoflike 
welsyn van die dag van mêre. Dit is 
noodsaaklik maar ook opdrag van God 
dat ons sal sorg dat daar mêre en 
oormêre voedsel en klere sal wees. Die 
Bybel leer ons egter dat die mens 
van brood alleen nie sal lewe nie. Ons 
is eintlik bestem om burgers van die 
hemel te wees, en daarom mag die 
hart van die mens in die eerste plek 
nie gerig wees op die stoflike dinge 
nie, maar wel op die ewigheidsdinge. 
Op die ,,Biddag vir die gesaaides” mag 
dit daarom ook nie alleen gaan om 
die dinge van die gewone lewe nie, 
maar dit moet veral gaan om die 
hemelse dinge. Op die ,Biddag vir 
die gesaaides” mag ons om ons lig- 
gaamlike nood, maar moet ons ook om 
ons geestelike nood bid. 


In ons teksvers gaan dit juis om ons 
geestelike en liggaamlike nooddruf. 
Die Apostel Paulus gee ons in hierdie 
teksvers die sekerheid dat God reeds 
in ons geestelike nood genoegsaam 
voorsiening gemaak het, en verder 
waarborg hy aan ons God se genadige 
voorsiening en versorging in die alle- 
daagse lewe. ,Hy wat self sy eie Seun 
nie gespaar het nie maar Hom vir ons 
almal oorgegee het, hoe sal Hy nie 
saam met Hom ons ook alles genadig- 
lik skenk nie?” Paulus wys ons eers 
Oop Jesus Christus wat God aan ons 
gegee het. Hierdie gee van Sy Seun, 
is die grootste Gawe van die hemel 
aan die aarde; maar ook die Enigste 
wat die mens werklik nodig het. In 
hierdie enigste wat ons nodig het het 
God voldoende voorsien. In die stuur 
van Sy Seun hier na ons toe as Redder 
en Saligmaker, is God se liefde vir 
Sondaars ten volle geopenbaar, en het 
dit vir ons volkome duidelik geword 


dat God vir ons is. Met hierdie daad 
het God al ons sondige dade tot niet 
gemaak — het Hy die wêreld met 
Homself versoen. In Christus is ons 
dus verlostes, vrygemaaktes . . . Vry 
gekooptes van die mag van satan. 
Die mens is weer in die regte verhou- 
ding met God gestel. God het nou 
reg op hulle wat Hy vrygekoop het; 
daarom laat ons nie vir onsself of vir 
die wêreld leef nie, maar vir God en 
Jesus Christus aan wie ons behoort. 
Doen afstand van alle ongeregtheid, 
leef soos kinders van die Hemelse 
Vader, leef in gehoorsaamheid aan 
God en tot die Eer van sy naam. 








DS. J. L. VAN STADEN 





God se hulp aan die mens hou eg- 
ter nie halfpad op nie. Sy bereidheid 
om te red en te versorg is met die 
gee van sy Seun nie uitgeput nie. 
God het nie klaar gegee toe Hy sy 
Seun gegee het om ons sondenood 
weg te neem nie. Hulle van wie Hy 
die sondenood weggeneem het, leef 
nog in hierdie wêreld, hulle staan nog 
midde in die aardse nood. God die 
Vader begryp egter die mens in sy 
aardse nood en laat hom daarin nie 
alleen nie. God weet ook dat ons se- 
kere dinge vir die reis terug na die 
Vaderhuis nodig het; en hier teenoor 
staan Hy nie onverskillig nie. 


Oor hierdie aardse nood het Chris- 
tus reeds lankal gespreek: Hy het 
gesê: ,Moenie julle kwel oor julle 
lewe, wat julle sal eet en wat julle 
sal drink nie, of wat julle sal aantrek 
nie .. . julle Hemelse Vader weet dat 
julle al hierdie dinge nodig het . .. 
en al hierdie dinge sal vir julle byge- 
voeg word”. Nadat Paulus ons dus 
op die Groot Gawe Jesus Christus ge- 
wys het, die Gawe wat God aan ons 
almal gegee het, wys hy ons nou ook 
verder op die ,,alles” wat ons nodig 
het in die gewone lewe, en wat God 
vir ons ook genadiglik sal byvoeg. As 
gevolg van die sonde het ons wel die 
goedheid en genade van God verbeur 
en sy seëninge onwaardig geword, 
maar ter wille van sy Seun Jesus 
Christus het Hy Hom nie van ons 
teruggetrek nie, ons nie aan ons lot 
oorgelaat nie ,maar wil Hy ook in ons 
alledaagse nood met ons bemoeienis 
maak. Op die ,,Biddag vir die gesaai- 
des” mag dit dus ook gaan om die 
dinge van die gewone lewe, die dinge 
wat ons elke dag op ons reis na die 
ewigheid nodig het. In ons teksvers 

verseker Paulus ons dat die Vader van 
ons Here Jesus Christus ook hierdie 
alles, aan ons sal gee. Die Heer wil 
nie dat hulle vir wie Hy gesterf het, 
onversorgd sal wees nie. Hy is die 
Goeie Herder wat gekom het, sodat die 
kudde kan lewe en oorvloed kan hê. 
Dit is ons troos. 


Ons teksvers wil ook nog iets anders 
vir ons sê. Dit hou vir ons ook `n 
stille teregwysing in. Die Apostel Pau- 
lus wil dat hierdie ,,alles” wat ons 
nodig het, nie vir ons die belangrikste 
in die lewe sal wees nie. Hy wil dat 
ons die aardse seëninge in die regte 
verhouding sal sien. God het eers die 
meerdere gegee, en daarom sal Hy ook 
die mindere ook nie van ons terughou 
nie. In ons lewe moet dit dus in die 
eerste plek nie gaan om ons liggaam- 
like nooddruf nie, maar meer om ons 
geestelike nooddruf. ,,Soek eers die 
Koninkryk van God ... en al hierdie 
dinge sal vir julle bygevoeg word”, 
sê Christus. 


Dit is egter ook nodig dat ons daar- 
op sal let dat die hoeveelheid van hier- 
die ,,alles” wat aan ons geskenk word, 
deur God self bepaal word. God gee 
nêrens aan ons die waarborg en belof- 
te van voorspoed en rykdom na ons 
berekeninge of bepaling nie; veeleer 
laat Hy sy kinders moeite en 'n kruis 
te wagte wees in hierdie wêreld waar- 
in ons vreemdelinge is en moet bly. 
God gee ons die waarborg en skenk 
ons net die hoeveelheid wat na sy 
alwyse oordeel nodig is. Meer as wat 
God vir ons bepaal en gee, het ons 
werklik nie nodig nie en mag ons nie 
van Hom begeer nie. Wie aardse voor- 
spoed en seëninge ter wille van hom- 
self begeer, het wêreldgesind en ma- 
terialisties geword. 


Ons moet dit goed begryp en nooit 
uit die oog verloor, dat aardse seë- 
ninge stoflike welvaart, 'n groot oes, 
goud en silwer, geen doel op sigself 
mag wees nie, dit is en moet slegs 'n 
middel bly, 'n middel om ons lewens- 
tog te verseker, en om ons in staat te 
stel om ons dienswerk aan God te 
vervul. Volgens die maat waarmee God 
vir u uitmeet, moet ook die maat wees 
waarmee u u diens aan God vervul. 
In dieselfde maat wat God vir u gegee 
het, moet u ook weer terug gee vir die 
instandhouding van sy kerk en die uit- 
breiding van sy koningsheerskappy. 
Hoeveel God vir u in hierdie jaar sal 
gee, weet ons nie, maar dit weet ons 
Hy wat gee: of dit baie of min is: Hy 
maak dit genoeg, genoeg vir u en u 
huis om van te leef, maar ook genoeg 
om sy huis te versorg. 














Onthou verder ook as u 'n offer- 
gawe gegee het, het u nie klaar met 
God en sy kerk nie. U verpligting 
teenoor die Heer en sy kerk hou nie 
op as u `n bedrag geld gegee het nie. 
U en ek moet ons ganse lewe as 'n 
lewende dankoffer aan Hom wy. Lewe 
daarom soos mense wat aan God be- 
hoort en moenie Christus tot skande 
maak nie. 


Laat ons ook onthou — as die gelo- 
wige voor God staan om te bid, dan 
mag hy nie vergeet om ook vir 'n 
ander, kosbaarder en lewensbelang- 
riker oes te bid nie. Onthou die woor- 
de van Christus: ,,Die oes is wel groot, 
maar die arbeiders min. Bid dan die 
Heer van die oes, dat Hy arbeiders in 
sy oes mag stuur”. 


Amen. 


VAKANSIEWOONSTELLE 
WARMBAD 


Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 


tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 


kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 
SPA-VISTA 
VAKANSIEWOONSTELLE 


Voortrekkerweg 55, 
Telefoon 535, Warmbad, Tvl. 

ONS WERELDBEELD 


BIDDAG VIR DIE GESAAIDES 


Gen. 7:11: ,,... en die sluise van die 
heiael is geopen.” 


Wat is 'n wêreldbeeld? 


As ons 'n definisie van `n wêreld- 
beeld moet gee, kan dit soos volg lui: 
Vis 'n skema of 'n voorstelling van 
die wêreld in die gedagtewêreld van 
die mens. En hierdie wêreld kan die 
heelal omvat, maar dit kan ook be- 
perk wees. In die algemeen word hier- 
mee egter gewoonlik bedoel: die aar- 
de. 


DS. A. J. WILLEMSE 








In hierdie gedagtewêreld was en is 
die aarde nog altyd sentraal. Of daar 
nou oor die aarde gespekuleer is as 
voorwerp op sigself, of as voorwerp 
in sy samehang met ander voorwerpe 
in die heelal, daar is altyd gerede- 
neer vanuit die aarde as middelpunt 
van die gedagtes en bestaan van die 
mens. 

Aanvanklik het 'n wêreldbeeld ont- 
staan deur filosofiese spekulasies oor 
die aarde en verskynsels wat daarop 
voorkom en verskynsels wat daarmee 
in verband staan. Later is daar op 'n 
meer wetenskaplike wyse na al hier- 
die dinge gekyk. Nog later is die 
meeste verskynsels wetenskaplik be- 
paal en onweerspreekbaar vasgestel. 
Vandag nog word daar gespekuleer 
oor baie dinge wat nog nie wetenskap- 
lik bepaal is nie, terwyl aan die ander 
kant 'n magdom feite reeds wetenskap- 
lik bepaal is. 


Een van die eerste vrae wat oor die 
aarde gevra is, is: Hoe lyk die aarde? 
En deur die eeue was daar verskillen- 
de voorstellinge, aanvanklik natuurlik 
hoofsaaklik spekulatief. Later is som- 
mige van hierdie voorstellinge weten- 
skaplik bewys of afgewys. 


1. Die aarde 'n drywende skyf. 


Die eerste voorstelling van die aar- 
de was dat die droë grond 'n skyf 
was wat op die see dryf soos 'n stuk 
hout op water. Fonteine is beskou 
as gaatjies in hierdie skyf waardeur 
die water dan as gevolg van die gewig 
van die skyf na boontoe deurborrel. 


In Gen: 1:6-8 kry ons die voorstel- 
ling dat die water van die wolkehemel 
en die aarde aanvanklik nie geskei 
was nie. Later het God skeiding ge- 
maak tussen die waters bokant die 
aarde en die waters op die aarde deur 
'n uitspansel. Die Hebreeuse woord 
wat vertaal is met uitspansel kom van 


die stamwoord wat beteken ,om uit 
té S1Adall', OI Veuer ,0mM UIL te Klop” 
— SOUS Wdllleer '1 140L0I sê DakwerkK 
UiEEKIUP WUrU Nadat dit geduik IS. 
'Lerseituerd is merpy OOK die ge 
uagie ingesluit dat dit wat uitgeKlop 
word piat gemaak word en daarom 
groer as die oorspronklike metaal wat 
UitgeKlop word. Hierby Kom nog die 
gedagte dat dit 'n hol of koepel vorm 
Kan ne soos 'n skotiel. Omdat die 
hemel koepelvormig voorkom, het 
hierdie Hepreeuse woord 'n gekoepel- 
de ,skeidingsplaat” voorgestel wat 
skelding gemaak het tussen die waters 
op die aarde en dié bokant die koepel- 
plaat. Die blou hemel is gesien as die 
blou water anderkant die hemelkoe- 
pel of uitspansel. Dieselfde gedagte 
vind ons ook terug in Ps. 19:2. Hier 
word ook die posisie van die hemellig- 
te verder toegelig. Gen. 1:14-18 be- 
skryi die skepping van hierdie ligte. 
Die voorstelling hier is dié van ligte 
wat teen dié hemelkoepel deur die 
hand van God wonderbaarlik beweeg: 
die son in die dag en die maan en 
sterre in die nag. In die nag word die 
son verborge gehou deur God soos in 
`n tent (Ps. 19:5). Al hierdie dinge is 
bewys van die goddelike handewerk 
van God en dit verkondig dus die eer 
van God (vers 2). Vergelyk ook ver- 
der Dan. 12:3; Eseg. 1:22, 238, 25, 26; 
101: Ps 150M 


Onder op die aarde het God ook uit 
die chaos van water en grond die see 
en die aarde gemaak deur die water en 
land van mekaar te skei Gen. 1:9 en 
10). Aanvanklik het dit ook nooit ge- 
reën nie. Die aarde is bevogtig deur 
mis wat uit die aarde uit opgetrek 
het (Gen. 2:5 en 6). 


In Gen. 7:11 en 12 lees ons iets 
meer oor die voorstel van reën: Die 
fonteine van die watervloed of oor- 
vloed het oopgebreek, en die sluise 
van die hemel is geopen. In die uit- 
spansel of hemelkoepelplaat het God 
gate gemaak wat soos sluise gewoon- 
lik gesluit is. As God wil hê dit moet 
reën, dan neem hy die bedekkinge 
van die openinge weg en die water 
wat agter die uitspansel teruggehou 
is deur die uitspansel, dié word deur- 
gelaat totdat God dink dat dit genoeg 
gereën het. Vergelyk ook verder Gen. 
8 2 Kon 72er 19: Jes 24 18: 
Maleagi 3:10. Met die sondvloed het 
God die fonteine in die aardskyf laat 
oopbars en die openinge in die hemel- 
plaat veertig dae en nagte laat oop 
bly. 


7] Blaai om 

N 
WERELDBEELD 


CO] Van vorige bladsy 
2. Die aarde gegrondves op sy pilare. 


In 1 Sam. 1:2 kry ons weer die 
gedagte dat die aarde nie dryf op die 
see nie, maar op pilare gevestig is. 
Dit kan ook vertaal word met ,,stutte” 
of ,,steunstukke”. In Ps. 104:5 het ons 
amper dieselfde gedagte: Hy het die 
aarde gegrond op sy grondveste (of 
fondamente), sodat dit vir ewig en 
altyd nie wankel nie. In Ps. 24:2 kry 
ons meer duidelikheid: Hy het dit ge- 
grond op die seë en dit vasgestel op 
die strome: Die pilare of fondamente 
van die droë grond of land is geves- 
tig in die water wat die grond omspoel 
en ook onderdeur spoel. Vergelyk ook 
Ps. 102:26. 


3. Die aarde hang. 


Die derde wêreldbeeld wat ons kry 
is dié wat ons terug vind in Job 26:7: 
se es Wat die aarde ophang oor (of 
aan) 'n niks”. Vind ons miskien hierin 
reeds die gedagte dat die aarde (met 
die hemel of uitspansel wat op pilare 
op die aarde rus) in `n ruimte hang 
met niks rondom hom nie en niks 
waaraan dit hang nie? Dat God in Sy 
almag dit daar in die niks laat hang? 


4. Die aarde is rond. 


Pythagoras en Parmenides was die 
eerste persone wat verklaar het dat 
die aarde rond is (ongeveer 500 v.C.). 
Pythagoras het verklaar dat die son, 
maan en planete elkeen in 'n eie 
sirkel draai met die aarde as middel- 
punt van elkeen se sirkel. In die vier- 
de eeu v.C. het Heraclides verklaar 
dat die son, maan en sterre stil staan, 
maar dat die aarde om 'n eie as draai 
— jn omtrent 24 uur een maal in die 
rondte. Hy het verder ook verklaar 
dat Mercurius en Venus weer op hulle 
beurt om die son draai. Aristarchus 
(ongeveer 215-1438 v.C.) was die eerste 
persoon wat `n teorie gehad het dat 
die son die middelpunt is en dat die 
aarde om die son draai. Ptolemeus 
(150 v.C.) het 'n volledige uitgewerkte 
teorie opgestel van die aarde as mid- 
delpunt met die son, maan en sterre 
wat om die aarde draai. 


Ptolemeus se standpunt is deur die 
Christelike Kerk veertien eeue lank 
aanvaar. In 1531 n.C. word die werk 
van Copernicus, ,Commentariolus”, 
gepubliseer waarin hy Ptolemeus se 
teorie verwerp en verklaar dat die 
son die middelpunt is waarém al die 
planete sirkel — ook die aarde. Hy 
grond sy teorie op die feit dat die 
son groter is as die aarde: 'n Groot 


liggaam soos die son sal nie om `n 
kleiner liggaam soos die aarde draai 
nie. Copernicus is verder belangrik 
vir ons omdat hy ook 'n verklaring gee 
vir die wisseling van seisoene. 


In 1610 publiseer Galileo 'n werk 
waarin hy die teorie van Copernicus 
wetenskaplik verdedig. Hy was die 
uitvinder van die teleskoop en met 
behulp van die teleskoop kon hy die 
teorieë bewys. Oor sy standpunt het 
hy in konflik met die pous gekom en 
in Rome moes hy in 1633 onder drei- 
gemente van marteling en tronkstraf 
uiteindelik sy stelling terugtrek, al- 
hoewel hy dit bly glo het soos sy be- 
kende latere woorde getuig: ,Tog be- 
weeg dit”. 


Die Bybelse wêreldbeeld(e) en die 
wetenskap vandag. 


Wetenskaplik is vandag baie meer 
dinge bepaal. Die wêreldbeeld van 
Copernicus en (Galileo word vandag 
algemeen aanvaar omdat dit weten- 
skaplik bewys is. En tog moet ons 
toegee dat dit in stryd is of anders is 
as wat ons kan aflei uit die Bybelse 
gegewens en ook anders as wat die 
kerk baie lank geglo het. 


Nou ontstaan noodwendig die vraag; 
Doen dié verskille tussen die Bybelse 
gegewens en die moderne natuurwe- 
tenskap nie afbreuk aan die gesag van 
die Bybel nie? 


Ons moet hierdie Bybelse wêreld 
altyd sien in die lig van die openba- 
ring van God. Terselfdertyd kan ons 
ook hier nie weg kom van die feit 
dat die Bybel Gods Woord in die taal 
van mense is nie. Daarby is dit ook 
waar dat die Woord van God geskryf 
is deur ménse — mense wat die open- 
baring van God bekend moes maak 
aan die mense van hulle tyd in die 
taal van hulle tyd. En net soos die 
taal van tyd tot tyd verander het, so 
het sekere beskouinge ook van tyd 
tot tyd verander. So het die wêreld- 
beeld of wêreldvoorstelling ook van 
tyd tot tyd verander. As Copernicus in 
konflik kon gekom het in die verlig- 
te sestiende eeu, hoeveel groter sou 
die reaksie dan nie gewees het nie as 
die skrywers van die boeke Génesis, 
1 Samuel, Job en enkele psalms die 
openbaringe van God in die taal van 
die bevindinge van Copernicus neer- 
geskryf het. Ons kan dit ook so stel 
dat God Homself aan die mense be- 
kend gemaak het in die taal en ,,we- 
tenskaplike” kennis van daardie tyd. 

Vandag weet ons reeds dat die on- 
derste lae van die aarde se atmosfeer 
in staat is om `n sekere hoeveelheid 
vog in die vorm van waterdamp op te 

neem. Wolke word gevorm en as die 
konsentrasie vog in die wolke hoog is 
en dit kom in aanraking met 'n koue 
lugstroom, word water gevorm wat 
dan, as gevolg van sy gekonsentreerde 
vorm wat swaarder as lug is, in drup- 
pels na die aarde val. En dit noem 
ons reën. 


Deur die eeu was dit die gelowige 
mens se beskouing dat reën in die 
hande van God is en dat die mens, 
plant en dier van God afhanklik is 
vir reën. Vergelyk Lev. 26:4, Deut. 
11:14, 28:12. Daarom is daar in tye 
van droogte gebid om reën en in tye 
van voorspoed is God gedank daar- 
voor. Vergelyk in hierdie verband 1 
Sam. 12:17, 1 Kon. 8:86. 


Ook vandag nog glo die Christenge- 
lowige dat God in geheel die natuur 
beheer; dat G6éd dit wat die weten- 
skap vandag uitvind self daargestel 
het; dat God die natuurwette daarge- 
stel het. En om dié rede beheer Hy 
ook die wind en die wolke en daarom 
ook die toestande wat reën moontlik 
maak. Daarom bid ons aan die begin 
van elke seisoen nog van hierdie 
hemelse Vader om sy vaderlike liefde 
ook in daardie seisoen wat voorlê aan 
ons te toon en sy seën uit te stort 
op ons land en volk. 


Nuwe Sekretaris 


Ds. E. C. Blake, die sekretaris van 
die Wêreldraad van Kerke, het ken- 
nis gegee van sy voorneme om teen 
die end van hierdie jaar uit te tree 
as sekretaris. 


Die Sentrale Komitee van die 
Wêreldraad het 'n kommissie aange- 
stel om reëlings vir sy opvolging te 
tref. 


Persbureau Nederl. Herv. Kerk. 


(Ons wys daarop dat die kommissie 
bestaan uit nege lede uit die Afro- 
Asiatiese en kommunistiese lande, en 
sewe ander. Onder die eerste groep is 
daar onder andere ook die Russiese 
Metropoliet Nikodim. 


Gelet hierop is dit seker nie moei- 
lik om te raai uit watter groep lande 
die nuwe sekretaris sal wees nie.) 


Wesbly of kom? 


Om weg te bly is net so wel 'n daad 
as om te kom. Dit word deur baie nie 
besef nie. 


A. Groot. 


RO N 
Pt Ee LE 


BABLIA, 


Dat 


Ons praat kortweg van die skry- 
wer(s) van die Kroniekboeke as die 
Kronis, sonder dat ons daarmee te 
kenne wil gee dat alles wat in dié 
boeke staan die uiteindelike werk van 
'n enkele persoon is. Die boek open- 
baar kenmerkende eienskappe wat uit 
`n bepaalde gedagterigting voortkom. 
Ons laat dit in die midde of dit `n 
enkeling is of `n bepaalde skool waar- 
uit hierdie siening afkomstig is. Deur 
die meeste geleerdes word aanvaar 
dat die Kronis nie net vir die Kro- 
niekboeke nie, maar ook vir die boeke 
Esra en Nehemia verantwoordelik was. 
Die Kronis word ook spesifiek onder- 
skei van die Deuteronomis, aan wie 
ons die beskrywing van die geskiede- 
nis van die koninkryke Israel en Juda 
in die boeke van Samuel en Konings 
te danke het (vergelyk hiervoor die 
artikels van ds. Loader oor die Ko- 
ningsboeke in die Hervormer van Julie 
en Augustus 1971. 


'n Opvallende onderskeid met die 
Deuteronomis is dat die Kronis sy 
geskiedenis met Adam begin (1 Kron. 
1:1). Dit word deurgevoer tot kort 
na die optrede van Nehemia. As boe- 
ke het die Kronieke @rens in die 
vierde eeu tot stand gekom. Op poli- 
tieke gebied het Juda toe ongeveer 
twee eeue deel gehad aan die rustige 
ontwikkeling in die Persiese Ryk. 
Dit is in sterke teenstelling met die 
ontstaanstyd van die Deuteronomis- 
tiese geskiedwerk in die sesde eeu in 
die bewoë tyd na die ondergang van 
die laaste selfstandige ryk, naamlik 
die van Juda. Die Deuteronomis het 
die koningsgeskiedenis geskryf om die 
werking van Gods Woord aan te toon, 
dat Hy die afval van sy volk nie on- 
gestraf laat bly het nie. Ons kan dit 
bykans 'n skuldbelydenis noem. Ons 
word wel getref deur die selfbewus- 
syn van die Kronis wat die geskiede- 
nis van die relatief klein klompie 
Jode na die ballingskap so kon inbed 





in die geskiedenis van die mensheid. 
Hierdie karige oorblyfsel is vir die 
Kronis Tsrael, in die sin van: die 
ware Israel van God. 

Soos die Deuteronomistiese geskied- 
skrywing in die Koningsboeke lê die 
Kronis ook `n band tussen sonde en 
straf, ontrou en ondergang van die 
volk. Daar is egter 'n belangrike ver- 
skil: Vir die Kronis tref die onheil 
die koning of volk nie na eeue nie, 
maar direk, spoedig na die misdaad. 
Ons wil dit hier met 'n paar voorbeel- 
de illustreer: 


(a) Rehabeam. In die Koningsboek 
(1 Kon. 14:25) word van die inval van 
Sisak, die koning van Egipte vertel in 
die vyfde jaar van Rehabeam. 2 Kron. 
12:1 (vel. 11:17) insinueer dat Reha- 
beam in sy vierdie regeringsjaar af- 
vallig geword het, met ander woorde 
dat Sisak se inval die straf is vir 
Rehabeam se afval. 


(b) Manasse. Geen Judese koning 
het langer as hy regeer nie, terwyl 
hy tog 'n uiters goddelose koning was. 
(2 Kon. 21:1, vyf en vyftig jaar) Die 
Kronis verklaar hierdie lang regering 
deur te vertel van sy verootmoediging 
voor God nadat die koning van Assirië 
hom laat wegvoer het, en van her- 
vormings wat hy in die kultus deur- 
gevoer het. (2 Kron. 33:11 vv.). 


Dit mag minder objektiewe geskied- 
skrywing wees, maar dit gaan vir 
hom soos vir die Deuteronomis, al is 
dit op 'n ander wyse, om prediking 
van die geskiedenis: Aan elke geslag 
skenk God direk sy openbaring, en 
elke geslag is aan Hom alleen direk 
verantwoording verskuldig. Die geskie- 
denis is vir die Kronis alleen in So- 
verre van belang as wat hy dit in die 
diens van sy prediking kan gebruik. 
Maar in hierdie verband is ook sy 
siening van die geskiedenis baie be- 
langrik: Dis nie 'n opsomming van 
menslike handeling, aaneenskakeling 
van oorsaak en gevolg nie, maar dis 


DIE BOODSKAP 
VAN DIE 
KRONIEKE 


TWEEDE AFLEWERING 


PROF. DR. W. C. VAN WYK 


bo alles die handeling van God aan 
die mense. Niks gebeur sonder sy 
wil en medewete nie. Wat die hei- 
dense konings en volkere beplan en 
doen, is deur die Here veroorsaak bv. 
in 2 Kron. 21:16 verwek die Here die 
gees van die Filistyne en die Arabiere 
teen koning Joram en die Judeërs. 
Nebukadneser wat Jerusalem verower 
het en die tempel verwoes het, en 
Kores, die Persiese koning wat hulle 
toegelaat het om uit die ballingskap 
na hulle land terug te keer is eweseer 
instrumente in God hand (2 Kron. 
36:17 vv. en 2 Kron. 86:22v.) 


Van die Skepping af het God die 
plan gehad om Israel as sy uitverkore 
werktuig te verkies. (1 Kron. 11 vv.) 
Dié verkiesing het nooit op die ver- 
dienste van Israel berus nie. Bowen- 
dien het die Noorderyk deur hulle 
optrede hulleself van hierdie verkie- 
sing uitgesluit. Ons lees in Kronieke 
byna niks oor die konings van die 
Noorderyk Israel nie, hulle kom slegs 
ter sprake wanneer hulle paaie dié 
van die konings van Juda kruis. Maar 
in die stamboom van Juda, die liefling- 
stam, tref ons die name van verskil 
lende misdadigers aan (Er, Onan en 
Agar of Agan — Kron. 2:3-7). Daar- 
mee word die genade van die Here nog 
sterker onderstreep. Hy maak Juda 
die setel van sy koningsheerskappy en 
Dawid en sy koninklike opvolgers sy 
aardse plaasbekleders (1 Kron. 17:14, 
98:5, 9 Kron. 9:8) en Jerusalem die 
enigste plek van erediens wat ook vir 
die heidene oopstaan (2 Kron. 30:5 en 
9 Kron. 6:32 v. resp.) Op die gedagte 
van die teokrasie of heerskappy van 
God en daarmee samehangend, die 
Messiaanse verwagting, asook die van 
die kultus, gaan ons volgende maand 
verder in. 


] Vervolg op bladsy 14 

SKRIFVERKLARING: 


Verlede keer het ons gehandel oor 
die uitspraak van die profeet oor die 
bedorwe priesterstand. Dit het ge- 
eindig met 'n aankondiging van hulle 
totale ondergang. By vers 11 keer 
Hosea dan terug na die volk oor wie 
hy in die eerste drie verse van hoof- 
stuk 4 begin praat het. Hy begin dade- 
lik om die skrikwekkende toestand 
van verval verder te beskryf en doen 
dit met `n spreekwoord: 


11. Hoerery en wyn en mos neem 
die hart weg. 


Daar is meer as een manier om 
die spreekwoord te verstaan. Wat dit 
moeilik maak, is dat die uitdrukking 
,die hart wegneem” net hier voorkom, 
en alles hang daarvan af hoe ons 
,hart” hier verstaan. In die gedagte- 
wêreld van die Ou Testament is die 
hart 'n onsigbare en verborge orgaan 
waarin alle lewenskragte gekonsen- 
treer is: besonderlik is dit die setel 
van kennis. Die kennis kan egter sowel 
met die geheue as die gewete te doen 
hê, en sluit ook beplanning vir die 
toekoms in. Die ,,hart” wat deur ontug 
en dronkenskap weggeneem word, is 
dus die hele kompleks van geheue, 
gewete en verstand, en die resultaat 
daarvan is 'n gebrek aan onderskei- 
dingsvermoë en verantwoordelikheids- 
gevoel. Die hart is die setel van die 
kennis van die eise wat deur Gods 
wil gestel word, en ook die plek waar 
die beslissing vir of teen die gehoor- 
saamheid plaasvind. Wie sonder hart 
is, is sonder kennis, en daarom sonder 
gewete. Hy is roekeloos en dwaas 
tegelyk. 


Nadat hy die spreekwoord aange- 
haal het, pas Hosea dit nou toe op die 
situasie van die volk: 


12. My volk raadpleeg sy hout en sy 
staf moet hom die inligting gee; want 
`n gees van hoerery het hulle verlei, 
en deur hulle hoerery het hulle van 
hul God afvallig geword. 


13. Hulle offer op die bergtoppe en 
laat rook opgaan op die heuwels, onder 
die eike en populiere en terpentyn- 
bome, omdat die skaduwee daar goed 
is. 


So staan sake dus met die volk. 
Sy dwaasheid en roekeloosheid het 
hom so ver gebring dat sy hele gods- 
diensbedryf onverbloemde heidendom 
is. Hy soek voorligting vir die toe- 
koms deur 'n stuk hout te raadpleeg. 
Daarmee word bedoel die heidense 
orakelwese, waarin toekomsvoorspel- 
lings verkry is van bome of boom- 


HOSEA 4m-m 


stompe of orakelstokke. Hoe dit pre- 
sies gedoen is, weet ons nie. In die 
geval van 'n boom kon dit die geritsel 
van die blare, of die gesuis van die 
wind deur die takke gewees het wat as 
die stemme van gode geinterpreteer 
is. In die geval van `n stok kon dit 
die manier waarop die stok val as 
hy in die lus opgegooi is, gewees het 
wat gesien is as `n antwoord op `n 
vraag. 





PROF. DR. J. P. OBERHOLZER 





Die gebruik van sulke middele om 
inligting oor die toekoms te kry, is 
dwaas. Dit word gedoen deur mense 
sonder ,,hart”. Maar dit is tegelyk 
`n teken van brutale ontrou teenoor 
die Here. Vir so `n ontrou gebruik 
Hosea dikwels die woord ,,hoerery”, 
wat nie oral in sy boek letterlik opge- 
neem moet word nie. Daar is 'n gees 
van hoerery in die volk, en dit laat die 
volk dwaal op so `n dwase wyse. 


Dié dwase roekeloosheid blyk egter 
ook uit die offerpraktyke van die 
volk. Hulle het die praktyke van die 
Kanainiete oorgeneem deur op die 
bergkruine en rante, en onder skadu- 
ryke bome te offer. Dit is die diens 
op die hoogtes, waarvan ons so baie 
by die profete en in die Koningsboeke 
verneem. Hosea gebruik net een keer 
die woord ..hoogtes” (10:8). maar hy 
is duidelik goed bekend met die offer- 
praktvke van die volk. Die .hoogte” 
was `n oop heiligdom met 'n altaar, 
klippilare en heiliee bome of boom- 
stamme. Die klippnilare en boomstam- 
me was voorstellings van die Ka- 
nainitiese gode. Die aanstootlikheid 
van die Kana#nitiese sodsdiens. wat 
`n vrugbaarheidsgodsdiens was, en 
waarin seksuele misdrywe `n groot rol 
gespeel het. word dan verder beskryf, 
nou in die vorm van `n direkte be- 
skuldiging en oordeelsaankondiging: 


Daarom pleeg julle dogters hoerery, 
en julle skoondogters bedryf owerspel. 


14. Ek sal oor julle dogters geen be- 
soeking doen omdat hulle hoereer nie, 
en ook nie oor julle skoondogters 
omdat hulle owerspel bedryf nie: want 
die manne sonder hulleself af met die 
hoere en offer met die tempelhoere. 
So kom dan die volk wat geen verstand 
het nie. tot 'n val. 


Die Kanaë#nitiese heiligdomme was 
die toneel van voortdurende seksuele 
misdrywe. Een van die praktyke was 
dat `n meisie voor haar huwelik haar 

maagdelikheid aan die gode geoffer 
het deur `n tyd by die heiligdom deur 
te bring as prostituut. Die geld wat 
so ingesamel is, is dan as offergawes 
aan die gode beskou. Ook getroude 
vroue egter het aan die sekskultus 
deelgeneem deur self soms prostitute 
te word. of deur met manlike prosti- 
tute om te gaan. Hier het dus 'n 
offerdiens plaasgevind wat tegelyk 
die menslike lus bevredig het. 


Die ontrou van die volk vind na- 
volging. Ais die familiehoofde en va- 
ders hulleself met entoesiasme in so 
`n kultus begeef, is dit vanselfsprekend 
dat hulle hulle eie dogters en skoon- 
dogters ook daar sal aantref. Die 
manne is gereëlde kliënte van die 
prostitute, en die vroue doen dieself- 
de. Soos in die geval van die priester. 
kom die oordeel nou in die vorm 
dat die Here die volk oorgee aan sy 
eie dade. Hy doen geen besoeking, 
dit is, Hy gaan nie afreken met die 
vroue nie, want hulle doen maar wat 
die mans doen. Die volk wat geen 
verstand het nie, kom tot 'n val. Ons 
kan die laaste reël van vers 4 egter 
ook vertaal ..sodat die volk nie agter- 
kom dat hulle besie is om hulleself in 
die verderf te stort nie.” Dan sal dit 
beteken dat die oordeel daarin bestaan 
dat die volk aan sy dwase waan 0o0orge- 
laat word. Die roekeloosheid baar die 
dood. Die volk sonder hart is `n volk 
sonder kennis van God, en daarom 
afvallig en aan die dwaal. Die dwaal 
weg voer steeds verder weg van God, 
en wie ver van Hom af is, is ver van 
die lewe af. 


Volgende keer handel ons oor die 
res van die perikoop. 





DIE BOODSKAP VAN 
KRONIEKE 


] Vervolg van vorige bladsy 


Samevattend: In die boeke van die 
Konings is die gang van die geskiede- 
nis van die twee Ryke aan die hand 
van die vergeldingsgedagte geskrywe, 
oor die geheel gesien, terwyl die 
Kronis probeer het om in elke enkele 
gebeurtenis en so nie, minstens in die 
regeringsduur van elke afsonderlike 
koning van Juda, die vergeldingsge- 
dagte bevestig te sien. Gelowige ver- 
troue op die Here bring sy seën mee. 
maar ontrou sy straf. So roep dié ge- 
skiedskrywing op tot verantwoordelike 
antwoord op die genade van God. 


KRONIEK...... 


In Nederland het Dr. Arntzen die 
Gereformeerde kerk bedank a.g.v. die 
sg. nuwe teologie wat openlik in hier- 
die kerk geleer word. Dr. Arntzen het 
as predikant ernstige bedenkings ge- 
had teen bv. uitsprake van drs. Baar- 
da. lektor aan die Vrye Universiteit 
van Amsterdam. Aan die Vrye Uni- 
versiteit word blykbaar vry algemeen 
geleer dat die Bvbel allerlei dwalinge 
bevat, dat die Bybelskrywers die woor- 
de van Christus aangedik. oordryf of 
verswak het en selfs allerlei dinge 
daaraan toegevoeg het: dat hulle met 
vroom bedrog gewerk het om die 
profesieë te laat uitkom. dat hulle die 
woorde van Christus so omgeebuie het 
dat daar voor die oë van die lesers 
'n wonder ongetower jis of dat Jesendes 
as ware eehenrtenisse voorgestel is. 
Met hierdie soort uitsanespunt word 
die toekomstiee predikante van die 
Gereformeerde Kerke in Nederland 
voorberei vir die bediening. Watter 
soort bediening dit sal wees is na- 
tuurlik 'n one vraae. Dit is wel te 
betwvfel of die Woord wat Vlees ge- 
word het tot ons redding en verlos- 
sine enigsins van waarde sal wees in 
hulle bediening. Waar Christus nie 
meer die Waarheid is oor God en die 
mens nie. kan van 'n bedienine seker 
nie meer verwag word as 'n blote 
humanisme nie. 


Dat dr. Arntzen ernstige twyfel het 
oor 'n kerk wat nie meer begaan is 
oor die suiwerheid van die leer nie, 
is te waardeer. Hv het waarskvnlik 
ook aangevoel dat die leer en die lewe 
van die kerk hand aan hand moet loon. 
Sonder 'n suiwer leer is van 'n sui- 
were geloofslewe geen sprake nie. Self 
het dr. Arntzen bedank voordat hy 
geweet het of dit moontlik sou wees 
om in 'n ander kerk beroepbaar gestel 
te kan word. Van sy kollegas. en hv 
het ook waardering vir hulle uitge- 
spreek. het gevoel dat daar nog te- 
kens van lewe is in die Gereformeerde 
Kerke en dat hulle die kerke nie 
mag verlaat by die eerste tekens van 
aanslae teen die geloof nie. Hulle 
voel dat hulle moet aanblv en die 
stryd moet aanbind om die kerke tot 
suiwere kerke te herstel. 


Dr. Arntzen, en enige Nederlandse 
predikante — ook van die Hervormde 
Kerk wat nie reeds in 1970 beroep- 
baar was in ons kerk nie, sou by 
ons kerk nooit 'n heenkome kan vind 
nie. Met die toenemende krag van die 
liberale teologie in Nederland en el- 
ders kan 'n mens verwag dat meer 
predikante mettertyd uit die bediening 


GESLOTE KERK |SEEMANNE 


sal tree of uitgewerk sal word, omdat 
die moderne liberalisme in sy teolo- 
giese en in sy politieke vorm, alles 
behalwe liberaal is. Dit is geen ver- 
draagsame denkwyse soos die naam 
impliseer nie, maar 'n onverdraag- 
same sisteem wat hulle gedagtes op 
andere wil afdwing — soos bv. die 
betogers in Fnegeland en Australië en 
soos bv. ds. Gymink in Nederland ge- 
reeld ondervind d.m.v. verdagmakery 
en aanklagte. 





DR. A. J. G. DREYER 





Hierdie mense. selfs die allerbe- 
kwaamste onder hulle. sou wel vir ons 
kerk aanvaarbaar wees as lidmate 
maar nie as evangeliedienaars nie. 
Dia Algemene Kerkvergadering van 
1970 het beskrywingspunt V. 4 aan- 
vaar waarin bepaal word dat 'n per- 
soon wat uit 'n susterkerk na ons wil 
oorkom 'n B.D.-eraad van die Univer- 
siteit van Pretoria moet besit of 'n 
daarmee in alles eelvkstaande eksamen 
van 'n erkende Universiteit met goeie 
eevole afgelê het. 


Met hierdie besluit mag 'n geloofs- 
genoot uit Nederland in die toekoms 
nie hier beroep word nie. As hesoe- 
kende predikant mag so 'n mens wel 
op ons preekstoel en die sakramente 
bedien! Sodra hv hom hier vestig mae 
dit nie meer nie! Aan die nagmaals- 
tafel mae hv wel kom. omdat hv die- 
selfde belvdenis onderskryf. maar om- 
dat die onleiding nie in alles gelvk 
mag staan nie. mag hv nie meer bv 
ons beroep word nie! Dr. Arntzen wat 
die amp neerlê omdat hv die geloof 
stuiwer wil behou. is by ons nie aan- 
vaarbaar nie. omdat ons op 'n ver- 
keerde manier waarskvnlik ook pro- 
beer het om die kerk suiwer te hou. 
Dat ons kerk graag die akademiese op- 
leidine van sv predikante op 'n hoog- 
staande vlak wil hou, is alleen te 
waardeer. want dit wys dat ons. na die 
mens gesproke. alles jn ons vermoë 
wil doen om die evangelie so suiwer 
moontlik te laat bedien. Maar om die 
akademiese opleiding as basis van 
suiwerheid(?) te gebruik. is seker- 
lik nie Skriftuurlik te verantwoord 
nie. 


Ons het nog altyd verstaan dat die 
Kerk van Christus daar is waar die 
Woord reg verkondig en die Sakra- 
mente reg bedien word en nie waar 
die akademiese opleiding na ons ooT- 
deel reg is nie. As ons nie aan hierdie 
wye begrip van die kerk, soos die 


Heidelbergse Kategismus en die Ne- 
derlandse Geloofsbelydenis dit leer, 
wil vashou nie, dan beteken dit ook 
dat ons ons kerk as die enigste ware 
Kerk van Christus wil sien. 


Terwyl 'n besluit van die Algemene 
Kerkvergadering ter sprake is, wil 
ek op nog 'n vreemde verskynsel wys. 
By die betrokke vergadering is 'n paar 
keer voorgestel om 'n vroeëre besluit 
te wysig. Die opmerking is gemaak, en 
selfs skriftelike besware gemaak, dat 
so 'n wysiging in stryd sou wees met 
'n vorige Algemene Kerkvergadering 
se besluit — 'n wysiging sou dus im- 
pliseer. so is beweer. dat die vorige 
vergadering gefouteer het. Dit is vir 
my 'n besonder vreemde betoog in die 
Hervormde Kerk. 'n Mens sou waarlik 
moet dink dat 'n Algemene vergade- 
ring nie kan fouteer nie! 'n Algemene 
Kerkvereaderino is mos immers nie 
onfeilhaar nie! Dit is maar mense wat 
verogader in biddende onsien tot God. 
Ale besluite wat geneem word is se- 
kerlik nie van alle foute. sondiee kort- 
sietieheid of 'n ewak of verkeerde 
verstaan van die Skrif vrv te spreek 
nie. As dit nie die geval was nie. dan 
was daar vir sondaars geen mimte in 
die kerk nie! Die kerk hestaan mit 
eondaars wat hulle skuld voor od 
belv en daaaliks weer sondie en dwaal 
— ook in die besluite van 'n versa- 
dering. 


As 'n vergaderine oortie is dat 
hv die Skrif ree beluister. dan mas 
hv nie twv. aeting vir 'n vorige 
vergaderine 'n foutiewe besluit hand- 
haaf nie. Vir die kerk mae net een 
maatstaf geld en dit is: Wat sê die 
Woord van God. Ons moet nie probeer 
waak vir akademiese suiwerheid en 
dan ander eevaarlike dwalinge laat 
insluip niel 


KERSFEES OP SEE 


Ja, u sien dit eoed. Reeds nou praat 
ons oor KERSFEES vir ons manne 
ter see. Binnekort moet ons al pre- 
sente gereed hê om saam te gee met 
skepe wat gedurende KERSTYD op 
see sal wees. Dis net 'n bewys vir die 
seemanne dat ons, wat kerstvd tuis 
is. hulle wat eensaam op see vertoef, 
nie vergeet nie. 


Meer as duisend presente is nodig 
om in die aanvraag te voorsien. Dit 
betref Suid-Afrikaanse en Nederland- 
se Seeliede van alle range in die 
handelsvloot, wat die Kaapstadse hawe 


] Vervolg op bladsy 19 

Die Hervormde Kerk in die Vrystaat 








Toe Ds. Daniel Lindley die eerste 
Vrystaatse gemeente naamlik te Win- 
burg in 1842 gestig het kort nadat 
hy die eerste Transvaalse gemeente 
op Potchefstroom gestig het, toe was 
dit nog agt maande voor die verande- 
ring van die kerknaam in die Kaap 
Kolonie na Ned. Geref. Voor 5 Nov. 
1842 was daar ook nog nêrens in Suid- 
Afrika of in Nederland `n kerk met 
die naam Nederduits Gereformeerd 
nie, ook nie in die Vrystaat nie, hoe- 
wel hierdie naam wel in die wandel 
en selfs in kerklike en burgerlike 
stukke gebruik is. Amptelik, volgens 
wet, was die naam egter Ned. Her- 
vormd, ook in die Vrystaat. In die 
eerste grondwet van die Vrystaat in 
1854 is bepaal dat die Ned. Herv. 
Kerk deur die Volksraad bevorder 
moes word. 





JOH. DREYER 





Dit was eers na die verandering van 
die kerknaam deur die Kaapse sinode 
op 5 November 1842, dat ook in die 
Vrystaat die verandering ingevoer is. 


Die eerste poging deur ds. Van der 
Wall en twintig ander om die naam 
van die kerk in die grondwet ver- 
ander te kry in Ned. Gereformeerd 
was nie suksesvol nie. Die Volksraad 
het dit geweier. Hierdie eerste pogings 
tot naamsverandering het plaasgevind 
in 1866. Die tweede poging die vol 
gende jaar het geslaag. Op voorstel 
,van den heer G. Visser ondersteund 
door den heer T. de Villiers” het die 
Volksraad op 25 Mei 1867 die naam 
van die kerk in die Vrystaatse grond- 
wet verander van Ned. Hervormd in 
Ned. Geref. Die Volksraadsnotule jui 
soos volg: 


,Dat in Art. XXIV der Constitutie 
. Hervormde Kerk wordt verandert 
in Gereformeerde Kerk.” 


Ons plaas fotostatiese afdrukke van 
'n Volksraadnotule en van die kerk- 
wet van die Vrystaatse kerk om alle 
teenspraak te voorkom en alle twyfel 
te vermy. 


Dat daar 'n begeerte ontstaan het 
om die naam van die kerk ook in die 
Vrystaat te verander 1ê voor die hand 
en wel om twee redes: Eerstens omdat 
die naam van die moederkerk in die 
Kaap, waarvan die Vrystaatse kerk `n 
deel geword het, in 1842 verander is, 
en tweedens onder die invloed van die 
predikante uit die Kaap wat beroepe 
na die Vrystaatse gemeentes aanvaar 
het. 

So lui die Volksraadnotule wat die posisie van die Hervormde Kerk aandui. 


Met die naamsverandering het die 
Hervormde Kerk as't ware met een 
slag opgehou om in die Vrystaat te 
bestaan. 


En deur die gebrek aan predikante 
kon die Hervormde Kerk ook geen 
aandag aan die Vrystaat gee nie. Die 
gevolg was dat die Hervormde lid- 

mate, wat toe uit Transvaal na die 
Vrystaat verhuis het, hulle kerklike 
voorregte gaan soek het by die Ned. 
Geref. Kerk. 


] Na volgende bladsy 


Dit het so voortgeduur vanaf 1867 
tot in 1911 toe 'n klompie Hervormde 
lidmate in Heilbron in die Vrystaat 
hulle kerkverband nie prys wou gee 
nie en aan hulle kerk in Transvaal om 
geestelike bearbeiding gevra het. 
Daarop is weer die eerste Hervormde 
gemeente in die Vrystaat gestig. Se- 
dert die tyd is die een gemeente na 
die ander gestig, eers in noord en 
noord-oos Vrystaat, maar later ook 
suidwaarts en weswaarts. Nou is daar 
ongeveer 20 gemeentes, waarvan twee 
op Bloemfontein en 'n paar op die 
Vrystaatse goudvelde, verdeel in twee 
ringe. 


So gaan die kerk van ons vadere, 
wat met die Groot Trek in 1836 as't 
ware met die ossewaens saam noord- 
waarts gekom het, weer op die osse- 
waspore terug suidwaarts. 


Mlette eu llerardeninge 





DIE HERVORMDE OF GEREFORMEERDE KERK in 
die Oranje-Vrystaat, op 10 November, 1864, tot `n 
afsonderlike Kerk gekonstitueer, noem hom en staan 

erken as: : 


DIE NEDERDUITSE GEREFORMEERDE KERK 
IN DIE ORANJE-VRYSTAAT. 


Die Wette en Verordeninge van die Kerk is die volgende: 
1. BELYDENIS EN SAMESTELLING. 
Artikel 1. 


Na die invoering van Afrikaans het die Wetten en Verordeningen van November 

1864, na al die jare, nie naam Hervormde Kerk voorlopig nog behou. Die 

gebruik van die naam Nederduitsch (of Nederlandsch) Hervormde Kerk in die 

Oranje-Vrystaat (en vanaf die tyd van die Trekboere en die Voortrekkers in 
die gebied van Trans-Oranje) is 'n interessante studie op sigself. 





29loafslag 


Reis wanneer dit goedkoper is. Beplan u reise om gedurende onderstaande 
datums `n aanvang te neem — en bespaar 25%, op die treingeld! 


(Kinders onder 7 ry gratis trein en dié onder 16 teen halfprys.) 


3 JANUARIE '72 — 
11 FEBRUARIE '72 


16 MAART '72 — 
13 APRIL '72 


VAN ENIGE STASIE IN: 


DIE TRANSVAAL EN 
NATAL 


DIE REPUBLIEK 


NA ENIGE STASIE IN: 


DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 


(Heen- en retoerreise mag nie op 31 Maart en 3 April 1972 begin word nie.) 


15 JUNIE '72 — 
26 JULIE '72 


Konsessiekaartjies is onderworpe aan sekere voor- 


sies is net van toepassing op retoerreise. Die heenreis 
mag nie onderbreek word nie en moet 'n aan- 
vang neem op die datum wat op die kaartjie Ls 
verskyn. 'Terugreise mag nie voor die sesde 
dag vanaf die aanvang van die heenreis begin 
nie. Verminderde tariewe vir kinders geld ook 





DIE REPUBLIEK DIE KAAPPROVINSIE 


in konsessietye. Konsessies geld nie op die Bloutrein 
waardes—o.a. is hulle geldig vir een maand. Konses- nie. 


Sitplekke kan tot drie maande vooruit bespreek 
word. Skakel net die besprekingskantoor by u 
naaste stasie of klop aan by enige aangestelde 
reisagent... of nog makliker, laat u naaste S.A. 
Spoorwegreisburo al u reisreëlings, insluitende 
hotelbesprekings, behartig. 


# 

Huisbesoek as 'n onderdeel van die Herderlike sorg 
in die Nederlandse Hervormde Kerk 


Die kerklike lewe in Nederland is 
in baie opsigte verskillend van dié 
soort kerklike lewe waaraan die Afri- 
kanergemeenskap in Suid-Afrika ge- 
woond is. Sê `n stelling is natuurlik 
besonder algemeen. Hierdie uitspraak 
kan alleen geldig wees as dit grondig 
getoets word aan 41 die aspekte van 
die kerklike lewe in Nederland. Die 
resultate sal, myns insiens, sê wees, 
dat ons nie nét verskille sal kan aan- 
dui nie, maar ook ooreenkomste. Om 
die hele kerklike struktuur, soos hy 
hom hier en by ons voordoen, volledig 
te bespreek, is natuurlik nie binne die 
bestek van `n artikel moontlik nie. 
Daarom het die skrywer hiervan be- 
sluit om maar één aspek na vore te 
bring. wat die inleidende stelling `n 
bietjie nader kan verklaar. Dit gaan 
naamlik om die huisbesoek van die 
predikant en die ouderling (en in 
minder mate van die diakens). 


Kerklike voorskrifte vir die predikant. 


Met ander woorde: wat sê die Kerk- 
wet jn verband met die huisbesoek 
van die predikant? Dit staan opgete- 
ken in die ,.Kerkorde der Nederlandse 
Hervormde Kerk” (1969) onder hoof- 
stuk 13: ,.Ordinantie voor het Pasto- 
raat”, bl. 198 v.v. Vir ons doel is arti- 
kel 2 die belangrikste. Dit dui die ,,ge- 
wone werkzaamheden” van die pastor 
of predikant aan: 


de verkondiging des Woords, 

de bediening van de sacramenten, 

de dienst der gebeden. 

de leiding van de kerkdiensten. 

het afnemen van de openbare be- 
lijdenis des geloofs, 

de bevestiging van de ambsdragers 
en van hen, die in een bediening 
worden gesteld, 

de kerklijke bevestiging en inzege- 
ning van het huwelijk, 

de leiding van de ambtelijke ver- 
gaderingen der Kerk, 


VOORTS — MET MEDEWERKING 
VAN DE OUDERLINGEN — DE 
HERDERLIJKE ZORG, 


de catechese, 

de arbeid onder hen, die van het 
Evangelie zijn vervreemd, en het me- 
dewerken aan de geesteliike vorming 
van de jeugd, als ook het met de 
ouderlingen bezig zijn in het opzicht 
over de semeente”. 

Tot sover die sitaat uit die Kerkwet 
oor die gewone werksaamhede van die 
predikant. Daar is dus geen sprake 
van 'n huis tot huis besoek van die 
predikant aan huisgesinne van sy ge- 
meente nie. Omdat ,.huisbesoek” nie 


duidelik as opdrag genoem word nie, 
aanvaar ons dat dit in elk geval ver- 
onderstel word in die herderlike sorg 
van die predikant, wat hy moet verrig 
met die medewerking van die ouder- 
linge. Dit is jammer dat die huisbe- 
soek as onderdeel van die herderlike 
sorg nie duideliker omskryf word nie, 
want herderlike sorg kan sê baie 
dinge beteken. 





DS. S. G. A. GOLDEN 





Dit impliseer nie spesifiek `n ver- 
pligte beweging van die predikant na 
al die huise in sy gemeente nie. Ts 
dit miskien waarom die meeste pre- 
dikante hier en 'n hele paar al by 
ons sê dat die sogenaamde ,,ernstige 
gevalle” maar na dié pastorie toe 
moet kom of dat hulle net `n besoek 
tuis bring aan daardie ,,gevalle”? 
Herderlike sorg” is `n algemene — 
en breë begrip, wat nader bepaal moet 
word. Sluit dit huis tot huis besoek 
van `n predikant in of uit? As dit 
ingesluit word by hierdie begrip, sit 
baie van ons met 'n probleem, want 
dié van ons wat dit nie doen nie, 
voldoen nie aan die voorskrifte nie en 
dié van ons wat wél van huis tot huis 
werk, vra dikwels: Doen ek my huis- 
besoek reg? Werk ek sinvol? ens. 


Die ouderlinge en die Kerkorde van 
die Nederlandse Hervormde Kerk. 


Alles hieromtrent word gesê in hoof- 
stuk 14, wat op bl. 230 begin. Dit is 
die .Ordinantie voor het Presbyte- 
raat”. 


Tn artikel 1 staan ,,Tot de opbouw 
van de gemeente als het lichaam des 
Heren is aan de ouderlingen toever- 
trouwd 

het vergaderen van de gemeente, 

de z7org dat alles in de gemeente 
met orde geschiet, 

het dragen van de medeverantwoor- 
delijkheid voor de bediening des 
Woords en het rechte gebruik der 
Ssacramenten, 

het samebrengen van de gemeente 
rondom Woord en sacrament, 

de Amhbtelijke tegenwoordigheid bij 
de kerkdiensten, 

de verzorging van de stoffelijke be- 
langen der gemeente, voorzover niet 
van diaconale aard, door daartoe in 
het bijzonder — onder de naam van 
kerkvoosd — aangewezen ouderlingen, 
en 

zo zij daartoe geroepen worden, de 
leiding van de meerdere vergade- 

ringen der Kerk, voorts, met de her- 
ders en leraars tezamen, 

het opzicht over de gemeente; 

alsook, met de herders en leraars, 
bezig te zijn in DE HERDERLIKE 
ZORG, 

de catachese, 

de arbeid onder hen, die van het 
Evangelie zijn vervreemd, en de gees- 
telijke vorming van de jeugd.” 

Tot sover die sitaat oor die werk- 
saamhede van die ouderling. Ja, dit 
is duidelik dat ook die ouderling 'n 
besonder verantwoordelike posisie be- 
klee in die gemeente! Wat my eintlik 
nog méér opgeval het, is die verdere 
omskrywing van die ouderling se 
werksaamhede in artikel 2, die punte 
1 tot 5. Ons haal net punt 1 aan: ,,Het 
aandeel in de herderlijke zorg en 
het opzicht roept de ouderling mede 
tot het doen van huizbezoek bij de 
leden der gemeente en — tezamen 
met het diaconaat — tot de zorg bij 
moeilijkheden in het gezinsleven, 
Zulks met inachtneming van het be- 
paalde in ordinantie 1-6-12 ten aanzien 
van de geheimhouding.” 

Hier word huisbesoek by die naam 
genoem. Merkwaardig is dat hierdie 
woord by die werksaamhede van die 
predikant ontbreek. Dit is egter nie 'n 
onoorkombare probleem nie, want die 
ouderling se taak word by die her- 
derlike sorg verbind met die werk van 
die predikant en andersom. Dit word 
nou jn elk geval duideliker dat die 
opdrag tot huisbesoek (sonder om te 
praat oor hoe dit gedoen moet word.) 
t6g in die Kerkorde of Kerkwet (soos 
ons sê) gevind word en dan wel as 
taak van die predikant en ouderling 
as sodanig in oorleg met mekaar. 


Diensbesoek vir die Nederlandse Her- 
vormde Kerk. 

In die diensboek word 3 wissel 
formuliere gegee vir die bevestiging 
van 'n dienaar van die Woord. Ons 
sal nie ingaan op die aksente van elke 
formulier nie, maar alleen wat elke 
formulier sê oor die huisbesoek al 
dan nie van die herder en leraar. 

Formulier 1. ,Op een andere plaats 
stelt hij (— Paulus) zichzelf aan de 
herders ten voorbeeld, verklarende, 
dat hij in het openbaar EN bij de 
huizen geleerd en betuigd heeft de 
bekering tot God en het geloof in 
Jesus Christus”. (Vergelyk Hand. 
20:21) 

Formulier ?. ,.In hun onderwiizen 
vermanen, vertroosten en bestraffen, 
zowel in het openbaar als bij het 
C] Na volgende bladsy 


VERKONDIG — ,,OU BEWERINGS” 


DAT DE KAFFER GEEN MENZEN 
ZIJN.” 


Daar het al in die geskiedenis die- 
gene geleef wat die evangelie aan 
diere wou verkondig. As die mens- 
dom totaal verdierlik sal die evangelie 
natuurlik verkondig mo6ét word aan 
dié mensdom; en dAi4rdie mensdom 
sal wéér die evangelie aan sy mede- 
diere wil verkondig! 





DR. H. G. VAN DER WESTHUIZEN 





Die Bybelse opdrag om die evange- 
lie van verlossing te verkondig sluit 
egter aan by die feit dat die mens 
in sonde geval het. Net soos die son- 
deval van die mens wel uitwerkinge 
in die res van die natuur het, sê het 
die verlossing van die mens ook uit- 
werkinge. Inderdaad: ,,Want die skep- 
ping wag met reikhalsende verlange op 
die openbaarmaking van die kinders 
van God.” (Rom. 8:19). 


As die evangelie net aan mense 
verkondig kan en moet word (Matt. 
28:19) en nie aan engele of duiwels, 
diere of klippe nie — alhoewel die 
gelowige in die totaliteit van sy be- 
staan evangelies moet leef — is die 
vraag soms: wie of wat is mense? 


Hierdie vraag sou bv. aktueel wees 
indien die mens met sy ruimtereise 
êrens onbekende lewende wesens raak- 
loop. Ek sê dié vraag sal din aktueel 
in daardie opsig wees — miskien nie 
nou nie. Want die Bybelse antwoord 
op die vraag of aan daardie wesens 
die evangelie verkondis moet word. 
sal eers gegee kan word as ons sien 
hoë daardie wesens is. Hulle moet eers 
gevind word. Daar moet eers vasge- 
stel word of hulle 'n selfbewussyn het, 
of ons hulle uiteindelik deur menslik- 
verstandelike kommunikasie kan be- 
reik waardeur die Bybelse jnhoud 
sinvol oorgedra kan word. Daar moet 
vasgestel word wat hulle kennis is. 
Heel moontlik sal dan gevind word 
dat net soos anderkleurige andersge- 
vormde wesens, met vreemde tale, 
vroeër eeue oorsee ontdek is aan wie 
dié evangelie verkondig moes word, 
daar dan ook andersoortige ,,mense” 
oorlug in hierdie skepping ontdek 
is. Vir die huidige lyk dit egter on- 
waarskynlik. 


Die vraag: wie is mense? was ook 
soms belangrik vir ons voorouers t.o.v. 
die Bantoe. S6 skryf J. F. van Oordt 
in 1898: ..Ja, ik geloof niet dat ik 
te ver ga als ik mijn gevoelen uit- 
spreek dat er heel wat Boeren waren, 
die een sterken twiifel koesterden aan 
het bestaan van een Kaffer — of Hot- 
tentot ziel.” Ds. L. E. Brandt skryf 


in 1911 dat sommige Boere geen voor- 
standers vir die sending is nie, mis- 
kien omdat hulle ,.. . . menen dat de 
kaffers geen mensen 7ijn, of geen 
onsterflike ziel hebben, of niet naar 
het beeld van God geschapen zijn.” 
Die teenargument van andere het dan 
gelui: nee, die Bantoe het siele, is 
mense. Maar om een of ander rede 
hoef die evangelie nie aan hulle ver- 
kondig te word nie. Nog `n derde 
groep het so ver gegaan om te sê 
soos W. G. de Klerk in 1899: ,Maar 
wii moeten de zending steunen omdat 
ook zij zielen hebben.” 


Hoewel die woord kaffer oorspronk- 
lik 'n nie- moslem aangedui het maar 
by die Boere oor die algemeen geen 
geloofsbeskrywing, geen waarderings 
of diskwalifiserende betekenis gedra 
het nie, is dit soms wel toegegee dat 
kaffers nie heeltemal mense is nie. Die 
ou mense het soms met mekaar gere- 
deneer: .'n Kaffer is nie 'n mens nie.” 
Dan kom die antwoord: ..Ja, dis mis- 
kien sê. maar die Bybel sê ,predik 
het evangelje aan alle kreaturen' 
(Markus 16:15) en die kaffers is seker- 
lik kreature.” 


Die Griekse begrip in Markus 16:15 
nl. ,.die hele skepping” (in Latyn: 
omni ereaturae) is in die ou Hollandse 
vertalings ..alle kreaturen.” Ek glo 
dat die Boere wat hierdie term ..krea- 
ture” gebruik het om sending te be- 
pleit nie daarmee bedoel het dat die 
Bantoe geen menslike wesens is nie, 
maar dat hulle bedoel het die Bantoe 
is ..ménslike kreature.” Miskien was 
dit ook die slimme antwoord deur `n 
spel van woorde deur diegene wat die 
Rantoe wél as mense gesien het, maar 
nie die areument onder omstandig- 
hede wou verloor nie! 


Die Afrikaanse vertaling het vir 
,die hele skeppings” jn Markus 16:15 
die uitdrukkine ..die ganse mensdom.” 
S6 ook in bv. Kolossense 1:23. Dit gee 
die regte bedoeling weer. In 11 Kor. 
5:17 word die mens in Christus immers 
'n nuwe skepping (nova creatura) ge- 
noem. 


Wie ookal waar in ,,die ganse skep- 
ping” dus ,,mens”, ,.menslike wese” of 
,menslike kreatuur” is, is objek van 
sending. 





Daar is teenoor God geen ander 
houdinge moontlik nie dan dié van die 
geloof. wat skuld bely en homself 
van die toornige God beroep op die 
barmhartiee in Christus. 


Drs. FExalto. 


HUISBESOEK 


7] Van vorige bladsy 


huisbezoek, zullon zij verkondigen de 
bekering tot God en de verzoening 
met Hem door IF et geloof”. 


Formulier 3. Hier word meer 'n 
kort opsomming gegee van die taak 
van die herder en leraar: ,Nu wij een 
herder en leraar in zZijr ambt mogen 
bevestiging, zo hoort dat in onze kerk 
aan hem in het bijzonder is toever- 
trouwd: 


De verkondiging des Woords, 

de bediening der sacramenten, 
de dienst der gebeden, 

de leiding van de kerkdiensten, 
de herderlijke zorg, 

het catachetische onderwijs”, ens. 


Tn hierdie formulier staan nou weer 
nie (in teenstelling tot die Kerkorde) 
dat die herderlike sorg van die pre- 
dikant saam met die ouderling gedoen 
moet word nie. Hoe dit ookal sy: as 
herderlike sorg” beteken, beweging 
van die herder na sy ,,skape” toe, 
word huisbesoek ook in formulier 38 
as taak van die predikant gestel. Dit 
hoor die predikant al by sy bevesti- 
ging. Hoe 'n predikant en kerkraad 
die saak sal reël hoef nie te regle- 
mentêr gestel te word nie. maar as 
daar in 'n gemeente glad nie of selfs 
halfhartig en ondeeglik. huisbesoek 
gedoen word. word 'n uiters belang- 
rike onderdeel van die herderlike 
werk versaak. Dit lei beslis nie tot 
opbou van die Liggaam van Christus 
nie, maar tot afbreek en moontlike 
disintegrasie. Dit is wanneer so iets 
al in 'n gemeente of kerk gebeur het, 
dat mense begin om kerk te probeer 
wees deur van .onkerklike” middele 
en metodes gebruik te maak. Hierdie 
verskynsel is stadig maar seker besig 
om toe te neem. Minder persoonlike 
kontak veroorsaak groter onsekerheid 
en verwarring! 


(vervolg). 





KERSFEES OP SEE 
[] Vervola van bladsy 15 


besoek. U medewerking word gevra 
met die slagspreuk: ,,Vir elke Rand 
en sent. kry die seeman op see sy 
KERSPRESENT: net om hom te laat 
weet, ons het jou nie vergeet”, 


U bydrae kan gestuur word aan; 
Die Penningmeester. Nederlands-Afri- 
kaans Seemanskomitee, Posbus 1398, 
Kaapstad. 


(W.O. 1131). 

VROUE RUBRIEK...... 


Die Ouer en Kind-verhouding 


DIE WYSE WAAROP 'N VOLGEHOUE, SINVOLLE EN ONVERTROEBELDE VERTROUENSVERHOUDING 
TUSSEN OUER EN KIND BEVESTIG KAN WORD SODAT OUDERDOMSVERSKILLE NIE VERWYDERING 


MEEBRING NIE. 


Voordrag deur DR. C. J. JOUBERT, by die N.H.S.V.-Kongres, Parys 1971. 


Vraag is; wat die essensie van die 
vertrouensverhboudinig is of liewer wat 
maak die vertrouenverhouding moont- 
lik? Die bevestiging van 'n vertrouens- 
verhouding tussen ouer en kind is 
blote moontlikheid en nie nooCcwen- 
digheid nie. Die opvoedingswyse van 
die ouer is 'n poging wat kan slaag of 
misluk. 


Eerstens kan gesê word dat aan- 
vaarding van die kind deur die ouer 
die moontlikheid open tot vertroue 
in die ouer deur die kind. Dit open 
ook die weg tot aanvaarding van die 
ouerlike norm, gesag en so meer 
Aanvaarding dui op `n moment wan- 
neer die ouer en kind in volle ont 
moeting is. Ontmoeting weer is `n 
moment van wedersydse aanvaarding 
en begryping”). Sonder aanvaarding is 
begryping en ontmoeting tussen ouer 
en kind haas onmoontlik. Sonder hier- 
die momente van aanvaarding, be- 
gryping en ontmoeting is daar geen 
sprake van vertroue nie en kan die 
opvoeding nie slaag nie en moet dit 
misluk. 


Aanvaarding van die kind beteken 
nie passiewe berusting van maar met 
die kind tevrede te wees nie. Nee, dit 
dui op `n sinvolle kennisname van die 
kind se totale synswyse. Dit vereis 
kennis van die kind se aard en wees 
en `n bereidheid om die beste daarvan 
te maak. Die aardkennis van die kind 
dui op die begryping van sy totale 
moontlikheid en wesenskennis is be- 
gryping van sy bereidheid al dan nie 
om sy moontlikheid blymoedig en 
sinvol te verwerklik. Benewens kennis 
van die kind moet daar meebelewing 
met die kind wees, so word die weg 
tot begryping, dus ook suksesvolle op- 
voeding geopen. 


Vraag is, of die ouer tot volle aan- 
vaarding kan kom, want aanvaarding 
vereis ook worsteling met die self. 
Die ouer is met sy kind in 'n situasie 
as aangesprokene en bevraagde waar- 
op hy moet antwoord. Die opvoeding 
van die aan hom toevertroude kind 
word van die ouer opgeëis, en die 
ouer se wyse van opvoeding is sy 
antwoord of aanvaarding van sy ver- 
(antwoord)elikheid, vir die kind. Die 
aanvaarding van opvoeding as opgawe 
stel hoë eise aan elke ouer. 


Vraag is verder of die ouers van die 
moederskoot tot volwassenheid deur 
kennis van die kind tot begryping van 
die kind gekom het? Is daar 'n kenm- 
verhouding opgebou. Dit is slegs 
moontlik deur bymekaar te wees en 
met mekaar om te gaan (omgangsver- 
houding). Die moeder self moet as 
vertrouenspersoon van heel kleins af, 
self die kind beveilig, vertroetel, voed 
en so tot kennis van die kind kom. 
Vraag Is of die moeder self teenwoor- 
dig is, self tuiste vir die kind inruim 
en of sy slegs toeskouer is, of moont- 
lik afwesig is? 

Pedagogiese omgang tussen ouers 
en kinders berei die weg voor vir `n 
vertrouensverhouding, kenverhouding, 
gesagsverhouding en identifikasie. 
Aanvaarding en identifikasie vind 
plaas as vertroue oorgaan in ontmoe- 
ting. Pedagogiese bemoeienis sonder 
ontmoetingsmomente loop op niks uit 
nie. Die kind het mood aan omgang 
met die ouers; vraag is of die ouers 
geleentheid toi omgang bied. As hier- 
die nood tot omgang nie beantwoord 
word nie, tree verwydering in en die 
moontlikheid tot `n vertrouensverhou- 
ding verdwyn. 


Ook het die kind nood aan veilig- 
heid en veiligheidsbelewing. 


Die veiligheids- of geborgenheidsbe- 
lewing van die kind vorm ook die 
grondslag vir sy waaghouding en die 
latere aksplorasie van sy wêreld. Met 
wêreld word bedoel die geheel van 
situasies waarin die kind betrokke 
is en kan raak en ten opsigte waar- 
van hy moet handel soos speelwêreld, 
gesinswêreld, spraakwêreld, leer- 
wêreld, arbeidswêreld, belewings- 
wêreld en so meer. Hy moet deur te 
waag gaandeweg vanuit 'n kinder- 
wêreld tot `n volwassewêreld toetree. 

In die volwassewording van die kind 
en jeugdige, moet daar rekening ge- 
hou word met, en agting wees vir sy 
digniteit2). Dit beteken dat die kind 
as unieke persoon op `n bepaalde wyse 
in die wêreld is en dat hy die reg het 
om op `n eie unieke wyse opgevoed 
te word. Elke kind het behoefte daar- 
aan om sy eie digniteit te lewe. Dit is 
slegs moontlik as die kind self en die 
volwassenes agting het vir sy digni- 
teit. Dit gaan dan in die opvoeding 
om kennis en begryping van en agting 

vir die uniekheid, andersheid, indi- 
vidueelheid van elke kind ter wille 
van die keuse van `n opvoedingsmiddel 
en opvoedingswyse deur die ouer wat 
pas by die unieke aard en wese van 
die kind, in die opvoedingsituasie. 
Opvoedingsmiddele wat in die op- 
voeding geld, is o.m. gesag, aanvaar- 
ding, hulp, selfwerksaamheid, opdrag 
gee, voorkom, blyke gee van toege- 
neentheid, aanvaarding, straf ens. Dit 
behoort egter sonder benadeling van 
die norm in die opvoeding van elke 
unieke kind veelal anders gebruik te 
word: nadrukliker, reëlmatiger, inten- 
siewer, uitvoeriger, meer dikwels, om- 
slagtiger, minder of soms glad nie;3) 
kortom: na gelang die gesitueerdheid 
van elke persoon in die opvoedingsi- 
tuasie. 


Belangriker as die opvoedingsmid- 
dele is die opvoedingshouding of op- 
voedingsgesindheid van die opvoerder. 
Opvoedingsmiddele kry betekenis deur 
die houding, glimlag, gelaat, hand- 
druk, stem, knipoog, streling, skouer- 
klop ens. van die opvoeder. Sukses- 
volle opvoeding is blykbaar nie die 
gevolg van slegs `n bepaalde opvoe- 
dingsmiddel nie, maar van vertroue#). 
Deur 'n besef van die kind dat hy ver- 
trou word, aanvaar die kind hulp en 
openbaar hy hom aan die opvoeder. 


Onvermoë by die kind om tot self- 
verwerkliking te kom, is dikwels as 
gevolg van `n versteurde vertrouens- 
verhouding tussen ouer en kinds). By 
gebrek aan vertroue tree 'n hulpe- 
loosheidsgevoel en `n onvermoë om sy 
wêreld te eksploreer na vore. Die 
kind verower wêreld deur eksplorasie; 
hy moet egter die geleentheid gegun 
word om te eksploreer. Wanneer in die 
opvoeding oorbeskerming plaasvind, 
sal die kind en jeugdige hom aan ek- 
splorasie nie waag nie, wat daarop 
kan uitloop dat hy hulpeloos en af- 
hanklik bly en baie moeilik of nooit 
tot selfstandigheid of volwassenheid 
of emansipasie (vrywording) kom 
nies). Dit is dikwels die perfeksionis- 
tiese ouer wat ook aan 'n oormaat 
dwangmatigheid ly, wat so verknog 
is aan sy eie wyse van doen dat hy 
kwalik in staat is om sy kind die 
geleentheid te bied om sy eie lewe 
te lei en self iemand te word deur 
eksplorasie. 


Uit die voorafgaande is dit hope- 
lik duidelik dat vatbaarheid vir op- 
voeding meer 'n gevoelsmatig-norma- 
tiewe as `n intellektueelberedeneerde 
aangeleenthied is”). Aanvaarding, be- 
gryping, ontmoeting, vertrou en so 
meer is primêr belewingsmomente. Be- 
lewinge vorm die grondslag van mede- 
menslike verhoudinge soos gesprek, 
aanvaarding, ontmoeting, identifikasie, 
simpatie, liefdes) ens. 


Kinders beleef verskillend, som- 
mige aanvaar, gehoorsaam maar ander 
kom in opstand. Die belewinge ver- 
skil juis omdat mense verskillend 
waardeer en aanvoel. Binne dieselfde 
opvoedingsituasie bv. gesinsituasie kan 
die belewinge van kind tot kind ver- 
skil. Uit elke belewing volg motiewe, 
gedragswyses, oordeelvermoë?) ens. 
Ook die intensiteit waarmee die lewe 
geleef word, is individueel verskillend 
in gedifferensieerdheid en ook in aan- 
daggerigtheid. Die een kind sal ge- 
hoorsaam deur blote vermaning terwyl 
'n volgende een hom kwalik aan `n 
pak slae sal steur. 


Die kind is as totale unisiteit; sy 
gelaat, stem, liggaamsbou, beweginge, 
doen en denke, in 'n belewingsituasie 
betrokke. Dit gaan om die wyse van 
verwikkeldheid in die lewe; hoe hy 
dinge op sy eie unieke wyse opneem, 
betekenisse daaraan heg, sy suksesse 
en mislukkings beleef en toekomssitu- 
asies stig10). Om situasie te stig, sluit 
'n bepaalde wyse van handeling in 
soos bevestig deur die eie herkoms, 
aard, wese, milieu, lewensloop, toe- 
komsgerigtheid, stemminge, ge- 
moedslewe, kapasiteite, tekorte ens. 
maar ook en veral waarde-aanvaarding 
en waarde-eerbiediging. In die opvoe- 
dingsituasie sal die ouer die besondere 
wyse van belewing van elke afsonder- 
like kind moet deurskou. Dit kom 
neer op simpatieke toetrede tot en 
inlewing in die situasie van die kind 
om deur ontmoeting sy intieme ver- 
borge innerlike te deurskou11). Dit sal 
neerkom op 'n voortdurende deur- 
skouing van 'n verskeidenheid van be- 
lewingswêrelde deur die kind soos dit 
verwerklik in die leerwêreld, ontspan- 
ningswêreld, opvoedingswêreld, ge- 
loofswêreld, dialoogwêreld,12) ens. 


Deur volgehoue meebelewing, steun- 
gewing, simpatieke gesagsleiding, sin- 
volle appêl, erkenning van digniteit 
deur die ouer, sal die kind vanuit 
'n vertroude gesinswêreld dit waag 
na 'n groter onbekende wêreld en so 
tot volwassenheid kom, sonder dat die 
vertrouensverhouding met die ouers 
verbreek sal word. Vir die kind en 
jeugdige om self iemand te word, be- 
teken om dit in 'n steeds veranderende 
wêreld te word. Die wêreld wat die 


kind en jeugdige van geboorte tot vol- 
wassenheid moet oorwin en toeëien 
is radikaal anders as wat die van sy 
ouers was toe hulle kinders was. Die 
kind van die depressiejare het met 'n 
gans ander opgawe te doen gehad as 
die kind van vandag wat weer inflasie 
beleef. Die leefwêreld het radikaal 
verander en die ouer sowel as die kind 
moet worstelend wereld verower. 
Vraag is of die ouer doelmatig byhou 
by die jeug vir wie dit uiteraard `n 
makliker taak is. As daar nie weder- 
sydse meebelewing is nie, dan word 
daar bymekaar verbygeleef. 


Die jeug moet besef dat as hulle 
wil verder leef, moet hulle in staat 
wees om terug te beleef en die vol 
wassenes moet, hoewel hulle nie die 
pas met die jeug kan volhou nie, tog 
in staat wees tot vorentoe beleef want 
die jeug moet noodwendig verder 
leef as die wat hom voorgegaan het. 

Die Amp van die Ouers 


Vir die evangelieverkondiging is 
die amp van die ouers, na my mening 
die allerbelangrikste. As daar in die 
gesinne weinig of niks gebeur nie of 
as dit volslae verkeerd gebeur, dan 
is dit vir die toekoms van die kerk 
fataler as die opheffing van die pre- 
dikantsplaatse en die sluiting van 
kerkgeboue. 


Ds. W. R. v. d. Zee uit die Nederl. 
Persbureau. 





.Ontsettende 
Moegheid”? 
verdwyn 


'n Veeleisende voltydse werk stel 
hoë eise aan `n vrou bo vyftig. 
Dit was beslis die geval met mev. 
S. A. Steyn van Zoeloeland — 
totdat sy Salusa 45 ontdek het. 


Mev. Steyn sê: ,,Die afgelope 
4 of $ maande het ek Salusa 45 
gereeld gebruik, en geweldig 
daarby gebaat. 

Ek is vyf-en-vyftig en het 'n 
veeleisende werk wat my van 
8 vm. tot $ nm. besig hou. 
Vandat ek Salusa 45 neem, 
kom ek agter dat ek die dag se 
werk kan afhandel sonder om 
so ontsettend moeg en gespanne 
SOOS vroeër te voel.” 

Mev. Steyn sê sy stem volkome 
saam met die vervaardiger se 
bewering dat Salusa 45 ideaal is 
vir mense in hulle middeljare. 


LEWENSLUS VIR DIE MIDDELJARE 


 METABOUG ACTIVATOR 





NEW VIGOUR FOR THE MATURE YEARS 


Beskikbaar by alle apteke. 

JEUGRUBRIEK...... 


A 


ONS GELOOF EN ONS WERELD 


Hierdie artikel dra doelbewus so 'n 
eienaardige titel. Die wêreld waarvan 
daar hier sprake is, is nie die wêreld 
waarop ons lewe, dit wil sê, die aarde 
nie. Dit is ook nie ,,wêreld” in die 
Bybelse sin van die woord, dit wil sê 
dié mag wat reg teenoor God staan, 
nie. Die ,,wêreld” van ons opskrif, 
is die wêreld wat ons beleef. Met an- 
der woorde: Al die gebeurtenisse en 
ervaringe wat my te beurt val — 
dié wêreld dus waarvan ek bewus is, 
wat sy stempel op my afdruk. 

Wat se soort wêreld is dit? Dit is 
werklik nie `'n wêreld wat bestaan 
uit wonderlik belangrike dinge nie. Dit 
is 'n wêreld wat gekenmerk word deur 
die feit dat ek gaan slaap, dat ek weer 
opstaan, dat ek eet en drink en werk 
en rus en speel en liefhet en huil en 
swaarkry. Nie wonderlik belangrike 
dinge nie. Alle ander mense leef maar 
net so. Maar vir my is hierdie dinge 
intens belangrik. Want dit is ek wat 
eet (Of nie eet nie), ek wat drink (Of 
nie drink nie). Dit is my werk en my 
rus en my spel en my liefde en trane 
en moeite. Dit mag klein dingetjies 
wees. Dit mag wees dat die, gemeet 
teen die ewige waardes, soos geloof 
en sondervergifnis en gemeenskap 
met God, volkome onbelangrik is. 
Maar vir my is dit belangrik, want 
dit hou my lewe en my gedagtes be- 
sig. Trouens — dit is my lewe. Nou 
kom die vraag: Wat beteken my geloof 
vir hierdie lewe? 


Vra vir enige katkisant wat is ge- 
loof en hy sal dadelik die antwoord 
reg hê wat deur die Kort Begrip gegee 
word: Dit is `n sekere kennis van God 
en sy beloftes .. ., en 'n hartlike ver- 
troue dat al my sondes my om Chris- 
tus ontwil vergewe word. Dit bly nog 
een van die beste defenisies van ge- 
loof wat ooit gegee is. Maar vanuit 
hierdie defenisie maak die meeste van 
ons die verkeerde afleidings. Ek kry 
al meer en meer die indruk dat ons 
mense die mening huldig dat die vrug- 
te van die opregte geloof sigbaar word 
in die Hiernamaals — dat die resul- 
taat van die geloof dan kenbaar word, 
dat die hoop van die Christen daarop 
betrekking het, en dat die ganse lewe 
'n voorbereidingstydperk is, waarty- 
dens die vrugte van die geloof nie 
gepluk kan word nie. 


Die gevolge hiervan is ernstiger as 
wat oppervlakkig duidelik word. In 
die eerste plek beteken dit dat die 
lewe met Christus feitlik onmoontlik 
gemaak word. Christus het nie net iets 
om vir ons te sê met betrekking tot 
die Hiernamaals nie. Hy het nie net 


dan en daar iets om aan ons te gee 
nie. Dit is veel eerder so dat Hy nou 
sê, en nou gee, om daardeur die Hier- 
namaals moontlik te maak. 





DS. G. C. VELTHUYZEN 





Wanneer ons dit egter vergeet, en 
die oë vanuit hierdie tyd net rig 
op die einde van ons tyd, ontbeer 
ons die troos van die bystand en 
hulp van Christus in hierdie tyd. 


In die tweede plek beteken dit dat 
ons God uit ons daaglikse lewe weg- 
druk. In die meeste van die gevalle 
het dit eintlik so geword dat God vir 
ons, in ons alledaagse lewe, geen 
betekenis het nie. Hy is vir ons nog 
'n werklikheid — `n intense werklik- 
heid. Maar 'n werklikheid wat staan 
aan die einde van die dinge. Ook aan 
die einde van ons lewe. Kyk wat be- 
teken dit — kyk wat hou dit in vir 
ons beskouing van God. Hy word vir 
ons die Een wat neem. Hy word vir 
ons die Een wat ons raaksien langs 
die sterfbed van u geliefde, en wat 
ons dan nie ken in sy oorvloed van 
troos en bemoediging nie, omdat ons 
dit gedurende ons lewe nooit raakge- 
sien het nie. Dan word God vir ons 'n 
onpersoonlike God. Dan ken ons Hom 
nie as die Vader nie. 


In die derde plek beteken dit dat 
ons nou `n snaakse soort van dualistie- 
se lewe gaan lei. Aan die een kant ons 
Sondagse of kerklewe. Dit is daardie 
lewe wat sigbaar word as ek in die 
kerk sit, wanneer ek met mindere of 
meerdere vroomheid meedoen aan die 
bekende kerkpraktyk. Dit is die lewe 
van die ernstige gesig en die mooi 
woorde, en die broederlike groet. Aan 
die ander kant die lewe van die week. 
En dit is werklik ons lewe. Dit is lewe 
van, ek-maak-soos-ek-lus-het-en-nie- 
mand-kan-vir-my-voorskryf-nie-ek - hin- 
der-niemand-nie-en-ek-wil-ook-nie - ge- 
hinder-word-nie. Dit is so `n ietwat van 
'n ander lewe as die een wat ek hierbo 
genoem het. 


Maar dit mag nie so wees nie. Ek 
het nie twee lewens om te lei nie 
— ek het maar net een. En in hierdie 
een lewe kan en mag daar nie so `n 
tweespalt wees nie. Want dan is ek 'n 
tweegesig, dan is ek geveinsd (om die 
Bybelse woord te gebruik), dan is 
ek skynheilig. Die saak staan eintlik 
SO dat my Sondagse lewe my lewe 
moet bepaal. Om dit ietwat anders te 

stel: My geloof in my Here moet my 
lewe vorm. Dit moet aan my lewe 
vorm gee — en die ritme van my lewe 
voorskryf. 

Wanneer ons oor hierdie saak ver- 
der gaan praat, is daar twee verkeerde 
aksentuerings waarvoor ons tog moet 
oppas. Aan die een kant mag ons nie 
te veel waarde aan ons lewe hier en 
nou toeken nie. Ons lewe wel maar net 
een keer — van geboorte tot sterfte. 
Maar op grond van die getuienis van 
die Woord, weet ons dat dit nie die 
einde van my verhaal is nie. Daar is 
ook sprake van 'n ander lewe — `n 
lewe na die dood. Hierdie lewe is maar 
'n voorbereiding vir daardie lewe. 


Maar ons moet hierdie lewe ook 
nie minag en as minderwaardig be- 
skou nie. God het dit tog immers aan 
ons gegee — Hy het `n doel daarmee 
dat ons lewe — die lewe is `n gawe 
wat uit sy hand kom — en daarom 
kan dit nie minderwaardig wees nie. 
As ons dit sou doen, dan bly die 
oplossing van die Roomse Kerk die 
beste. Dan moet mens jou liefs 
terugtrek in `n klooster — waar jy 
van die lewe kan ontsnap en 'n Vvoor- 
smaak kan kry van die ,hemel”. (Dit 
is wat hulle in elk geval sê). Maar jou 
verantwoordelikheid teenoor die 
wêreld kan jy nie ontvlug deur agter 
hoë mure te gaan wegkruip nie. 


Ons moet die lewe met blydskap 
omhels. Ons moet die lewe en! dit wat 
die lewe ons bied aanvaar met groot 
dankbaarheid. Ons moet die lewe ten 
volle lewe maar altyd met die wete — 
Jesus Christus is in hierdie lewe `n 
werklikheid — Hy rig nou en hier tot 
my `n aanspraak. 


Die aanspraak van Christus bestaan 
nie daaruit dat Hy van ons verwag 
om die lewe af te sweer nie. Sy aan- 
spraak lê daarin dat Hy van ons 
verwag om 'n bepaalde stilering aan 
die lewe te gee. Daarby kom sy be- 
lofte dat Hy saam met ons in hierdie 
lewe aanwesig is. Hy staan dus bo- 
kant die horison van hierdie lewe — 
gee daaraan sin en betekenis — ver- 
wag van ons om hierdie lewe voluit te 
lewe tot sy eer — om aan ons wêreld 
'n Christelike styl te gee. In ons 
wêreld is Hy saam met ons. `n Heerlik- 
heid wat ons nooit mag vergeet nie. 





DIE BYBELSTUDIE IN HIERDIE 
RUBRIEK WORD EERSDAAGS 
HERVAT. 





DIE KINDERS SE HERVORMER 
OKTOBER IN ONS KERK 


,Dit is die maand Oktober, 
die mooiste, mooiste maand.” 


Dit het een van ons groot volks- 
digters C. Louis Leipoldt van Okto- 
bermaand gedig. Miskien ken baie van 
julle daardie pragtige gedig en dié 
wat dit nie ken nie, kan gerus vra 
dat juffrou of meneer of mamma of 
pappa dit vir julle lees. 


Ja, Oktober is 'n pragtige maand. 
Dan is dit lente in ons land en die 
bome bot, die vlinders en bye zoem en 
gons en oral is pragtige blomme en 
bloeisels te sien. 


Maar ook in ons Kerkgeskiedenis is 
Oktober 'n heerlike maand, want op 
21 Oktober 1517 het Martin Luther 
sy 95 stellinge teen die kerkdeur van 
Wittenberg gespyker en so die Kerk- 
hervorming in Duitsland begin. En 
ons weet dat hierdie Kerkhervorming 
dwarsdeur Europa tot in Holland ge- 
woed het. Die juk van die Rooms 
Katolieke Kerk is afgegooi en van- 
dag kan ons daarop roem dat ons 
kerk een van die kerke is van die 
Hervorming. 


Die laaste Sondag in Oktober is in 
ons kerk Hervormingsdag en hierdie 
jaar val die 31ste Oktober juis op ʼn 
Sondag. Dit is dus vanjaar 454 jaar 
gelede dat hierdie gebeurtenis van 


Op die 22ste Oktober onthou ons 
die herroeping van die Edik van 
Nantes. Die Edik van Nantes was 'n 
wet of proklamasie wat in 1598 deur 
die Protestantse leier, koning Hendrik 
van Navarre afgekondig is. Hierdie 
wet het algehele godsdiensvryheid aan 
die Protestantse of Hugenote, soos 
hulle ook genoem is, gegee. Maar in 
1685 het die Rooms Katolieke koning 
Lodewyk 14 de Edik van Nantes her- 
roep en Protestantse kerke laat 
sloop. `n Geweldige vervolging van 
die Protestante of Hugenote het in 
Frankryk losgebars en duisende van 
hierdie Hugenote het na die Kaap ge- 
kom in 1688. Hierdie Hugenote was 
die voorouers van baie van ons Afri- 
kaners, vanne soos Malan, de Villiers, 
Joubert, Fouché, Fourie, Cilliers, 
Malherbe, en name soos Jacaues, 
Etienne, Michelle, Francois, Louis en 
Louise, is Hugenote-vanne en name. 


In ons eie land se geskiedenis her- 
denk ons op 2 Oktober die slag van 
Vegkop, toe Charl Cilliers met sy 36 


man die aanval van die Matabeles 
in 1836 afgeslaan het. 


En 10 Oktober? Dan herdenk ons 
die verjaardag van een van ons land 
en volk se beroemdste manne. Presi- 
dent Stephanus Johannes Paulus 
Kruger. Sy verjaardag is in ons land 
'n publieke vakansiedag — Heldedag. 
Ons kan sê hy was vir ons land 'n 
Rigter soos Samuel en ons dank God 
dat Hy vir ons so `n man geskenk het 
Soos President Kruger — oom Paul. 





DIE RIGTERS 


(vervolg). 


Liewe Maats, 


In September se uitgawe het ons 
onder andere gelees van al die vreem- 
de nasies met vreemde gode wat daar 
destyds in Kanain aangetref is, onge- 
veer in die tyd van die Rigters. Ek het 
bietjie gaan oplees en toe gevind dat 
daar nog gedurig opgrawings gedoen 
word in Palestina, Egipte, Iran, Irak, 
Jordanië en al die lande in die Midde- 
Ooste. Hierdie opgrawings het baie in- 
teressante gegewens vir ons geopen- 
baar. Op die potskerwe en tablette wat 
uitgegrawe is, kan ons vandag sien 
hoe die Filistyne, Egiptenare, Hetiete, 
Kana#niete en Israeliete van daardie 
tyd gelyk het en ook hoe die gode 
lyk wat die heidense nasies aanbid 
het en ook vir Israel laat verlei het. 
Ek het van die beelde afgeteken en 
nou kan ons naastenby volgens die 
illustrasies sien hoe die kunstenaars 
van daardie tyd 'n Kanaëniet, 'n Fili- 
styn en 'n Hetitiese soldaat afgebeeld 
het. Die twee afgodsbeeldjies van Bail 
en Astarte is omtrent veertig jaar ge- 
lede uitgegrawe in Palestina. Ons ont- 
hou nog dat dit heidense afgode was 
wat waarskynlik in die tyd van die 
Rigters gemaak is, dalk nog in die 
tyd van Gideon of Jefta of Simson. 


Ek het ook in verlede uitgawe be- 
lowe dat ons verder oor die Rigters 
gaan gesels. As ons so deur die boek 
van die Rigters lees, dan verwonder 
mens jou dat die Israeliete telkens 
maar weer agter die vreemde gode 
aangeloop het. Ons kan nie verstaan 
hoe dit kon gebeur nie, want die 
Israeliete het tog die enigste, ware 
God geken wat soveel wonders aan 
hulle gedoen het. Het die Israeliete 
dan nie hulle eie geskiedenis geken 
nie, of het hulle vaders en grootvaders 
dit dan nie aan hulle kinders oor- 
vertel nie? Nee maats, ons moet tog 
nie dink dat ons vandag beter mense 

is as die Israeliete van destyds nie.! 
Ons vergeet ook elke dag van die 
ware God wat net soveel wonders in 
ons eie land en volk gedoen het. Dink 
maar aan Bloedrivier en Majuba en 
Magersfontein en nog baie ander plek- 
ke en gevalle waar die Here met won- 
ders ons verlos het. En tog loop ons 
nog gedurig agter die vreemde sedes 
en gewoontes aan, jaag ons steeds 
meer en meer agter plesier en vreem- 
de opruiende popmusiek aan en trek 
ons die nasies van oorsee se snaakse 
suggestiewe klere aan. Is dit nie maar 
ook die vreemde gode wat ons verlei 
nie? En onthou tog ook één ding: 
net soos Israel gestraf is vir hulle 
sondes, net so sal en word ons ook 
gestraf. 


Maar daar is ook dié ligpunt vir 
ons: elke keer as Israel hom bekeer 
het en vergiffenes gevra het, het die 


||] Blaai om 

DIE RIGTERS 


7] Van vorige bladsy 


Here 'n verlosser gestuur, 'n Rigter. 
Net so sal God ons ook help as ons 
ware berou het oor ons sondes en 
vir Hom vra om ons te help. So was 
die Rigters, kan ons maar sê, skadu- 
beelde van Jesus wat eendag sou kom. 
Net soos die Rigters vir Israel van 
hulle vyande verlos het, so verlos 
Jesus ons van ons groot vyand, naam- 
lik die Satan. 


Kom blaai nou saam met my deur 
die boek van die Rigters. Soos reeds 
in die vorige uitgawe gesê, noem die 
boek van die Rigters net twaalf Rig- 
ters. Ons kan hulle verdeel in ses 
kleinere Rigters en ses groot Rigters. 
Otniël bevry Israel van die volk van 
Mesopotamië, dit wil sê die inwoners 
van daardie land wat tussen die Tigris 
en die Eufraat gewoon het. Ehud ver- 
los Israel van vyande aan die Ooste- 
en Suidekant van Kanain, naamlik 
die Moabiete, Ammoniete en Amale- 
kiete. Debora en Barak verslaan weer 
die Kana#niete en dan kom ons by 
Gideon, daardie jong, dapper man wat 
Israel verlos van die Midianiete. 'n 
Bang en ongelowige man was hy eers, 
want hy kap die heilige boomstamme 
in die nag af en offer die bul as 
almal nog slaap. Boonop vra hy twee 
wonderwerke van die Here, voordat 
hy soveel geloof en moed kon ver- 
samel om teen die vyand op te trek. 
En dan trek hy nog met 'n geweldige 
leër van twee en dertigduisend man 
teen die vyand op. Maar die Here 
is besig om Gideon se hele lewe te ver- 
ander, so te verander dat hy 'n geloofs- 
held sou word. Van die derduisende 
bly net driehonderd man oor. Seker- 
lik sal Gideon nou liewer wil wegvlug, 
want hoeveel is driehonderd man teen 
eenhonderd vyf en dertigduisend? 
Nee, Gideon het nou 'n held van God 
geword, onwrikbaar en vol geloof en 
toe hy op die laer van die Midianiete 
afstorm en die kruike stukkend slaan 
en op die ramshorings blaas, het die 
Midianiete so verward geraak, dat 
hulle mekaar doodgemaak het en weg- 
gevlug het en ons lees dat daar nie 
minder as honderd en twintigduisend 
Midianiete gesterf het nie. Is ons nog 
geloofshelde soos Gideon of vrees ons 
ook die vyand en paai hom en belowe 
hom alles, solank hy ons net nie aan- 
val nie? Ek is bevrees ons volk het 
lam in die knieë geword, bevrees vir 
die buiteland met sy boikotte en sy 
dreigemente en sy grootpratery. 


Tola en Jair was twee van die 
kleinere Rigters en ons lees nie veel 
van hulle nie. N4 hulle begin ons die 
eerste keer van die Filistyne hoor, 


daardie lenige volk wat Israel soveel 
benoude tye sou besorg. Die Filistyne 
was die eerste nasie wat ysterwerk- 
tuie gebruik het; swaarde, spiese, byle 
en waens van yster. En Israel het hulle 
meer gevrees as enige ander nasie. 
Oorspronklik het hulle van die eiland 
van Kreta af gekom en hulle was ook 
`n baie dapper nasie. 


Maar net voordat die Filistyne sou 
toeslaan, lees ons van Jefta en die 
Ammoniete. Die Ammoniete het Oos 
van die Jordaan gebly en hulle be- 
skuldig nou vir Israel dat Israel hulle 
grond gevat het toe hulle uit Egipte 
na die land Kana#n getrek het. Maar 
Jefta ken sy volk se geskiedenis. Hy 
vertel mooi aan die Ammoniete hoe 


hulle hulle vergis met hierdie aan- 
klag teen Israel. Hulle wou egter nie 
na Jefta luister nie en Jefta het hulle 
verslaan en hulle verwoes. Maar nou 
gebeur die tragiese ding in Jefta se 
lewe. Hy het sommer onversigtig `n 
belofte gemaak dat as die Here hom 
die oorwinning oor die Ammoniete sou 
gee, dan sou hy die eerste ding of dier 
wat uit sy huis kom, aan die Here 
offer. Nooit het Jefta gedink of ver- 
moed dat dit sy enigste dogter sou 
wees nie. So moet mens nooit sommer 
iets belowe nie. Dink altyd aan Jefta 
en sy onversigtige belofte, wat hy 
moes uitvoer, omdat hy so aan die 
Here belowe het. 


Volgende keer van Simson en die 
Filistyne. 


Ons Blokkiesraaisel 


Ons het al `n dik klomp briewe ge- 
kry oor die vorige blokkiesraaisel. Vol- 
gende keer sal ons laat weet wie die 
pryse gewen het. Voltooi solank hier- 
die maand s'n so metjies as wat jy 
kan en stuur aan: 

Oom Mike Roos, 

Univille 6, 
Pierneefstraat 1144, 
Villieria, 
Pretoria. 
(Maats, let asseblief op dat my 
adres nou verander het hoor! Groet- 
nis tot volgende keer.) 

D WAS: 

1. Jesus het daar gebid. 

9. Die stad waar die groot tempel was 
waar almal aanbid het. 

3. Die verdrywing van die hande- 
laars noem ons die . . . van die 
tempel 

4. Die man wat in 'n dier bly lewe 
het 

5, Jesus het dit stil gemaak 

6. ,Eer jou vader en moeder” is ook 
een 

7. Die mense het ook daar geleer 

8. Die Koninkryk van God behoort 
aan hulle 

9. Die weduwee van hierdie dorp se 
seun is uit die dood opgewek 

10. Jesus het daar gewoon 

11. By die meer het Petrus ook SOOS 
Jesus gemaak 

12. Die gelykenis leer ons om getrou 
te wees 


1. Petrus het dit gedoen 

92. Hierdie stad se mure het 
tuimel 

3. Jesus het in hierdie tuin gebid 

4. `n Man van hierdie land was baie 
barmhartig 

5. Die Israeliete gaan Kanain binne 

6. Johannes is so genoem 

7. Jesus het op een gery 

8 

9 


inge- 


. Lukas 24 vertel daarvan 
. In gebed buig ons die hoofde voor 
God se genade . .. 
10. Ons ontvang dit van die Here 
11. Herdenk die offer aan die kruis 
12. Tweede boek van die Nuwe Testa- 
ment 
13. Soveel dissipels 


MATE EN GEWIGTE 


Alles en almal is deesdae besig om 
te metriseer. Julle outjies ken seker 
al almal die metrieke mate en een- 
hede en een van die dae sal dit net so 
bekend wees as wat Rand en sent van- 
dag vir ons is. 


In die Bybelse tyd het hulle gebruik 
gemaak van 'n balanseerskaal. Een- 
kant is die gewigte opgesit en aan 
die anderkant die goed wat gekoop 
of verkoop word. Ook goud en silwer 
is so afgeweeg, want daar was nog 
nie `n erkende geldstelsel nie. Ons 
weet vandag ook nog nie veel van 
die gewigte wat daardie dae gebruik 
is nie. 

Almal wat handel gedryf het, het 
`n weegskaal gehad met `n stel gewig- 
te. Oneerlike en bedrieglike hande- 
laars het twee stelle gewigte gehad. 
Wanneer hulle iets koop, het hulle die 
swaarder gewigte gebruik, sodat hulle 
meer van die goedere kon kry vir die- 
selfde seld en wanneer hulle iets ver- 


koop, het hulle weer die lizter stel 
gewitle gebruik en sodoende minder 
verkoop vir dieselfde geld. In Miga 
6:11 lees ons van `n valse weegskaal en 
`n sak vol bedrieglike gewigte. In 
Spreuke 20:23 vertel Salomo vir ons 
dat `n valse weegskaal vir die Here `n 
gruwel is. 

Die gewigte wat gebruik is, 
talente, sikkels en mine. 

1 talent — 60 mines 

1 mine — 50 sikkels 

1 sikkel — 11.5 gram. 

As daar dus van twintig sikkels 
silwer gepraat word, is dit die gewis 
of massa van die silwer. (Volgens die 
metriekestelsel moet ons praat van 
MASSA” en nie van ,,gewig” nie). Een 
talent goud is dus ook die massa van 
die goud soos bereken of geweeg op `n 
weegskaal. 

Lengtemate wat in daardie tyd ge- 
bruik is, was gebaseer op die dele 
van die menslike liggaam. Die vingers, 
handpalms en elmboë is gebruik. 


was 


Die klienste was `n vingerbreedte, 
ongeveer 1.8 sentimeter. (Jesaja 52: 
21). Die handbreedte was die maat van 


die vier vingerbreedies of dic breedte 
van die hand sonder die duim, onge- 
veer 7.6 em. (Ex. 37:12, 1 Kon. 7:26, 
Ps. 39:5). `n Span was die afstand van- 
af die punt van die pinkie tot by die 
punt van die duim — 22.5 cm. (Jes. 
40:12). 'n El was die maat vanaf die 
elmboog tot by die punt van die mid- 
del- of langste vinger — ongeveer 45 
sentimeter. Die el was die mees al 
gemene maat wat gebruik is en ons 
lees in Genesis 6:14-16 dat die mate 
van Noag se ark in el aangegee word. 
Daarvolgens was die ark 135 meter 
lank, 22.5 meter breed en 13.5 meter 


hoog. 
Ons lees ook van `n tree in 2 Sam. 
6:13. 'n 'Tree van 'n groot man is 


ongeveer die lengte van `n meter van 
vandag. 

Nos `n afstandsmaat was `n Sabbats- 
reis en 'n dagreis. `n Sabbatsreis Is 
die afstand wat die Jode op die Sabbat 
moe stap, ongeveer 2 kilometer en 
`n dagreis met `n esel of kameel was 
ongeveer 30 kilometers. `n Karavaan 
of trekgeselskap het minder op `n 
dae afgelê, ongeveer 15 tot 20 kilo- 
meter. 

OKTOBERMAAND VIR BYBELVERSPREIDING 


” 


Die opskrif hierbo is geensins `n 
vreemde klank wat nou ewe skielik 
(2 ons kerk gehoor word nie. Baie 
jare gelede al is dit in ons kerk se 
| hoogste vergadering besluit dat die 
deurkollektes op Hervormingssondag 
vir Bybelverspreiding afgestaan moet 
(wor Dit is ook goed dat die kerk 
so besluit het, want die deurkollektes 
van daardie belangrike feesdag kan 
kwalik vir `n beter doel aangewend 
[wor `n Mens sou verwag dat die 
teenswoordige Protestante, gedagtig 
daaraan dat die Hervorming die Bybel 
weer aan die lidmate van die kerk 
teruggegee het, uit liefde vir die By- 
! pel, groot offers vir Bybelverspreiding 
sou maak. Dit kan egter nie van die 
lidmate van die Hervormde Kerk gesê 
word nie. Die posisie het wel in die 
laaste tvd. veral t.o.v. Die Jaar van 
|die Bybel (1970) heelwat verbeter. 
'n Paar jaar gelede was die hele kerk 
se gemiddelde bydrae vir Bybelver- 
spreiding `n beskamende 1c. per lid- 
maat! 

i Die Bybelgenootskap van Suid-Afri- 

ja het `n dringende behoefte aan fond- 
se, nie net vir die vertaling en druk 

|van die Bybel in verskillende tale 
nie. maar ook vir subsidies om feitlik 

ja elke taal `n goedkoop Bybel (dit is 
onder kosprys) beskikbaar te stel. 

i Lanes hierdie weg wil die THulp- 


] 


|kommissie vir Bybelverspreiding `n 
# 


vir ons kerk wees. 


j 
| 
vriendelike beroep doen op elke Her. | 
vormde lidmaat en op elke instansie j 
van die kerk om die belangrike ser 
van Bybelverspreiding ter harte te 
neem en ruim daarvoor by te dra. | 
In elke gemeente van ons kerk word i 
daar geleentheid gegee om vir hierdie 
saak bydraes te gee, hetsy deur mid- 


del van koeverte, hetsy deur middel 


van die diaken se kollekteboek. As 
elke huisgesin dit ten doel stel om 
elke jaar een Bybel te skenk (d.i. 
85c), sal dit voorwaar `n Rd 


Die Jeugverenigings van ons kerk 
kan dit vir hulle ten doel stel om die 
koste van 5 tot 10 Bybels, of meer 
per jaar te dra, al na gelang van hulle 
finansiële omstandighede. 


Die kategeseleerlinge staan gewoon-j 
lik al hulle kollektes vir Oktober af 


vir Bybeverspreiding. Dit is 'n prag- 


tige gebaar wat baie goeie vrugte ar] 
werp. 

Sal alle kassiere en penningmeesters 
en tesouriere daarop let dat vanjaar 
se bydraes ds. Ras se kantoor nie later 
as 15 Oktober 1971 moet bereik nie. | 
Alle gelde wat daarna ontvang word, j 
sal by volgende jaar se Eendag 
gereken word. 

Iaat Oktobermaand vir ons ons By. | 
belmaand wees. i 

— Ds. M. /. ed 

KERKSANG — Die Orrelis en Orrel 


Voortvloeiend uit hierdie kort oor- 
sig oor die werksaamhede van die 
Raad vir Kerkmusiek nog die volgende 
opmerkings. Die Raad beywer hom vir 
opleiding van orreliste vir dit kerk. 
Dit is egter jammer dat daar in die 
kerk nie meer belangstelling heers 
vir hierdie kursus nie. Ouers kan 
gerus hul kinders wat talent het in 
hierdie opsig aanmoedig om hulle 
deur middel van die kursus te laat 
oplei as orrelis in die kerk. Alles is 
al in die werk gestel om die kursus 
prakties aan te bied en dit binne die 
bereik van soveel as moontlik lidmate 
van die kerke te bring. Wat meer is, 
dit is dringend noodsaaklik dat kerk- 
rade lidmate wat die vermoë het aan- 
moedig om die kursus te volg. Wat 
geld by die opleiding van predikante 
geld ook hier: Elke gemeente wil 
graag die diens van 'n goeie orrelis 
hê. Maar hoeveel van ons gemeentes 
het al ooit iets bygedra om `n orrelis 
of orreliste vir die kerk te lewer? Dit 
maak nie saak of dit geskied deur mid- 
del van finansiële bystand of morele 
aanmoediging nie. Ons kan tog nie net 
altyd die diens wil ontvang en nooit 
bereid wees om ook te gee deur mense 
te lewer vir die diens nie. 





DS. D. J. C. VAN WYK 





Dit is ook ewe noodsaaklik dat kerk- 
rade moeite moet doen om hulle 
huidige orrelis aan te moedig om die 
kursus te volg in gevalle waar dit nog 
nie gedoen is nie. Niemand is ooit 
te oud om te leer nie. Lidmate en 
kerkrade sê dikwels dat wat hulle be- 
tref speel die orrelis heeltemal goed 
genoeg. Maar ons durf tog nooit te- 
vrede wees met net die minste waar 
dit gaan om die lof van die naam 
van God nie. Hiermee word geensins 
bedoel om 'n refleksie te werp op 
enige orrelis van die kerk nie. Maar 
dit is tog uiters ongesond om uit 
vrees vir refleksie `n saak altyd dood 
te swyg. Waarom nie die beste moont- 
like opleiding geniet nie, terwyl dit 
prakties binne ons bereik gebring 
word? 

Dit sou dwaas wees om wat hier 
gesê word te vertolk as 'n refleksie 
op enige lidmaat van 'n ander kerk 
wat miskien met groot toewyding 
jarelange diens as orrelis in die Her- 
vormde Kerk gelewer het. Teenoor 
sulke lidmate van ander kerke kan 
ons steeds net die grootste lof en 
waardering betuig. Maar op die duur 
kan ons tog nie maar bly verwag 
dat lidmate van ander kerke ons werk 
moet doen nie. Ander kerke het die 


diens van hulle lidmate net so nodig. 
'n Ideale toestand is dit beslis nie. 
Dit behoort vir elke gemeente 'n van- 
selfsprekende begeerte en strewe te 
wees om 'n lidmaat uit eie geledere 
as orrelis of orreliste te gebruik. 'n 
Lidmaat van die Hervormde Kerk kry 
beswaarlik `n aanstelling as orrelis, 
by `n ander kerk. Dit is seer sekerlik 
nie as gevolg van 'n vyandige of kwa- 
de gesindheid dat dit so is nie. Daar 
is baie meer as dit op die spel. Elke 
kerk het sy eie karakter wat die lied 
en sangwyse van die gemeente betref. 
Dit spreek vanself dat 'n lidmaat wat 
daardie eie karakter leer ken en leer 
liefkry het van kleins af, dit as orre- 
lis van die gemeente meer intens sal 
respekteer en dit beter sal vertolk as 
enige vreemdeling. Die saak word ver- 
al aktueel en van lewensbelang in die 
lig van die botsende standpunt wat 
betref die hersiening van die Afri- 
kaanse Psalmmelodieë. Ons durf nie 
maar tevrede wees om altyd 'n lid van 
`n ander kerk as orrelis te gebruik 
nie. Langs hierdie weg word menige 
vreemde element in ons gemeentesanz 
en sodoende in ons erediens ingedra. 
Ons moet egter nie die blaam op hier- 
die mense 1ê nie, maar veeleer die 
fout by onsself soek, wat blykbaar 
nie die talent kan of wil oplewer nie. 


Ook ten opsigte van baie ander sake 
rondom die sang van die gemeente 
het die Ned. Hervormde Kerk steeds 
sy eie beginsels gehandhaaf. Daarom, 
net soos wat ons te alle tye eis dat 
die orrelis 'n gelowige moet wees wat 
die erediens ken, so behoort ons ook 
jaloers daaroor te waak dat die orrelis 
iemand is wat hierdie eie karakter en 
agtergrond van sy kerk se lied ken, 
liefhet en dit sal respekteer. 


Nou hiermee verbonde is die vraag 
of kerkrade wel hulle plig en ver- 
antwoordelikheid ten opsigte van 
hierdie aangeleentheid ken en die 
nodige opsig met nougesette ywer uit- 
voer. Dit is die plig van die kerkraad 
om die erediens te reël en toe te sien 
dat alles stigtelik, ordelik en tot lof 
van God geskied. Om dit enigsins te 
kan doen is dit voor alles nodig dat 
elke ampsdraer hom deeglik sal ver- 
gewis van die beleid en besluit van 
die kerk ten opsigte van kerksang. 
Maar verskeidenheid is iets gans an- 
ders as willekeur. En dikwels heers 
daar oor hierdie sake totale willekeur 
van gemeente tot gemeente. Die kerk- 
raad, dikwels self onkundig, laat maar 

gewoonlik die saak ter goedertrou 
aan die orrelis oor. Die Raad vir Kerk- 
musiek het 'n voorligtingstuk vir orre- 
liste in die kerk voltooi wat hopelik 
eersdaags aan gemeentes gestuur sal 
word. Daar word vertrou dat hierdie 
stuk met veel vrug in die kerk gebruik 
sal word en dat kerkrade moeite sal 
doen om vertroud te raak daarmee en 
sal toesien dat die orrelis van die ge- 
meente hom of haar daaraan hou. 


Uit die opdragte wat aan die Raad 
vir Kerkmusiek gegee is blyk dat die 
Raad ook voorligting moet gee aan 
kerkrade by die ontwerp, aankoop, 
herstel of herbouing van kerkorrels. 
In die geval van 'n groot aantal ge- 
meentes is dit gedoen. Ongelukkig 
word die saak dikwels so gehanteer 
dat dit eindelose probleme skep vir 
die Raad en vir die kerkraad. Die ge- 
volg is dat die diens wat graag ge- 
lewer sou wou word onmoontlik ge- 
maak word. Kerkrade gee dikwels aan 
`n argitek opdrag vir die opstel van 
planne vir 'n nuwe kerkgebou. Eers 
wanneer die planne gefinaliseer is of 
eers wanneer die bouery in 'n gevor- 
derde stadium is word die Raad vir 
Kerkmusiek om advies genader in 
verband met die nodige orrelruimte 
ens. Heel dikwels blyk dan dat die 
orrelruimte ontoereikend of onprak- 
ties is. Tn so 'n geval staan die Raad 
gewoonlik magteloos. Die saak kan 
slegs reggestel word met groot en 
onnodige finansiële uitgawe vir die 
gemeente. Of die saak moet noodge- 
dwonge so gelaat word met die gevolg 
dat die gemeente wat sy orrel betref 
met die tweede beste tevrede moet 
wees. Dit sal beslis in belang van en 
tot voordeel van gemeentes wat bou- 
planne het wees om die Raad vir 
Kerkmusiek betyds om die nodige 
advies te nader. 


'n Vraag in die jaarverslag waarop 
elke kerkraad jaarliks moet antwoord, 
is wat die kerkraad doen om die ge- 
meentesang te verbeter. 'n Vraag wat 
gewoonlik moeilik beantwoord word. 
Kerkrade wat so maklik antwoord dat 
niks gedoen is nie omdat die gemeen- 
te se sang goed is, het rede tot 
ernstige kommer. Elke kerkraad kan 
eindeloos meer doen as wat tans die 
geval is om die gemeente vertroud 
te maak met die eerste beginsels van 
ons Protestantse kerksang. BYyvoor- 
beeld watter bestanddeel van die ere- 
diens die gemeente se sang vorm, 

LESERS SKRYF...... 


BOOMMONUMENTE 


(Hierdie brief gerig aan die tydskrif HANDHAAF is ook aan Die Hervormer gestuur met die oog op 'n 


Waarde Redakteur, 

Dit is al `n geruime tyd dat ek met 
waardering die artikels van dr. J. J. 
van 'Tonder, ,,Boommonumente”, in 
HANDHAAF lees. In die artikel wat 
in die Junie-uitgawe van u blad ver- 
skyn het, het daar 'n paar opmerkings 
voorgekom wat my belangstelling in 
die besonder geprikkel het. 


In die eerste plek is dit die volgen- 
de opmerking: ,,Ds. Dirk van der 
Hoff het in die dae uit Holland na 
Transvaal gekom. Hy het egter nie 
met die bestaande kerk saamgewerk 
nie, maar 'n afsonderlik selfstandige 
kerk gestig. Die Nederduitsch Her- 
vormde Kerk het gegroei en in getalle 
uitgebrei.” Veral die opmerking: ,,Hy 
het egter nie met die bestaande kerk 
saamgewerk nie .. .” was vir my be- 
sonder interessant. Uit die volgende 
sin lei ek af dat ds. van der Hoff by 
sy aankoms in Transvaal terstond of 
betreklik gou na sy aankoms die Ned. 
Hervormde Kerk gestig het. As my 
afleiding dus korrek is dan moes daar 
in die jare 1853-1854 'n bestaande kerk 
in die Oorvaalse gebied gewees het. 
Verder: in die jare 1858-1854 (Ds. van 
der Hoff het op 27 Mei 1853 in 
Potchefstroom aangekom) moes Ds. 
van der Hoff dus 'n afstigting of 'n 
afskeiding bewerk het van die kerk 
wat toe in die Oorvaalse bestaan het 
en `n ,.afsonderlike selfstandige kerk” 
gestig het. 


Laat ons, ter wille van die argu- 
ment, die kerk wat in die Oorvaalse 
gebied bestaan het in die jare 1842- 
1854 slegs die Voortrekkerkerk noem 
en die vraag watter naam die kerk 
spesifiek op daardie oomblik gedra 
het, 'n oomblik laat rus. Die Voortrek- 
kerkerk was `n onafhanklike. selfstan- 
dige kerk binne die Voortrekkerrepu- 
bliek wat vir 'n deel van die onderha- 
wige tyd sy eie predikant so aangestel 
deur die Voortrekker-Volksraad, in 
die persoon van ds. Daniel Lindley 
gehad het. 


Op 23 Februarie 1842 het die Voor- 
trekker-Volksraad in Natal, op voor- 
drag van die Potchefstroomse Adjunk- 
raad, die eerste kerkraadslede van die 
gemeente Potchefstroom aangewys. 
Met die kerkviering van 9 en 27 
Mei 1842 het ds. Daniel Lindley onder 


wyer leserkring.) 


andere, hierdie kerkraadslede in hulle 
ampte bevestig en sodoende die ge- 
meente Potchefstroom gestig. Die eers- 
te kerkraadslede was ouderlinge F. G. 
Wolmarans van Potchefstroom, D. F. 
Jacobs van Suikerbosrand wat vanaf 
1840 amptelik kategeseermeester was 
van die gebied wes van die Drakens- 
berge en P. J. van Staden van Ma- 
galiesberg. Die diakens was P. F. Stry- 
dom van Suikerbosrand, P. du Preez, 
later van Zoutpansberg, G. Maree la- 
ter van Lydenburg en S$S. P. Viljoen 
van Potchefstroom. 


Hierdie kerkraad het uit die aard 
van die saak nie so gebly nie. In 
1848 is C. A. Bothma, W. J. Baden- 
horst, C. J. H. Kruger en J. F. Schutte 
as diakens aangewys terwyl P. du 
Preez en G. Maree getrek het en nie 
meer die diens vervul het nie. Hier- 
uit blyk dat Magaliesberg. Mariko, 
Ohrigstad en Zoutpansberg almal wyke 
van die een gemeente in die Oorvaalse 
nl. Potchefstroom was. 


In 1849 het Lydenburg 'n selfstan- 
dige gemeente geword en in 1850 het 
die wyk Magaliesberg die selfstandige 
gemeente Rustenburg geword. In die 
jaar 1850 was daar dus drie gemeentes 
wat die bestaande kerk in Transvaal 
gevorm het. 


Op die Algemene Kerkvergadering 
van die Transvaalse gemeentes wat 
gehou is op 8 en 9 Augustus 1853 word 
die Kerkraad van Potchefstroom aan- 
gegee as ouderlinse F. G. Wolmarans, 
D. F. Jacobs en S. P. Viljoen. Gewese 
ouderling P. J. van Staden het toe 
geresorteer onder Rustenburg en S. P. 
Viljoen wat in 1849 as diaken beves- 
tig is. was elf jaar later die derde 
ouderling. Die diakens was C. Bothma 
wat vanaf 1848 die diens verrig het, 
Tod. Kruger en Wynand Smit. 


Hieruit wil ek die konklusie trek 
dat die bestaande kerkraad en ge- 
meente Potchefstroom, wat vanaf 1842 
'n orsanisatories-selfstandise gemeen- 
te was, Ds. Dirk van der Hoff as be- 
roepe predikant aanvaar het. Hy is in 
sy amp deur oudl. F. G. Wolmarans 
bevestig. 


Ds. van der Hoff het op gerond van 
hierdie gegewens hom wel by die be- 
staande kerk in die Oorvaalse gevoeg 


en het nooit 'n ander werkkring ge- 
had nie. By sy dood in 1881 was hy 
nog steeds predikant van die ge- 
meente Potchefstroom. So ver ek kon 
nagaan het deur ds. van der Hoff se 
toedoen nie twee gemeentes in 
Potchefstroom ontstaan in die jare 
1853-1854 nie. 


Miskien sal u my toelaat om die 
argument nog effens verder te voer. 
Die 'Transvaalse gemeentes het in 
Augustus 1853 en weer in November 
1853 in 'n Algemene Kerkvergadering 
byeengekom. By die twee vergaderings 
het die besluit geval dat die Trans- 
vaalse gemeentes nie organisatories 
deel wil wees van die kerk in die 
Kaapkolonie nie. Die tweede Alge- 
mene Kerkvergadering in samesitting 
met die Volksraad het selfs eenparig 
so besluit. Dit wil my dus voorkom 
dat dit nie ds. van der Hoff se besluit 
was nie. 


Uit hierdie feite, wat na my kennis 
daarvan vasstaan, lyk dit nie vir my 
moontlik om die stelling te maak dat 
ds. van der Hoff ,.nie met die be- 
staande kerk saamgewerk (het) nie”. 
Ds.van der Hoff, inteendeel, is op- 
geneem in en deur die bestaande 
kerk, hy is daarin bevestig en het sy 
lewe in diens van daardie kerk geslyt. 


Daar is natuurlik die moontlikheid 
dat geoordeel is dat die Transvaalse 
gemeentes in 1853-1854 deel van die 
Kaapse kerklike organisasie was. Maar 
alleen al vanweë die gebeure in 1852 
toe 'n Kaapse kerklike deputasie die 
Transvaalse -gemeentes gevra het dat 
hulle by die Kaapse kerk ingelyf 
moet word, pleit al teen so 'n opvat- 
ting. Mens kan tog nie, by wyse van 
spreke, iets inlyf by 'n organisasie as 
dit reeds deel van die organisasie is 
nie! Of die Transvaalse gemeentes wat 
dan minstens tot 1852 `n organisato- 
ries-onafhanklike posisie in die des- 
tydse kerklike wêreld gehad het, ooit 
ingelyf is by die Kaapse kerk is 'n 
problematiese aangeleentheid. In die 
lig van die besluite van die twee be- 
trokke Algemene Kerkvergaderings 
van 1853, lyk dit my onwaarskynlik. 


As die frase waarna ek verwys kor- 
rek is, en miskien het Dr. van Tonder 
gegewens waaroor ek nie beskik nie, 


] Blaai om 

dan sal dit noodsaaklik wees om `n 
deel van die kerklike geskiedenis op 
grond van die gegewens te herskryf. 
Met die feite wat ek egter op die oom- 
blik tot my beskikking het, wil dit 
voorkom dat `n stelling dat ds. van 
der Hoff by sy aankoms in Transvaal 
nie met die bestaande kerk saamge- 
werk het nie, onhoudbaar is. 


In die tweede plek, en dit hang met 
die voorafgaande saam, word in die 
betrokke artikel gestel: ,,Na hierdie 
kerklike verwikkelinge was daar nos 
mense wat nie tevrede was nie, ens.” 
Dan word die koms van ds. Postma uit 
Nederland en die stigting van die 
Gereformeerde Kerk alhier verbind 
met Ds. van der Hoff se nie saamwerk 
nie met die bestaande kerk. Dit is 
OOk vir my `n nuwe Siening. 


Volgens die gegewens wat ek tot 
my beskikkins het, het die oorgrote 
meerderheid, indien nie alle, mense 
wat later in 1859 saam met ds. Postma 
gaan, in die jare voor 1859 die Alge- 
mene Kerkvergaderings van 1853- 
1854 om nie die sogenaamde ,,inly- 
wing” by die Kaapse kerk te aanvaar 
nie, heelhartig ondersteun. Die hoof- 
beswaar van die sogenaamde .Psalm- 
zingers”, soos daar soms destyds na 
hulle verwvs is, teen die kerklike be- 
deling in Transvaal was die gebruik 
van die Evangeliese Gesange in die 
erediens. 


Dit lyk my dus nie korrek om die 
gebeure van 1852-1854, om dit nou 
maar breed te stel, aan te dui as die 
oorsaak van die kerklike uitmekaar- 
gaan van 1859 nie. Maar. en die 
moontlikheid wil ek ooplaat, dit is 
moontlik dat dr. van Tonder nuwe 
gegewens bekom het wat wel sy stel- 
ling regverdig. Dit sou belangwekkend 
wees as die gegewens beskibaar gestel 
kan word omdat dit inderdaad `n nuwe 
lie kan werp op die gebeure van 
1859. 


Ten derde net `n opmerking ten 
opsigte van die serinsboom self. So 
ver my kennis strek is die stomp te 
Rustenburg die stomp van 'n Kaapse 
serjingboom. Dit wil sê dit was `n aan- 
geplante boom gewees en nie 'n in- 
heemse boom nie. 


Indien dit korrek is. dan wil ek 
graag die volgende stel. Rustenburg 
as dorp is eers in 1850 aangelê. As 
aangeneem word dat die serinsboom 
in daardie jaar geplant is bv die huis 
waar die vergadering gehou is, dan 
was die betrokke seringboom tydens 
die versadering van ds. Postma in 


|| Van vorige bladsy 


Februarie 1859 ongeveer 9 jaar oud 
gewees. Selfs as aangeneem word dat 
die boom nog effens ouer was, dan 
lyk dit my onwaarskynlik dat die 
boom al so groot kon gewees het dat 
onder die seringboom `n vergadering 
gehou kon word. 

In hierdie verband is dit interessant 
om daarop te let dat ds. Postma self 
in sy aantekeninge in hierdie verband 
nie na een boom alleen verwys nie. 
Hy stel dat daar byeengekom is ,,onder 
de boomen” (meervoud). Terselfder- 
tyd stel hy dat `n tent vir die oues 
van dae opgerig is. Dit is opmerklik. 
As daar `n groot koelteboom was 
waaronder vergader kon word, waar- 
om dan nog `n tent oprig? Juis omdat 
dit in Februarie in Rustenburg se 
wêreld nogal warm kan word, wil ek 
die mening uitspreek dat daar voOOor- 
Siening gemaak moes word vir koelte 
omdat daar nie besonder baie koelte 
was nie. 

Daarom wou ek stel dat dit my 
voorkom asof daar by die betrokke 
huis waar vergader is, wel `n laning 
of iets dergliks van seringbome was. 
Die bome was egter nog nie van `n 
besondere erootte nie. Maar ter wille 
van die koelte wat die laning kon ver- 
skaf is daar by die laning vergader. 
Van die seringbome op die betrokke 
stuk grond by die huis het een bly 
staan en is later aangedui die sering- 
boom. Dit lyk my egter onwaarskynlik 
dat reeds in 1859 daar op Rustenburg 
`n seringboom was wat so groot was 
dat `n vergadering in sy koelte moont- 
lik was. 

Die hele aangeleentheid is nie be- 
sonder belangrik nie maar dit lyk my 
toe interessant om dit te oorweeg. 
Miskien sou Dr. van Tonder ter ge- 
legener tyd `n opmerking oor hierdie 
punt wil maak. 

Met hierdie paar opmerkings wat 
al gaande nosal lywig geword het. 
wou ek, onder andere, my belangstel- 
ling toon in die interessante artikels 
wat dr. van Tonder in u blad skryf. 


Prof dr AD Bont 





BELFAST SE 
WAARDERING 


Geagte Redakteur, 


Graag wil ons langs hierdie weg 
nogeens twee gesinne, wat vele jare 
in hierdie gemeente woonagtig en 
werksaam was, bedank vir die onbaat- 
sugtige diens wat aan hierdie gsemeen- 
te gelewer is. 

Die twee broeders en hulle gesinne 
is br. Frikkie Combrinck wat met 
promosie na Delareyville vertrek het 
en br. George Wheeler (jnr.) wat 
met bevordering na Christiana gaan. 
Voorwaar 'n uittog van oos na wes. 

Br. Frikkie Combrinck was vir meer 
as 21 jaar in Belfast woonagtig en 
was diaken, skriba vir registrasie, kas- 
sier, lid van die finansiële komitee en 
ook ouderling. Ook was hy jare be- 
hulpsaam met die sondagskool. Tereg 
het iemand in `n grap opgemerk dat 
die broeder op al wat `n liggaam is 
gedien hel, behalwe op die susters- 
vereniging. 

)r. George Wheeler, seun van oudl. 
Georse Wheeler, is `n dooplidmaat 
van hierdie semeente. Hy was, SOOS 
`n ouderling opgemerk het, een van 
die vlytigste diakens wat hierdie ge- 
meente nog geken het, ook was hy `n 
aantal jare skriba, lid van die finan- 
siële komitee en met sy vertrek kas- 
sier. 

Die gemeente en kerkraad wens 
hulle alles van die beste toe en mag 
die Heer hul ryklik seën. 


Cobus Tomlinson, 


Skriba. 








1. Wees gegroet my seun! 

2. Onderwyser. 

3. Dwaal. 

4. Ek begin wonder. 

5. Die onrus en onderwys begin. 

6. Ek ontvang die gawe van Ge- 
sondmaking. (?) 

7. Ek ondervind verskillende 
Godsdienste. 


8. Ek maak Reën. (?) 
9. Wonderlik gehelp. 


10. Iets oor ons Bybel. 
. . . dit is die inhoudsopgawe van 
'n boekie genoem: 


“N KLEIN BRIEFIE” 


deur R. J. Coertze (snr.) 
U kan dit bestel by: 


R. J. Coertze. 
Manitoba 606, 
Adcockstraat, 
Gezina. 
Pretoria. 


Prys R1.55 posvry. Kontant met 
bestelling. 


Die Kategetiese Stof 





(Vanaf Desember verskyn die eerste lesuiteensetting vir die kategese. Die Raad vir Kategese plaas vooraf 'n 
prinsipiële besinning oor die stof — Ds. C. J. Smit se voordrag by die Kategesekongres 1971.) 


Die Bybel as leerstof 
hy die Kategese 


A. INLEIDING. 


Onmiddelik, by die nadere be- 
skouing van hierdie opdrag, staan ons 
voor 'n groot verleentheid . . . Die 
Heilige skrif as leerstof? Leerstot 
moet tog gehanteer, verdeel en uitge- 
deel word. As ons dit alles volbring 
het, staan ons dan nog met die Heilige 
Skrif in die hand? Het ons nie by die 
behandeling die Bybel verkap en uit- 
eengetrek ot losstaande lesgedeeltes 
nie? By al hierdie vrae moet ons eg- 
ter onthou dat kategese kerkwerk Is 
en daarom het ons in die eerste plek 
nie te make met ons moontlikhede 
nie, maar met God se moontlikheid. 
Omdat kategese kerkwerk is, daarom 
staan ons daarmee binne die kerk as 
die ruimte wat God maak vir sy 
Woord. Telkens sal ons in die geloof 
moet wag om hierdie moontlikheid te 
ontvang as 'n gawe van God. 


Die vraag wat met reg gevra mag en 
moet word, is: Hoe lyk die nuwe 
wêreld wat voor ons opdoem — die 
wêreld waarvan die Bybel die poort 
is? Dit is asof ons hier saam Abraham 
moet hoor: ,Gaan nou uit jou land en 
uit jou familie en uit jou vader se 
huis, na die land wat Ek jou sal wys.” 
Maar ons sal ook meer hoor! As ons 
op nuuskierige wyse nadergaan om 
Saam met Moses hierdie groot ver- 
skynsel te bekyk, sal die waarsku- 
wing geld: ,,Moenie nader kom nie. 
Trek jou skoene van jou voete af, 
want die plek waar jy op staan, is 
heilige grond.” Maar, let op, die waar- 
skuwing neem nie die opdrag weg nie. 
God is by magte om die mens, on- 
danks homself, in diens te neem en na 
die maat van sy bedoeling (God s'n) 
sy weg te loop. 


Hiermee het ons vraag nog dringen- 
der geword: Wat is daar in die Bybel? 
Wat is die betekenis van die merk- 
waardige lyn wat loop vanaf Abraham 
tot by Jesus Christus? Wat is presies 
die plek van die koor van profete en 
apostels en wat is die omvang en 
diepte van hulle lied? Wat is die een 
groot waarheid wat hierdie stemme 
klaarblyklik wil aankondig — elkeen 


op sy besondere wyse en in sy eie 
tyd? Wat lê daar tussen die wonder- 
volle aankondiging: ,In die begin het 
God die hemel en die aarde geskape” 
en die ewe wondervolle verlangende 
versugting: ,Amen, ja kom, Here 
Jesus”? 


Wanneer die antwoord op ons vraag 
kom, on.waar ons met bewing dat die 
ANLWOOIFd veels te groot 1S VIr Ons. 
tervoor is ons nie gereed of waardig 
nie. Hier land ons aan in die wêreld 
van God. Hier kan ons slegs bely dat 
ons ver puite onsself reik. Maar hiei- 
om gaan dit juis: As ons by die werk- 
like inhoud van die Bybel wil uitkom, 
moet ons dit waag om ver buite ons- 
selt te tree. Die Heilige Skrif eis 
niks minder as dit nie. Maar ons sal 
verder bereid moet wees om die Bybel 
enduit te laat spreek. Ons mag hom 
nie in die rede val nie. Ons mag nie 
,waarhede” van elders aandra en dit 
dan in die mond van die Skrifte kom 
lê nie. Hier wil die God van die Skrif- 
te wat Hom in woord en in daad open- 
baar, aan die woord wees. Ons sal 
Hom moet hoor as Hy Hom in red- 
dende barmhartigheid na ons toe keer. 
Die woord sal vir ons Woord van God 
moet wees om vir ons sy bedoeling 
met en vir ons uit te spel. So wil God 
ons self na sy wêreld voer. Dat ons 
na die gawe mag reik, is louter ge- 
nade. Die Bybel gaan vir ons oop waar 
ons ontmoet, gerig en gedra word deur 
die genade van God. 


B. DIÉ GERIGTHEID EN BEDOE- 
LING VAN DIÉ HEILIGE SKRIF. 

Beslissend vir ons opdrag en werk- 
saamheid, is dat ons sal let op die 
Skrifgebruik wat die Bybel self vir 
ons bied. Hierin lê vir ons die rig- 
snoer vir die Skrifgesag wat in die 
kerk mag funksioneer. Een van die 
grondpeilers waarop die kerk rus, is 
dat die Heilige Skrif vir ons onfeil- 
bare gesag dra. Die Bybel is bron en 
norm van die boodskap wat die groot 
dade van God deur die eeue aan die 
mense wil verkondig. Die Bybel is 
daarin onfeilbaar dat dit aan ons ge- 
saghebbend sê wie God is vir mens en 
wêreld en hoe mens en wêreld na sy 
bedoeling voor Hom staan. 

Die norm wat steeds vir die Refor- 
matore gegeld het, is dat die Bybel 
by die Skrifuitleg self die uitlêer en 
vertolker moet wees. 


As ons nou die Skrif aan die woord 
stel, val sekere rigtinggewende aam- 
wysinge vir ons Skrifgebruik op: 


(i) EENHEID VAN DIE SKRIF. 

by die groot verskeidenheid wat ons 
aanuwei mn die UVu en Nuwe 'Festament, 
Staan die eennmeid van die Helllige 
SKrit vir ons voor op. Die eenheid van 
die Bybel le daarm dat Jesus Cnristus 
uie iewende middelpunt daarvan Is: 
die brandpunt waarin aile strale saam- 
kom en vandaar weer uitgaan. Die Ou 
testament is vervul met die verwag- 
ting van sy koms en die Nuwe 'Testa- 
ment sing daarvan dat Hy gekom het 
en weer kom. 


Bijlsma (Schriftgezag en Schriftge- 
bruik) wys daarop dat die boeke van 
die Ou Testament vertel van die heils- 
dade van (God in Israel. Al hierdie 
boeke is gegroepeer rondom die Thora 
as die sentrale getuienis van hierdie 
heilsdade. Langs die weg van die 
verkondiging word hierdie dade van 
geslag tot geslag oorvertel en deurge- 
gee. Omdat dit lewende verkondiging 
1s, word dit telkens op 'n ander wyse 
tt midde van ander situasies gesê. 
Wat hulle egter sê, is nooit anders nie 
as die openbaring van God wat ge- 
skied in die groot heilsfeite van Skep- 
ping, die geskiedenis van die aarts- 
vaders, die wetgewing by Sinai, die 
intog in die beloofde land en die 
Dawidise koningskap by Sion. Dit gaan 
steeds om die heilsbedoeling van God. 
Die beweging waarmee die groot dade 
van God deur die geskiedenis trek, 
word steeds .voller. In die vervulling 
van die Skrifte kry die Ou Testamen- 
tiese boeke `n steeds meer Messiaanse 
toespitsing. Dit sien uit na die eind- 
tyd van die Messias waarin al die 
dade van God in Israel se geskiedenis 
tot hulle bestemming en vervulling 
kom. 


Die Nuwe Testament handhaaf hier- 
die eenheid van die Skrif in die toe- 
passing van die ganse O.T. op Jesus 
Christus. Die O.T. is vir die Nieu Tes- 
tamentiese skrywers die gesaghebben- 
de Woord van God. Op byna elke blad- 
sy van die N.T. is 'n Ou 'Testamen- 
tiese gegewe terug te vind: dan in die 
vorm van 'n aanhaling en dan weer 


as 'n blote sinspeling. Selfs in die 

strukturele opbou van die N.T. sien 
ons `n bepaalde ooreenstemming met 
die van die O.T. In die O.T. het ons 
die drie hoofbundels, nl. Thora, die 
vyf boeke van Moses, Nebiim, die 
profetiese boeke en die Chetubim, 
die geskrifte met die Psalms daarby. 
By die N.T. staan naas die Evangelies 
die Apostoliese boeke met die Alge- 
mene Sendbriewe en die Openbaring- 
boek as laaste bundel. 


(ii) DIE HEILSHISTORIESE BE- 
PAALDHEID VAN DIE SKRIF. 


Die uitdrukking ,,en dit het ge- 
skied” kom veelvuldig in Ou en N.T. 
voor. In hierdie steeds terugkerende 
refrein word ons daaraan herinner dat 
'n geskiedenis besig is om te ontplooi. 
God is in en met hierdie geskiedenis 
besig om te handel met die mense. 
Rigtend, reddend en bevrydend is Hy 
met hulle besig. Daarom word hierdie 
dade van God van geslag tot geslag 
oorvertel as heilsdade van dié barm- 
hartige Heer. Hierdie geskiedenis is 
heilsgeskiedenis. In hierdie besigbly 
van God met die mense in die geskie- 
denis is Hy ook besig om Hom aan 
hulle bekend te maak en daarom is die 
geskiedenis ook openbaringsgeskiede- 
nis. Hier waar God sy Naam aan Is- 
rael bekend maak, word dit duidelik 
dat Hy ,,nie onbewoë of afsydig staan 
teenoor die mens nie, maar heilsaam- 
handelend met sy volk meegaan in 

veling wees. 

DEPARTEMENT VAN BANTOE-ONDERWYS 
VAKATURE VIR PRINSIPAAL 
VAN DIE INTERKERKLIKE 
TEOLOGIESE STAATSBANTOESKOOL 


1. `n Graad in Teologiese Studies. 
2. Ondervinding van geestelike- en sendingwerk onder Bantoe. 


Ondervinding van teologiese opleiding en/of gewone onderwys 
van die Bantoe, kennis van die aard en behoeftes van Bantoe- 
(separatiste) kerke en kennis van 'n Bantoetaal sal `n sterk aanbe- 


1. Organisasie en administrasie van bogenoemde skool. 
2. Toesig oor personeel, studente en koshuise. 
3. Lesings in erkende teologiese vakrigtings. 


Skool sal waarskynlik in die omgewing van die Witwatersrand of 
Pretoria gestig word maar sal later na die Bantoe-tuislande verskuif. 


Doen aansoek op vorm B.O. 262 by die Sekretaris van Bantoe- 
onderwys, Privaatsak 212, Pretoria. Telefoon 3-9931 bylyn 479. 

van die Departement van Bantoe-onderwys. Telefoon 3-9931 bylyn 455. 

die geskiedenis en Hom daadwerklik 
met hulle lotgevalle vereenselwig” — 
(J. du T. Firstenberg: Die Skopus van 
die Heilige Skrif). Waar (God Hom 
sê, in sy ewige barmhartigheid, met 
die volk inlaat, daar verbind Hy Hom 
om vir hulle `n ewige God te wees. 
Die geskiedenis kan hierom dus ook 
as verbondsgeskiedenis getipeer word. 
Binne die raamwerk van hierdie ver- 
bondsverhouding word hierdie volk 
steeds toekomsgerig gehou deur die 
beloftes van God aan hulle. Bylsma 
(a.w.) praat van die heilshistoriese 
dinamiek as hy daarop wys dat die 
profete die volk onophoudelik in die 
beweging van God se dade plaas. Is- 
rael is steeds onderweg: die vervul- 
ling van die een belofte bring 'n 
ander tot gelding of selfs `n ander 
dimensie van die vervulde belofte. 
Gods werk is altyd weer voortstuwen- 
de werk, op pad na die doel en be- 
stemming wat Hy voor oë het. 


(iii) DIE VERKONDIGINGSKA- 
RAKTER VAN DIE SKRIF. 


Die boeke van die Bybel is opge- 
skrewe verkondiging wat altyd weer 
verkondig wil word. Omdat God in en 
deur die geskiedenis heilshandelend 
werksaam is, word sy dade as heils- 
gebeure erken en bely en daarom is 
die oorvertelling daarvan niks anders 
nie as een groot stuk verkondiging. 
God bly in eerste en laaste instansie 


die Een wat spreek in die voortgang 
van alle aktuele verkondiging deur die 
eeue. Wat die profete en sieners 
spreek, sê hulle nie slegs as deur God 
in opdrag geneem nie, maar in hulle 
woorde wil Hy self tot spreke kom. 
Wat hulle sê, word in sy Naam uit- 
geroep, terwyl Hy sprekend aanwesig 
is. Wie Hy is en wat Hy doen, word 
aangekondig en so is Hy in eintlike 
sin die inhoud van die verkondiging. 
So is die gesproke Woord van God nie 
net die bron waaruit die Skrifte ont- 
staan het nie, maar dit het ook tot 
doelstelling die mondelinge vertol- 
king as die Woord van God vir alle 
tye. Die Bybel vra van ons geloof: Wat 
eenmaal geskied het, word as getuie- 
nis deurgegee sodat andere hulle daar- 
deur sal laat oortuig. So word eers in 
die getuigende deurgee van wat in die 
Skrifte staan aan die bedoeling van 
die Bybel reggedoen. Bijlsma sê: ,,De 
Bijbel in ruste is een respectabel boek. 
De Bijbel in actie komt tot zijn doel: 
de grootmaking van Gods daden.” Die 
Bybel is van God gegee .. . dit maak 
Hom bekend in sy ewige geregtig- 
heid en genade en dit soek sy ver- 
heerliking. Dit is op die mens afge- 
stem en dit bedoel sy heil in Jesus 
Christus. Dat dit gebeur, is die werk 
van die Heilige Gees wat lewend maak 
en in alle waarheid lei. 


(Word vervolg) 

ORRELIS EN ORREL 

omdat weinig lidmate begrip het van 
die bevrydende wat dit vir Luther 
en Calvyn was om die gemeente van 
Christus weer `n singende gemeente 
te maak; om die gemeente se aandag 
daarop te vestig dat dit nie net gaan 
om die melodie nie, maar ook om 
die woorde, die inhoud van wat ge- 
sing word; om die gemeente op te 
roep om nie lusteloos en onbelang- 
stellend niks te staan en doen, of te 
staan en rondkyk of binnensmonds te 
brom, wanneer daar geantwoord word 
op die Woord van God nie. (vervolg). 


DOODSBERIGTE 


Ty 


IN MEMORIAM 


Dit het die almagtige God behaag om 
die siele van hierdie ons tans ge- 
storwe broeders en susters, tot Hom 
te neem. Hulle liggame is aan die 
aarde toevertrou in die vaste en se- 
kere hoop van die opstanding tot die 
ewige lewe deur ons Here Jesus 
Christus wat die vernederde liggaam 
aan Sy verheerlikte liggaam gelyk sal 
maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar 
treur nie oor hulle soos die ander 
wat geen hoop het nie. Ons dank God 
vir wat hulle deur sy genade beteken 
het. 


VENTER — Elsie Jacoba, (gebore 
Jansen van Rensburg). Dit het die 
almagtige God behaag om van ons 
weg te neem ons dierbare eggenote 
moeder en grootmoeder in die ouder- 
dom van 65 jaar 7 maande en 10 
dae, op 28 Junie 1971, na `n jare 
lange lyding waarvan die laaste paar 
maande onvergeetlik was. Magteloos 
het ons om haar bed gestaan en haar 
sien gaan. Haar mooi voorbeeldige 
lewe waar net liefde plek gehad het 
sal ons altyd diep in ons harte bewaar. 


Van haar bedroefde eggenoot, kin- 


ders en kleinkinders. Stoffberglaan 
121, Brakpan. 
ROSSLEE — Maria Jacomina. Ses 


maande van innige verlange na my 
liefdevolle vroutjie, Maria Jacomina 
(geb. Roets) wat ons moes afgee op 
die 6de Maart, wat altyd onthou sal 
word want die 6de Maart is ook die 
dag waarop ek haar vir die eerste keer 
ontmoet het. 
Haar lewe het sy gewy 
Om ander se harte te verbly 
Vir jare was sy orreliste van ons kerk 
Wat vir haar eerbaar en 'n genot was 
maar nooit 'n werk 
Deur die jare heen 
Sal ons dankbaar bly God het haar 
aan ons geleen 

Haar bedroefde en verlangende eg- 
genoot, Jannie Rosslee en kinders, 
Groothoek Chroommyn, Pk. Driekop, 
Oor Lydenburg. 


] Blaai om 

Lees!! 


HET BESTAAN VAN GOD in de 
kentering van deze tyd deur proi. dr. 
G. C. van Niftrik. 

Uitgegee deur J. N. Voorhoeve, Den 
Haag, Nederland teen f10.90. 

Met die ,,teologiese pers” vol van 
rewolusion€@re publikasies Is hierdie 
werk van die Amsterdamse hoogleraar 
aan die stedelike universiteit aldaar 
baie welkom. Dit is gebore uit veront- 
rusting oor die hedendaagse rigting 
im kerk en teologie en ,,uit die bran- 
dende begeerte om die Bybelse bood- 
skap oor God so suiwer en duidelik 
moontlik deur te gee.” 

Dit is `n diep gelowige boek met `n 
vurige evangeliese getuienis gebore 
uit `n sterk geloof en met 'n vaste 
koers te midde van die geharrewar 
ook op teologiese gebied. En daarom 
spreek dit aan en word dit waardeer. 


Leesl! 


Die professor is breed belese, is 
'n deskundige op sy gebied en het `n 
goeie en verstaanbare taal en styl, 
ook wanneer hy oor die ingewikkeldste 
probleme skrywe. 

Waarom hy egter so lief is vir 
vreemde woorde, selfs wanneer hulle 
niks duideliker is as dieselfde Neder- 
landse woorde, soos manager in plaas 
van bestuurder, is vir my vreemd. 

Daar het in hierdie boek uit die 
vrugbare pen van die Amsterdamse 
hoogleraar iets openbaar geword van 
die glorie en triomf van die genade 
van God. 

— Joh. Dreyer. 


ALS DE AVONDKLOK LUIDT deur 
N. Baas. 

Uitgegee deur J. N. Voorhoeve, Den 
Haag, Nederland. Prys f8.90. 


Lees!! 


Die skrywer, wat self aan die aand 
van die lewe staan is 'n man van 
ryke lewenservaring en dit straal uit 
elke bladsy. Dit is die pennevrug van 
`n gelowige hart, `n nugter, ,,vroom” 
boekie, vroom in die beste sin van 
die woord, sonder gemaakte vroom- 
heid, mooi van a tot z, wat `n ryke 
troos sal bring aan menige oue van 
dae. 

Die dood, so skryf hy, is vir hom 
geen punt nie, maar `n komma, want, 
terwyl die skaduwee van die dood oor 
ons lewenspad val, blink reeds die 
moêregloed van die ewigheid. 

Ons beveel dit van harte aan. As die 
leser vir sy oue vader of moeder `n 
mooi geskenkie wil gee, dan is hier- 
die boekie `n juweeltjie vir die doel. 


— Joh Dreyer. 





DOODSBERIGTE EN IN 


MOUTON — Henrietta Lemly (ge- 
bore Nell). Drie jaar van eensame 
trane en verlange is verby maar on- 
vergeetlik bly vir ons die mêOre van 
24 Augustus 1968 toe van ons wegge- 
neem is deur die dood my dierbare 
dogter en suster. Net die wat weet kan 
vertel van skeiding sonder vaarwel. 
Ons berus in die wil van die Heer ea 
ons gun haar die rus. 

Verlangende moeder, susters en 
swaers. Alameinweg 68, Southdale. 


JANSEN VAN VUUREN — Andries 
Jacobus. Een jaar van verlange en 
stille trane is verby, maar onvergeet- 
lik bly vir ons die aand van 3 Okto- 
ber 1970 toe skielik en onverwags van 
ons weggeneem is my dierbare egge- 
noot, ons vader en grootvader. Sy 
plek is leeg maar sy herinnering sal 
altyd vir ons kosbaar bly. Rou in klere 
gaan verby, maar rou in ons harte 
sal dit altyd bly. 

Jes. 43:1. Steeds treurende eggeno- 
te, kinders en kleinkinders. Mev. C. 
J. J. van Vuuren, Oosstraat 47, Vry- 
heid, Natal. 


DAVIDS. — Onvergeetlik bly 238-6-65 
vir ons. Ons liefpappie, oupa en groot- 
oupa, die 1ste Augustus is dit sy 
sesde verjaarsdag sedert ons hemelse 
Vader hom geroep het. Helaas kon 
ek nie in tyd wees om hom vaarwel 
te soen nie. Ek en die twee kinders, 
klein kinders en agterklein kinders 
gun hom met stille verlange die sa- 
lige rus by God. Eggenote, kinders, 
kleinkinders, agterkleinkinders, Da- 
vids, Cluv en Stevens. 


MEMORIAMS Van vorige bladsy 


BOUWER — Cornelius Johannes. Dit 
het die Almagiige God behaag om van 
ons weg te neem na `n lang siekbed 
en smartelike lyding op 23 Julie 1971 
my geliefde eggenoot in die jeug- 
dige ouderdom van 48 jaar na die 
hemelse woning. Sy heengaan was 
soos sy lewe in stilte en geloof; daar- 
om sal ons sy nagedagtenis altyd eer 
en onthou en gun hom die rus by 
onse hemelse vader. 

Bedroefde eggenoot, kinders, broers 
en ouers, H. Bouwer, Bospoort, Pk. 
Bosspruit. 


OBERHOLZER — Pieter, Coenraad, 
Frederik. Dit het die almagtige God 
behaag om van ons onverwags weg 
te neem my dierbare eggenoot, vader 
en grootvader, op die 18de April 1971 
in die ouderdom van 52 jaar 7 maan- 
de. Ons sal altyd verlang en stil wees, 
en sê, Here dit was U wil. Eggenote 
kinders en kleinkinders. 


JOUBERT — Jan, Jacobus. Dertien 
jaar van verlange en stille trane is 
verby maar onvergeetlik bly vir ons 
die vroeë oggend van 10 Oktober 
1958 toe van ons weggeneem is my 
dierbare eggenoot, ons vader en groot- 
vader. Met gebroke harte moes ons 
aanskou hoe sy lewenskrag verflou. 
God het geroep en hy moes ons vel- 
laat. Sy plek is leeg en sy stem is stil 
maar ons dank God vir die pragtige 
voorbeeld en die mooi en kosbare 
herinneringe wat hy vir ons nage- 
laat het. 

Steeds treurende eggenote, kinders 
en kleinkinders. Mev. Maria Joubert, 
Lotteringskraal, Pk. Vaalkop. 

Wet én Evangelie 


Christus maak lewend deur die 
evangelie, waarin Hy deur die wet 
doodmaak . . . Die huiwering vir die 
wet gaan in die Bybel gepaard, met 
die blydskap oor die genade, dat 
Christus die oordeel, die vloek van die 
wet aan die kruis gedra het . .. 


Wet en evangelie mag nooit van me- 
kaar geskei word nie. Die wet son- 
der die evangelie maak ons wanhopig. 
Die evangelie sonder die wet maak ons 
oppervlakkig. 

Uit: Hervormd Weekblad — $. Kooi- 
stra. 


`n Geduldige dialoog met die wêreld! 
Ek vind dit nêrens in die Bybel, nie 
by die profete, nie by Jesus, nie by 
die apostels nie. 


Prediking is iets anders as om `n 
geduldige dialoog met die wêreld te 
voer. Gelukkig ook maar, want mense 
in nood het geen behoefte, seen tyd, 
geen oor vir `n geduldige dialoog nie. 
Hulle verlang `n antwoord. Hulle wil 
gehelp word. Wel, die antwoord is 
daar, en die kerk het dit om dit te 
verkondig. 


G. de Ru. 


Om op God te wag is nie verlore 
tyd nie. 


Hudson Taylor. 


PROTEA MARNIET 
KONSULTANT 


Bus 23135 . Innesdale . .Pretoria. 
Spesialiste in Graf- Hoek- en 
Gedenkstene. 


* Raadgewers in Graf- Gedenk- 
stene. 

* Persoonlike diens. 

* Waarborg op alle stene. 

* Groot afslag by bestellings. 

* Graf- Hoek- en Gedenkstene teen 
fabriekspryse. 

* Vinnig en flinke dienslewering 
in Transvaal. 


Vir persoonlike kontak, vul onder- 
staande koepon in en pos dit nog 
vandag asseblief. 


Protea Marniet Konsultant, 
Bus 238135 . Innesdale . Pretoria. 


AE AT Telefoon... 


Ek verlang dat u met u 1001 ge- 
denksteen katalogus my moet kom 
spreek. Hierdie koepon plaas my 
onder geen verpligtinge nie. 














ad 











(oe veilig is 
u Gesin? 


Laat 
RENTMEESTER 

u help om 
volkome rekenskap 
te gee van u 
rentmeesterskap 


VERSEKERAARS BEPERK 


Hoofkantoor: Rentmeestergebou, Bosmanstraat 219, Pretoria. 


el. 3- 
VOLLEDIG BEPLANDE LEWENS- 
VERSEKERING VERSKAF GEMOEDSRUS 





PISTORIUS 


POSBUS 9 POTGIETERSRUS 


Koëperatiewe, Private en 
Staatsverskaffers: 


95.62% LEO Dolomitiese 
Landboukalk 

* 96.6% ALLESCA Super 
Kalistiese Lbk. 


KALKSTEENAMMONI- 
UM NITRAAT 26% N. 


* AMMONIUMSULFAAT 
21% N. 


* SINK Bemestingstof. 


ONS PRESTIGE 
U WAARBORG! 


Etlike treinvragte daagliks 
Geen vertraging. 





s 





| 











AANDAG ALLE 
PROSTAATKLIERLYERS 


'n Nuwe geneesmiddel vir die pros- 
taatklier. Verligting, vinnig en 
langdurend. Ook vir alle nierkwale. 
Slegs R83.00 K.m.b. Geen K.b.a. be- 
stellings, en tjeks met 10c kommis- 
sie. 


Regstreeks van: 
Mev. R. Muller, 
Krugerspos, 
Lydenburg. 
Dankie. 





















Blindederm- 


ontsteking 


Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
te spring. Hierdie middel het dit 
moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 





@ Pyn hn regtersy. 
@ Aangepakte Ton 
@ `n Temperatuur ( tusece 
100 en 102 grade. 
@ Hardwordipg van die Maag- 
wande. 
Die DR MULLERS-BLINDE- 
DERMMIDDEL is verkrygbaar br 


aptekers teen 70c per bottel ol posvry 
van Noorwood Couker, Posbus #9, 


! 

Pyn se Moses . .. 


OTTO se 


VYF-AKSIE 
SENUWEE PYNPOEIERS 
Prys: 17ic en 47lc 
Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en EE vir 'n sekere 
oel. 

Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn. Jig, Rumatiek, Verkoue, Heupjig, 
Koorsagtigheid en enige ander pyn. 
OTTO'S verlig pyn binne enige oom- 
blikke. OTTO'S bring genesing aan en 
verban pyn. OTTO'S kalmeer en voed 
die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 
OM DIE NIERE EN BLAAS TE 
REINIG 
Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Collins se Pille 


PRYS: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 
Nare hoofpyne, 
Gal aanvalle, 
Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 
Geelgelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 

wande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be- 
kende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 
Vir oortollige gal, wat alles veroorsaak 
behalwe hardlywigheid, is die behan- 
deling stadig maar seker. Dr. Collins 
se Pille. — Neem een pil drie keer 
per na ete vir 3-4 dae. Dan een pil 
Soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te 
drink dan met slapensteyd een of 
twee Dr. Collins se Pille. 


Onthou: Dr. Collins se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, 
Kinkhoes en enige bors aandoeninge. 
Dié is seker die enigste Tiemie Stroop 
so bemark vir die gebruik van Babas 
en Tiemie bevat die gesonde ont- 
smettingsmiddel naamlik ,,Thymol” 
wat kroepagtige borskwale dadelik 
verlig deur die slym vloeibaar te 
maak en verstopping in die lugpype te 
voorkom. Bestanddele word ook by 
die smaakvolle stroop gevoeg om 
koors te breek, slym op te bring, hoes 
te bestry en hardlywigheid te voor- 
kom. Kindersiektes laat u skrik, maar 
met OTTO SE TIEMIE STROOP is u 
heel veilig, vernaam as kinders vals 
verkoues het met tande kry. 
Dié middel is uitstekend vir Babas en 
Kinders tot 8-10 ee en dit is smaak- 
vol. 


Senuwees! 


DIE ALOMBEKENDE KLAGTE 
IN DIE MODERNE WERELD 


DIE ANTWOORD. 
DIE GEURIGE ROOI STROOP! 


OTTO SE SENUWEE EN 
VERSTERKMIDDEL 


Die algemene versterkmiddel vir lus- 

teloosheid, senuweeswakheid, slegte 

eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKMIDDEL 
u enigste toevlug! 


Senuwees! 


Die Brein en Rugmurg is die hoof 
senustelsel. ,,Hulle voedsel is Tyk, 
skoon bloed.” Vanuit die ruggraat 
sprei die hele senuweestelsel, elk be- 
doel vir 'n sekere deel van die lig- 
gaam. Word een of ander senuwee ge- 
stoor of ooreis, dan volg die bover- 
melde kwale, gekenmerk deur die 
kortgebondenheid. 


Die toevlug — Otto se Senuwee en 
Versterkmiddel. 
PRYS: 65c 


32 dosie. 


Weier a.u.b. plaasvervangers, dring aan op die egte met hierdie geregistreerde handelsmerk .Oral 


dy 


verkrygbaar of direk van Apteker. 
F. FOURIE — POSBUS 762 — PIETERMARITZBURG. 

